
KARALIAUS MINDAUGO KRIKšTAS 


UHA-A JO0OSERA 


Mindaugo krikštas ir vainikavimas yra vie- 
nas didžiausių įvykių visoje Lietuvos istorijoje. 
Su tuo faktu mūsų kraštas ieina į tarptautinę, 
istorinę areną. Jeigu tai nebūtų atsitikę, Lietu- 
va pasauliui dar bent šimtą metų būtų likusi ne- 
žinoma žemė. 

Minėto istorinio įvykio yra du svarbiausi 
veikėjai — Lietuvos karalius Mindaugas ir po- 
piežius Inocentas IV. Iš karto tarp šių dviejų 
asmenybių užsimezgė nuoširdūs, draugiški san- 
tykiai. Nors visa tai truko tik trejus metus, — 
kol mirė Inocentas IV, — tačiau iš tokio trumpo 
laiko mums paliko daug vertingų dokumentų. I 
šį gražiausią Lietuvos istorijos puslapį verta gi- 
liau ir plačiau pažvelgti. 

Kiekvienam istoriniam įvykiui nušviesti yra 
pirmoje eilėje reikalingi šaltiniai. Gi istoriniu 
šaltiniu vadiname visa tai, ką mes iš praeitų am- 
žių paveldėjome, kas padeda tą senovę atkurti, 
atstatyti. Surinkus tam tikro fakto šaltinius, ten- 
ka išspręsti jų autentiškumą, integralumą, in- 
terpretavimą ir objektyvumą. 

Mindaugo krikštui bei vainikavimui patvir- 
tinti turime trejopos rūšies šaltinius. Yra tai Li- 
vonijos ir Valuinės kronikos ir popiežiaus Ino- 
cento IV laiškai. Istorikai, kurie įrodinėja, kad 
Mindaugas priėmė krikštą prievartos keliu, gel- 
bėdamas save ir savo karalystę nuo visiško su- 
naikinimo, o pavojui praėjus, viešai apostazavo, 
išimtinai remiasi anksčiau minėtomis kroniko- 
mis. Priešingos nuomonės šalininkai didelį dė- 
mesi skiria tuometinių popiežių laiškams, ku- 
riuose Mindaugas giriamas, jam skiriama yp3- 
tinga pagarba, jis yra laikomas mylimiausiu sū- 
numi Jėzuje Kristuje ir net po jo tragiškos mir- 
ties į jį žiūrima, kaip į šviesaus atminimo kara- 
lių. Rodos, nė vienas žymesnis praeities tyrinė- 
tojų dabar neabejoja, kad Livonijos ir Valuinės 


kronikos, aprašinėdamos Mindaugo darbus ir žy- 
gius, turi žymių trūkumų. Pavyzdžiui, Livonijos 
kronikos autorius, kalbėdamas apie Lietuvos val- 
dovo krikštą ir vainikavimą, rašo taip, lyg jis 
tuos įvykius savo akimis matytų, o pačius pasi- 
kalbėjimus savo ausimis girdėtų, nors dabar jau 
aiškiai nustatyta, kad visa tai buvo surašyta, tik 
trim dešimtim metų praėjus nuo pačių faktų 
įvykimo dienos. Ir kuo remiasi — savo atminti- 
mi ar liudininkais — autorius nenurodo. Pačiuo- 
se aprašymuose pasitaiko daug priešingumų. Au- 
torius yra poetas, o tai dar daugiau apsunkina 
pačių įvykių aprašymo tikslumą. Valuinės ku- 
nigaikštis Danielius jautėsi nuskriaustas — mat, 
Mindaugas kardu užėmė kai kurias jo žemes. Jis 
daugiausia prisidėjo suorganizuoti stipriai koa- 
licijai prieš Mindaugą. Jo dvare rasdavo prie- 
glaudą visi Lietuvos valdovo priešai, pabėgę iš 
mūsų krašto. Valuinės kronikos autorius yra ku- 
nigaikščio Danieliaus valdinys, šalininkas, o gal 
net artimas draugas. Iš viso aprašymo matyti, 
kad jis dega neapykanta ir kerštu Mindaugui. 
Tad ir jo kronika, kiek ji liečia didįjį Lietuvos 
kunigaikštį, pasižymi neobjektyvumu, dažnai 
prieštarauja Livonijos kronikos patiektoms ži- 
nioms. 

Iš Mindaugo dvaro archyvo mums nė men- 
kiausio dokumento nepaliko. Dėl popiežiaus laiš- 
kų autentiškumo, integralumo bei objektyvumo 
joks istorikas nėra iškėlęs ne menkiausių abejo- 
jimų. 

Mindaugo delegacija pas Inocentą IV. 


Popiežius Inocentas IV Milane 1251 me- 
tais liepos mėn. viduryje iškilmingoje audienci- 
joje priėmė Mindaugo delegaciją, kuri atvyko 
pranešti, kad Lietuvos valdovas, jo šeima, arti- 
mesni didikai jau apsikrikštijo. Įdomios yra to 
istorinio ivykio smulkmenos. Vokietijos 1mpe- 

ratorius Fridrikas II siekė kuo daugiau žemių 
prie savos imperijos prijungti. Be to, jis savino- 
si ne tik visą pasaulinę, bet ir dvasinę valdžią. 
Neatsiklausdamas popiežiaus, jis savo šalininkus 
skyrė vyskupais. Popiežius Inocentas IV stipriai 
pasipriešino tokiems monarcho darbams. Impe- 
ratorius su sava kariuomene įsiveržė į Italiją, 
okupuodamas bažnytinę valstybę. Šventas Tėvas 
jį ekskomunikavo, pats pabėgo į Prancūziją, ap- 
sigyvendamas Lijono mieste. Po šešerių ištrė- 
mimo metų, sužinojęs apie imperatoriaus mirtį, 
Inocentas IV, džiaugsmingai sveikinamas tautie- 
čių, grįžo į savo tėvynę, kur jį, bekeliaujantį į 
amžinąjį Romos miestą, Milane surado Mindau- 
go delegacija. Kristaus vietininkas jautėsi nuga- 
lėtoju, buvo gerai nusiteikęs. 

Livonijos kronikos autorius tvirtina, kad 
pačią delegaciją sudarė tik du atstovai — lietu- 
vis didikas Parnus ir vienas kalavijuočių ordino 
skirtas brolis. Popiežiaus Inocento IV po audien- 
cijos, to paties mėnesio antroje pusėje rašyti 
laiškai sudaro kitokį įspūdį Remiantis jais, ga- 
lima tvirtinti, kad delegacija buvusi kur kas di- 
desnė. Pavyzdžiui, Kristaus vietininkas tų pačių 
metų liepos mėn. 17 dienos laiške rašo: “Nes per 
garbingus ir specialius pasiuntinius nuolankiai 
mūsų meldei ..." (Theiner, Vet. Mon. Pol et Li- 
iuan. I Nr. CII. p. 49.) Tik du delegatai būtų 
vargu popiežiui sudarę iškilmingo ir specialaus 
įspūdžio. Tenka manyti, kad delegacija buvo kur 
kas gausesnė, 0 popiežiaus Mindaugu! suteiktos 
privilegijos, kurios esmėje yra nukreiptos prieš 
kryžiuočių ordiną, sakyte sako, kad į pačią dele- 
gaciją įėjo Lietuvos valdovo šalininkai, kad joje 
būta gerų ir gudrių diplomatų. Tolima ir sunki, 
atsimenant anų laikų keliavimo sąlygas, turėjo 
būti delegacijos kelionė, o tai dar daugiau rodo, 
kad ji vargiai galėjo susidaryti tik iš dviejų at- 
stovų. Su pagrindu reikia galvoti, kad Mindau- 
gui rūpėjo ją išsiųsti kuo greičiau, tik pasibai- 
gus krikšto apeigoms. 

Užmegzdamas su Apaštalų Sostu santykius, 
jis, be kitų dalykų, norėjo visai suardyti susida- 
riusią koaliciją prieš jį. Jis gerai žinojo, kad 
tiek Rygos arkivyskupui, o gal net ir kunigaikš- 
čiui Danieliui, popiežiaus žodis turės lemiamos 
reikšmės. Pati delegacija negalėjo ilgiau keliau- 
ti kaip pusę metų. Tad ir Mindaugo krikštas tu- 
rėjo būti 1251 metų pradžioje. Mindaugą prie 
krikšto ruošė kunigas Kristijonas, kuris vėliau 
liko pirmuoju Lietuvos vyskupu. Krikšto iškil- 
mės įvyko Lietuvos valdovo dvare, dalyvaujant 
didikams ir užsienio svečiams. 

Inocentas IV delegaciją priėmė šiltai, 
džiaugsmingai. Jam, kaip regimos Bažnyčios Tė- 
vui, malonu buvo girdėti, kad dar vienas sūnus, 
kuris kitą kartą vaikščiojo tamsybių ūkanose, 
įtikėjo į vieną Dievą, į jo mylimąjį Sūnų Jėzų 
Kristų. Šis popiežius ypatingai buvo susirūpinęs 
misijomis, džiaugėsi ir gėrėjosi neseniai įsikūru- 
sių dviejų didžiųjų — pranciškonų ir domininko- 
nų — ordinų pasiaukojimo dvasia, jų pirmaisiais 

misijų žiedais. Atrodo, jog be jokio pagrindo yra 
kai kurie vokiečių istorikai, kurie mėgina tvir- 
tinti, kad Inocento IV džiaugsmas dėl Mindaugo 
atsivertimo buvo daugiau politinis negu religi- 
nis. Per jį, girdi, popiežius norėjo sustiprinti sa- 
vąjį pasaulinį prestižą Europoje. Tačiau Lietu- 
vos valdovas dar tada nebuvo stambi figūra, jis 
pats ieškojo draugų ir paramos, tad nedaug ką 
galėjo ir kitiems padėti. Patvirtinti Inocento IV 
pilnam, nuoširdžiam ir religiniam džiaugsmui, 
sužinojus apie Mindaugo krikštą, pakaks poros 
citatų iš jo laiškų: “... Mūsų širdis nesitveria 
džiaugsmu, kad Dievo ir mūsų Atpirkėjo Jėzaus 
Kristaus gerumas tave nušvietė ir gailestingai 


paveikė..." (Theiner, Vet. mon. Pol. et Lituan. 
I. Nr. CII.) Kitame laiške pačiam Mindaugui po- 
piežius rašo: “. .. Su džiaugsmu patyrėme, kad... 


įsijungei į tikinčiųjų skaičių". (T. p. Nr. CI) 

Mindaugo delegacijos priėmimas Milane yra 
viena iš gražiausių mūsų istorijos scenų. 

Inocento IV susirūpinimas neofitais. 

Popiežiui rūpėjo, kad katalikų tikėjimas ap- 
imtų visą lietuvių tautą, įleistų joje gilias ir 
plačias šaknis, įsitvirtindamas taip gintaro kraš- 
te, kad būtų atsparus sunkiausiems bandymams 
ir didžiausioms audroms. Atrodytų, kad delega- 
cija supažindino šv. Tėvą su Mindaugo kuni- 
gaikštijos vidaus politine padėtimi, su visais tais 
sunkumais, su kuriais susiduria pagonys, norė- 
dami pereiti į katalikų tikėjimą. Kristaus vieti- 
ninkas žemėje pilnai suprato tą skirtumą tarp 
natūralinio įstatymo, kurio laikėsi pagonys, ir 
dieviško įstatymo, pagal kurį gyveno krikščio- 
nys. Jis žinojo dvi esmines kliūtis, kurios galėtų 
pagonis atbaidyti nuo naujo tikėjimo išpažinimo 
— dešimtines ir kanoniškas bausmes. Pirmoji 
pareiga nebuvo lengva ir seniems katalikams 
trylikto amžiaus viduryje. Gi neofitai, jei iš jų 
bus griežtai reikalaujama atlikti tą pareigą, ga- 
lėjo jos visai nesuprasti. Gal net godūs teutonų 
ordino misionieriai mėgino bažnytines dešimti- 
nes rinkti iš tų, kurie krikštui ruošėsi, bet dar 
jo nebuvo priėmę. Inocentas IV, norėdamas pa- 
šalinti tą pirmąją kliūtį bei sustabdyti pasitai- 
kančius išnaudojimus, 1251 metų liepos 15 die- 
ną rašo šitokio turinio paliepimą būsimiems Min- 
daugo karalystės bažnytinės organizacijos va- 
dams: “"Pasiremdamas mūsų autoritetu, griežtai 
isakyk vyskupui, prelatams ir bažnyčių rekto- 
riams, kurie bus Lietuvoje paskirti, kad dešim- 
tinių rinkimo klausime paminėtojo karaliaus bei 
jo valdinių atžvilgiu taip elgtųsi, kad anie jaus- 
tų ne Viešpaties jungo sunkumą bei griežtumą, 
bet patyrę švelnaus suraminimo, papiktinimais 
negalėtų būti atbaidyti nuo švento pasiryžimo". 
(Theiner, Vet. Mon. Pol. et Lituan. I Nr. CI.) Ki- 
toje to paties laiško vietoje popiežius ragina dva- 
siškiją netaikyti visu griežtumu neofitams kano- 
niškų sankcijų, patardamas elgtis su jais švel- 
niai ir žmoniškai. 


Švento Petro nuosavybės teisių suteikimas 


„ Viduriniais amžiais Švento Petro nuosavy- 
bės teisių suteikimas turėjo ypatingos reikšmės. 
Visa tai ėjo iš anų laikų feodolizmo. Popiežius 
kryžiaus karų metu savanorius, besiruošiančius 
Šventos Žemės vaduoti, jų žmonas, vaikus bei 
turtą imdavo savon globon, pasižadėdamas sau- 
goti nuo skriaudų ir smurto. Vėliau jis tuo pa- 
čiu būdu ėmė globoti ir atskiras krikščionių vals- 
tybes. Šv. Tėvo ne tik dvasinis, bet ir pasauli- 
nis autoritetas buvo pasiekęs pačią viršūnę try- 
likto amžiaus viduryje. Jo balsas ne kartą turė- 
jo lemiančios reikšmės Europos karalių rinki- 
muose, o nusikaltusį valdovą dažnai jis bausda- 
vo ekskomunika. Prieš tokį sukildavo valdiniai, 
skelbdami naujus karaliaus rinkimus. Karalys- 
te, kuri įsigydavo Švento Petro nuosavybės tei- 
ses, būdavo tuo pačiu priimama į krikščioniškų 
karalysčių šeimą, kurių tarpe viešpataudavo di- 
delis solidarumas. Paskelbti karą prieš vieną to- 
kios šeimos narį reiškė kovoti ir su visa šeima. 
Be to, tokia kova sudarė paties popiežiaus įžeidi- 
mą. Jisai karą paskelbusią karalystę bausdavo 
ekskomunika. 

Popiežius Inocentas IV suteikė Lietuvai Šv. 
Petro nuosavybės teises 1251 metais liepos mėn. 
17 d. raštu: “... Mes tavo teisingus troškimus 
laikydami vertais dėmesio, maloniai priimame 
Šv. Petro teisėn ir nuosavybėn Lietuvos karalys- 
tę ir visas žemes, kurias su Dievo pagalba įsigijai 
arba ateityje isigyti galėsi, ir jas, o taipgi ir tavo 
žmoną, vaikus bei visą šeimą skelbiame esant 
Šv. Sosto globoje, griežtai uždrausdami, kad kol 
Apaštališko Sosto tikėjime būsi, dėl paminėtos 
karalystės bei žemių niekas tavęs nedrįstų var- 
ginti ar užkabinti". (Theiner, Vet. Mon. Pol. et 
rida il NSlCLE- B 49) 

Inocentas IV šituo aktu pareiškė Mindau- 
gui pilną pasitikėjimą. Jis buvo priimtas į ypa- 
tingų ir numylėtų Bažnyčios sūnų skaičių. Ta 
globa Lietuvos valdovas galės naudotis tol, kol 
jis pasiliks ištikimas Apaštalų Sostui. Pati pri- 
vilegija taikoma ne tik toms Mindaugo žemėms, 
kurias jis dabar valdo, bet ir toms, kurias jis at- 
eityje nukariaus. Mindaugą, jo žmoną, vaikus 
popiežius ima į specialią Apaštalų Sosto apsau- 
gą. Švento Petro nuosavybės teisių suteikimas 
Lietuvai turėjo esminės reikšmės jos santykiuo- 
se su užsieniu. Jei dabar teutonų ordinas ar Va- 
luinės kunigaikštis Danielius būtų skelbę Min- 
daugui karą, tai jie tuo pačiu būtų turėję kovo- 
ti ir su Apaštalų Sostu. 


Mindaugo vainikavimas 


Jau pats — ir tai draugiškiausias — Min- 
daugo delegacijos priėmimas, pirmieji du Ino- 
cento IV laiškai rodo, kad visai mažai betrūks- 
ta iki karaliaus vainiko suteikimo. Šito paaukšti- 
nimo Mindaugas nuoširdžiai norėjo ir siekė. Re- 
miantis eiliuotąja Livonijos kronika, darosi aiš- 
ku, kad tose derybose, kurias Mindaugas vedė 


prieš savo krikštą su teutonų ordino magistru, 
karaliaus vainiko gavimas buvo statomas kaip 
sąlyga naujam tikėjimui priimti. Pačioje Min- 
daugo karalystėje suvienijimo darbas jau buvo 
atliktas. Prieš keletą metų jo vardas tarptauti- 
nese sutartyse figūravo, kaip visos Lietuvos val- 
dovo. Žinoma, turėjo jis dar nemažai priešų, bet 
šie vieni viduje slapstėsi, kiti gi į rytus pabėgo. 
Karaliaus vainikas turėjo sustiprinti Mindaugo 
autoritetą ne tik tarptautinėje arenoje, bet ir vi- 
daus politikoje. Karaliaus vainiką suteikti buvo 
popiežiaus privilegija, jis pats ar per savo atsto- 
vus ir vainikuodavo. Karūnavimą lydėdavo reli- 
ginės apeigos. 

Jei Mindaugas save ir savo karalystę pave- 
dė visiškon Apaštalų Sosto globon ir tuo pačiu 
liko “filius specialis sanctae Romanae Ecclesiae“, 
aišku, kad popiežius turėjo jį kuo nors ypatingai 
pagerbti, atžymėti. Inocentas IV 1251 metais lie- 
pos mėn. 17 dieną parašė įsakymą Kulmijos vys- 
kupui Henrikui, kad šis, pasikvietęs į talką kelis 
prelatus bei vienuolius, vyktų į Lietuvą ir ten 
Apaštalų Sosto vardu Mindaugą vainikuotų ka- 
raliaus vainiku ne tik toms žemėms, kurias jis 
dabar valdo, bet kurias ir ateityje nukariaus. 
Toliau Šventas Tėvas nurodė, kad visi svetimša- 
liai, kurie Lietuvoje gyvena ar į ją atvyks, Min- 
daugą gerbtų, kaip karalių kataliką. Tuo raštu 
Mindaugas ir jo karalystė buvo išaukštinta, su- 
lyginta su visomis kitomis vidurinių amžių ka- 
talikiškomis valstybėmis. Mindaugas, gaudamas 
karaliaus vainiką, laimėjo, ir tai labai daug. Jis 
buvo pirmutinis ir paskutinis Lietuvos karalius. 
Nors Lietuva Vytauto laikais buvo kur kas di- 
desnė, platesnė, vienok pastarajam nebuvo lem- 
ta vainikuotis karalium. 

Atrodo, kad Kulmijos vyskupas Henrikas 
skubėdamas turėjo išpildyti popiežiaus Inocen- 
to IV įsakymą, tačiau vainikavimo iškilmės įvy- 
ko tik 1253 metų liepos mėn. Kodėl net dvejais 
metais buvo suvėluota? Šaltiniai į šį klausimą 
neduoda tikslaus atsakymo, o istorikai pateikia 
keletą samprotavimų. Pagal vienus, Mindaugas 
tuo metu kariavo, tad ir vainikavimo iškilmes 
atidėjo ramesniam laikui. Ši nuomonė nėra tvir- 
ta. Iš kronikų neatrodo, kad tų dvejų metų tar- 
pe būtų buvę didesnių mūšių. Juk valdovo krikš- 
tu ir Švento Petro nuosavybės teisių įgijimu pir- 
mykštė koalicija jau buvo išardyta. Jei ir įvyko 
mažesni mūšiai rytuose, tai jie jokiu būdu ne- 
galėjo sutrukdyti vainikavimo iškilmių. Pačiam 
Mindaugui buvo svarbu kuo greičiau likti Lietu- 
vos karalium. Kiti mėgina įrodinėti, kad dėl vai- 
nikavimo turėjo tarp Mindaugo ir vyriausio kry- 
žiuočių ordino magistro Akkone vykti derybos, 
kurios ilgokai užtruko. Mindaugas nebuvo kry- 
žiuočių ordino vasalas. Jis karaliaus karūną ga- 
vo iš paties popiežiaus, kuris jį ir jo karalystę 
paėmė į ypatingą globą, suteikdamas Švento 

Petro nuosavybės teises. Šv. Sostas buvo ir pa- 
čiam ordinui aukščiausias autoritetas, tad visai 
būtų nesuprantama, kam gi būtų buvę reikalin- 
gos pačios derybos dėl vainikavimo iškilmių, o 
pagaliau vainikuoti turėjo ne ordino magistras, 
o Kulmijos vyskupas Henrikas. Veikiausiai nu- 
lėmė tai, kad gal Mindaugui rūpėjo kuo didesnį 
valdinių skaičių apkrikštyti, sulaukti pirmojo 
Lietuvos vyskupo, jam katedrą pastatyti, o tik 
tada vainikuotis karalium, kad svečiams ir jo 
valdiniams didesnį įspūdį padarytų. Vainikavi- 
mo iškilmės greičiausiai įvyko pagal vokiškąjį 
formuliarą. Tada turėjo būti trys vyskupai — 
metropolitas, kuriuo buvo Kulmijos vyskupas 
Henrikas, jo asistentai — Kuršo ir Ozilijos vys- 
kupai, kuriems popiežius buvo pavedęs visas su- 
teiktas privilegijas saugoti. Kas dar dalyvavo 
Mindaugo karūnavimo iškilmėse? Deja, dalyvių 
skaičius, jų vardai, vainikavimo iškilmių vieta 
pasiliks paslaptis tol, kol bus surasti nauji ir au- 
tentiški objektyvūs dokumentai. 


Pirmosios dvi vyskupijos Lietuvoje 


Popiežiui Inocentui IV, kaip ir karaliui Min- 
daugui, rūpėjo kuo greičiau sutvarkyti bažnyti- 
nę organizaciją Lietuvoje. Neimanoma atsakyti, 
kas iniciatyvos ėmėsi — Šv. Tėvas ar Mindaugo 
delegacija — iškelti pirmųjų vyskupų klausi- 
mui mūsų krašte. Vienas dalykas yra kaip ir 
aiškus, kad ši problema audiencijos metu buvo 
aptariama. Tam pagrindą duoda popiežiaus įsa- 
kymas Kulmijos vyskupui Henrikui, ir tai dviem 
ar trim dienom praėjus nuo audiencijos, 1251 
metais liepos mėn. 17 dieną, parinkti tinkamą 
kandidatą į Lietuvos vyskupus ir, asistuojant 
dviems kitiems vyskupams, jį konsekruoti. Dar 
daugiau sustiprina mūsų samprotavimą tas fak- 
tas, jog paliepime griežtai ir aiškiai pabrėžiama, 
kad pirmasis Lietuvos vyskupas būtų visiškai 


DB 'akė ajs 


savarankiškas, kitaip tariant, priklausytų tik 
nuo Apaštalų Sosto. Mindaugas, matyti, bijojo, 
kad kryžiuočių ordinas po religine priedanga ne- 
sikčsintų i Lietuvos suverenumą. Tai galėjo leng- 
vai įvykti, žinant visas ordino intrygas, užkuli- 
sius bei siekimus. Tad ir Lietuvos vyskupų pri- 
klausomumą tik nuo Apaštalų Sosto, galimas 
daiktas, pirmieji iškėlė audiencijos metu Min- 
daugo gudrūs diplomatai - pasiuntiniai. Kodėl 
Inocentas IV pavedė parinkti kandidatą, jį kon- 
sekruoti į vyskupus ne Rygos arkivyskupui Al- 
bertui, kuris gyveno arčiau, bet tolimesniam 
Kulmijos vyskupui Henrikui, kodėl pastarasis 
delsė įsakymą įvykdyti, tai vis atskiros proble- 
mos, dėl kurių istorikai nėra vienos nuomonės. 
Daugelis mano, kad šitoje painiavoje vyriausią 
vaidmenį vaidino teutonų ordinas. Jis juto, kad 
Lietuvos užgrobimo viltis nyksta, o vienok nuo 
jos nenorėjo atsisakyti. Jeigu iš tikrųjų taip yra 
buvę, tai Mindaugas juos nugalėjo. Galų gale 
buvo net du — Kristijonas ir Vitas — konsek- 
ruoti Lietuvos vyskupais. Tai įvyko 1253 m. Abu 
jie buvo subordinuoti tik Apaštalų Sostui. Tam 
tikra prasme buvo įsteigta Lietuvos bažnytinė 
provincija, ir ji liko atnaujinta vien 1926 me- 
tais, net keliems šimtmečiams nuo pirmųjų vys- 
kupijų įkūrimo Lietuvoje praslinkus. 

Inocento IV mirtis 1254 metis nutraukė tą 
didį draugiškumą, kuris buvo išaugęs tarp jo ir 
karaliaus Mindaugo. Per trejų metų laikotarpį 
klestėjo abipusis pasitikėjimas. Visuose Inocen- 
to IV laiškuose matyti, kad bet kokiuose gin- 
čuose jis palaikė Lietuvos valdovo pusę. Jei ne 
popiežiaus globa ir Mindaugo išmintingumas 


aname kritiškiausiame momente, kada buvo su- 
sidariusi tokia stipri priešų koalicija. Lietuva 
galėjo būti nukariauta, sunaikinta, amžiams pa- 
versta, o gal net visai išnvkusi nuo žemės pa- 
viršiaus, kaip kad yra atsitikę su mūsų giminė- 
mis. 


Galvutė 


LITERATŪROS NUSIKALSTAMUMAS 


Pastabos dėl A. Maceinos “Laiškų rašytojams“ apie poeto būtį ir kūrybą 


In Ar BALDAI N IS 


Praeitų metų “Aidų" 10 nr. pasirodė A. Ma- 
ceinos “Laiškai rašytojams“, kur nagrinėjama 
poeto būtis ir jo kūryba, stengiamasi įžvelgti po- 
etinės kūrybos prasmė ir surasti jos vietą būties 
sąrangoje. Ir autoriui tikrai daro didelę garbę 
gili šio straipsnio problematika, nepaprasta lo- 
ginė jėga tezių išvystyme ir jų pagrindime bei 
išvadose, aukštas poezijos, ypač jos prasmės su- 
pratimas, ijungiant poetinę kūrybą į religinę sri- 
ti ir padarant ją Dievo pėdsakų saugotoja ir 
žmonijos vadove net į antgamtinę sritį. Gražes- 
nis ir gilesnis poetinės kūrybos įprasminimas 
vargu ar jau galimas. Tačiau šitas labai gilus ir 
įdomus poetinės būties ir jos prasmės nagrinė- 
jimas remiasi ne tiek preciziškų faktų, fenome- 
nologiniais terminais kalbant, fenomenų anali- 
zavimu, kiek loginių konstrukcijų kūrimu ir jų 
nuosekliu derinimu, dažnai nepaisant tikrovės ir 
jos reikalavimų. Tiesa, autorius sakosi, kad jis 
nori pralaužti kasdienybės lukštą ir matyti kū- 
rėją tik “giliausioje jo paties tikrovėje“, be kas- 
dienybės spalvų, kurios, autoriaus manymu, kū- 
rėją tik pridengia ir kliudo jį teisingai suprasti. 
Jis nori kūrėją suprasti tik iš jo kūrybos, nepai- 
sant jo kasdieniškumo. Mums atrodo, kad šitas 
kūrėjo atitraukimas nuo jo kasdienybės susiau- 
rina jo pažinimą, kliudo jį pamatyti “giliausioje 
jo paties tikrovėje“. Šitoji ' kasdienybė", tiesa, 
nepriklauso prie kūrėjo ir jo kūrybos “' esmės", 
tačiau ji būtina šitai esmei suprasti ir kūrybos 
prasmei atskleisti. Literatūros veikalų nekuria 
kokia nors estetinė būtybė, bet gyvasis žmogus, 
asmenybės visuma, kuris jaučia gėrį ir blogį, 
myli, ieško ar neigia Dievą, kuris yra kilęs iš 
tam tikros šeimos, tautos, epochos, surištas tūks- 
tančiais ryšių su savo meto visuomene ir ją de- 
ginančiomis problemomis. Visa šitoji “kasdie- 
nybė"“ atsispindi ir poeto kūryboje. Šios “kas- 
dienybės" nepaisymas gali vesti kad ir prie la- 
bai gilaus ir tikro, tačiau nepilno poeto būties 
ir jo kūrybos nušvietimo bei kūrybos prasmės 
atskleidimo. Prie šios poeto ir jo kūrybos ' kas- 
dienybės" mes čia ir norėtume sustoti, iškeldami 
kai kuriuos klausimus bei abejojimus, surištus 
sų poetinės kūrybos esme bei prasme, visai ne- 
pretenduodami į “pilną" ir galutinį šių klausi- 
mų išsprendimą, nes toks sprendimas, prie kurio 
jau nebūtų galima nieko pridėti ar iškelti kokių 
nors abejojimų, iš viso yra negalimas: “Tik dali- 
mis mes žinome ir dalimis pranašaujame“ (I Kor. 
09) 


1. Poetinės kūrybos esmė 


Didelis ir nemirštamas moderniosios filosofi- 
jos nuopelnas yra būtyje, be jos esmės ir buvimo, 
dar ir jos vertingumo atskleidimas. Senovės ir 
viduramžių filosofai būtyje skyrė tik esmę ir 
buvimą, bet būtyje glūdintį vertingumą nors ir 
nujausdavo, tačiau jį nuo pačios būties neskir- 
davo. Tik naujųjų laikų filosofija aiškiai atskyrė 
būtį ir jos vertingumą, išvystė plačią vertybių 
filosofiją, kuri duoda naujos šviesos ir poetinei 
kūrybai suprasti. 


Pagal Aristotelį ir juo sekusią scholastiką pa- 
žinimas yra būties atvaizdavimas. Visi šios filo- 
sofinės krypties atstovai ir poetinės kūrybos es- 
mę mato būties imitacijoje, realybės kopijavi- 
me. Jiems poetinė kūryba yra tik būties nuora- 
šas, būtyje glūdinčios idėjos išryškinimas, vaiz- 
dinėmis priemonėmis. Priešingai mano Kantas. 
Jam pažinimas yra ne būties atvaizdavimas, bet 
jos sukūrimas. Tikrovė yra pažįstančiajam ne 
pirm duota, bet sukuriama pačiu pažinimo vyks- 
mu. Ši pažiūra vyrauja vokiečių idealizme ir eg- 
zistencializme. Šios krypties atstovai ir poetinės 
kūrybos esmę mato tik formoje ir kūrinį laiko 
priklausantį tik nuo kūrėjo. Čia poeto žodis yra 
“būties statymas, poetas grindžia būtį'' (Rilke). 
Atrodo, kad A. Maceina laikosi šios pažiūros 
arba yra bent stiprioje jos įtakoje, nes jis, kal- 
bėdamas apie poeto būtį, teigia absoliučią kū- 
rinio priklausomybę nuo jo kūrėjo. (Plg. 446 psl.) 


Pagal vertybių filosofiją (fenomenologiją), 
pažinimas yra ne būties atvaizdavimas ir ne jos 
sukūrimas, o tik atskleidimas. Poetinės kūrybos 
esmė pagal šią filosofiją yra būtyje glūdinčių 
estetinių vertybių atskleidimas ir jų apipavidali- 
nimas žodžiu. Poetas gali apipavidalinti tik tai, 
ką jis pirma įžvelgia vertybių pasauly. Šis įžvel- 
gimas yra intuityvinis, ne proto, bet visos žmo- 
gaus dvasios veiksmas. Pirm visokio apipavida- 
linimo turi eiti intuityvinis įžvelgimas, poetas 
sukuria tik tai, ką jis pirma įžvelgia. Kūrybos 
esmė nėra vien tik apipavidalinime-formoje, kaip 
kad ji nėra vien estetinių vertybių įžvelgime. 
Esmė yra įžvelgimo ir apipavidalinimo tobulame 
susijungime. Poezija, Rickerto pasakymų, tada 
gema, kada laimingą valandą turinys su forma 
susižieduoja. Čia tat yra išsaugojamas kūrėjo sa- 
varankiškumas ir pati kūrybos esmė, kuri negali 
būti tik būties imitacijoje, bet turi duoti ką nors 
naujo, tačiau šitas “naujas? nėra vien kūrėjo 
fantazijos padaras, o turi pagrindą būtyje — yra 
joje glūdinčių vertybių atskleidimas. 

2. Kūrėjo laisvė ir atsakomybė 


Supratus poetinę kūrybą kaip estetinių ver- 
tybių atskleidimą, kūrinys jau absoliučiai nepri- 
klauso nuo kūrėjo, kūrėjas jo nesukuria iš '"nie- 
ko", bet apipavidalina tai, ką jis įžvelgė verty- 
bių pasauly. Tad ir jo laisvė yra ribota tiek pa- 
čiame kūrybos vyksme, tiek ypač jo pasėkose. 
A. Maceina, atrodo, pripažįsta kūrėjui kūrybos 
srity absoliučią laisvę ir neuždeda jam jokios 
atsakomybės: “Tavo, mielasis Poete, sukurtoje 
tikrovėje nėra nei puolimo nei atpirkimo, nei 
Rojaus nei Golgotos. Tu šauki žmones iš nebū- 
ties ir juos žudai, nejausdamas už tai nė mažiau- 
sio sąžinės graužimo. Tu vaizduoji juos padug- 
nėse, nemanydamas nusikalstąs šeštajam Dievo 
įsakymui. Tu įdiegi į jų širdis meilę ir neapykan- 
tą; Tu juos jungi ir skiri, nusmukdai ir pašven- 
tini, visiškai pagal savo nuožiūrą, nesiimdamas 
už tai jokio atsakingumo/' (mano pabrauk- 
ta. A. B.) Tiesa, kol kūrėjas pasilieka vien este- 
tinėje srityje, atskleidžia vien estetines verty- 
bes, jo veiksmas iš tikro yra pats nekalčiausias 
ir jam nėra už tai jokios atsakomybės. Šioje sri- 
tyje iš tikro nėra nei puolimo nei atspirkimo, nei 
Rojaus nei Golgotos. Tačiau kaip tik dėl to, kad 
šioje srityje nėra nei puolimo nei atpirkimo, ji 
yra siaura, vienašališka ir paviršutiniška, ir fak- 
tiškai kūrėjas niekad neišsitenka vien šioje sri- 
tyje, bet ją peržengia. Toje kūryboje jis yra ne 
tik “giliausioje jo paties tikrovėje“. Ten yra ir 
jo “kasdieniškumas", o šiame kasdieniškume yra 
ir puolimas ir nuodėmė, ir kaip tik dėl šio 'kas- 
dieniškumo" kūrėjas yra už savo kūrybą atsa- 
kingas ir, kaip toliau matysime, šį atsakingumą 
labai jaučia. Dailioji literatūra iš esmės niekad 
nepasilieka tik estetinių vertybių srityje, bet vi- 
sada kartu atskleidžia ir kitas vertybes: vitalines 
ir dvasines, tarp kurių svarbiausios etinės ir re- 
liginės. Ir veltui yra visos estetų pastangos šią 
sritį padaryti nepriklausoma pagal dėsnį Vart 
pour Vart. Nors teoretiškai galima įrodyti visų 
vertybių harmoniją, tačiau gyvenime dažnai 
sueina į koliziją malonumo vertybės su vitali- 
nėmis (daug gardžių dalykų kenkia sveikatai), 
ar su etinėmis (pav. svetimoteriavime); teisin- 
gumo vertybės su utilitarinėmis (ne visada nau- 
dinga sakyti tiesą), utilitarinės su estetinėmis 
(daugelis naudingų dalykų nėra gražūs), ir taip 
be galo. Ypač šis vertybių kryžiavimasis vyksta 
literatūrinėje kūryboje, nes ši kūryba iš esmės 
yra vertybių sritis, ir kūrėjas jau pačiame kūry- 
bos vyksme turi apsispręsti ir faktiškai apsispren- 
džia už vienas ar kitas vertybes ir todėl yra už 
savo kūrybą atsakingas. Todėl Thierry Molnier 
rašo: “Rašytojas žino, kad jis duoda žmogui kit- 
ką ir daugiau, negu tik žaislą, kad jis yra visuo- 
menėje, nori jis to ar nenori, neramumo ir pasi- 
keitimų veiksnys, kad jis neišvengiamai teigia 
vienas vertybes ir neigia kitas. Jei jis sukuria 
sieloje neramumą ir žadina sukilti, kokia teise 
jis tai daro? Jei jis žadina žmoguje kantrybę 
ir migdo jį, tai dar kokia teise jis tai daro? Jis 

visada yra Žmogus su tam tikromis moralinėmis 
tendencijomis, ir jei jis skelbia nemoralumą ar 
viršmoralumą, jis vis dėlto lieka moralės sferoje. 
(mano pabraukimai. A. B.). Ir jei jis paskelbia, 
kad jo uždavinys nėra mokyti, tai vis dėlto jis 
moko?"). “Rašytojo darbas, sako toliau Molnier, 
vra darbas, kuris kaip tik tada, kai jis paskel- 
bia save neatsakingu, yra surištas su didžiausia 
socialin» atsakomybe". O J. P. Sartre apibūdina 
rašytoją kaip žmogų su “bloga sąžine“, t. y., kad 
rašytojas sielos gelmėse jaučiasi kaltas del savo 
kūrinių. Šis kaltumas apsireiškia kaip baimė ra- 
šyti, ir dėl jos daugelis rašytojų sunaikina savo 
kūrinius ar net meta rašyti. Tai yra pačių rašy- 
tojų pasisakytnai, iš kurių matyti, kad jie neper- 
gyvena savo kūrybos kaip “nekalčiausios iš visų 
užsiėmimų". nesiimdami už ją “jokio atsakingu- 
mo", bet kad jie kurdami jaučia ir kaltę ir atsa- 
kingumą. ir kad šis atsakingumo jausmas yra 
toks stiprus. jog rašytojas dėl jo kartais net kū- 
rybą meta. 

Jei rašytojo atsakingumas kyla jau iš pačios 
jo kurybos esmės, tai dar labiau iš tos įtakos, 
kurią jo kūriniai daro gyvenimui. Jei spauda ap- 
skritai yra laikoma didžiąja pasaulio galybe, tai 
ypač tokia yra poezija ir dailioji literatūra, nes 
ji yra ne tik mėgiamiausia ir plačiausiai skaito- 
ma, bet ir pačia savo specifine struktūra yra 
pajėgiausia veikti žmogaus dvasią. Mes čia ne- 
galime leistis į smulkų šios literatūros veikimo 
nagrinėjimą. bet prisiminkime tik visuotinai psi- 
chologijoje priimtą tezę apie mūsų psichinės 
struktūros idėjiškai-motorišką prigimtį: mintys 
ir vaizdai turi palinkima pereiti į veiksmus. Vi- 
sas minčių ir vaizdų pasaulis yra surištas su mi- 
nimaliais, kartais vos pastebimais, atitinkamų 
organų judesiais: galvojant apie sunkaus daikto 
kėlimą, susitraukia raumenys, galvojant apie 
gardų valgį, atsiranda burnoje seilės, ir taip 
vyksta visoje psichofizinėje Žmogaus struktūro- 
je. Einant šiuo dėsniu, žmogus nori visa įvyk- 
dyti, ką jis knygose išskaito. Policija žino daug 
atsitikimų. kur jaunuoliai, prisiskaitę nuotykių 
romanų, nori slaptai iškeliauti į svetimus kraš- 
tus; sukuria slaptas draugijas, kur stengiasi iš- 
mėginti romanuose išskaitytą gyvenimą. Jei laik- 
raščiuose aprašomas koks kriminalinis nusikalti- 
mas, tai policija gali drąsiai laukti nusikaltėlio, 
kuris šį nusikaltimą bus iki smulkmenų pakar- 
tojęs. Kas nėra Amerikoj matęs "kaubojų", ku- 
rie šaudo visose gatvėse ir kartais nušauna savo 
tėvus pagal kaubojiškų filmų pavyzdį. Nėra abe- 
jonės, kad labai rafinuotų seksualinių nusikalti- 
mų. ypač jaunimas, išmoksta iš atitinkamos lite- 
ratūros. Dėl psichomotorinės žmogaus prigimties, 
daugelio neigiamų reiškinių aiškinimas, norint 
juos pasmerkti, sulaukia priešingų rezultatų: 
reiškinio pasmerkimas ir iš jo išvestas dorovinis 
pamokymas pamirštamas, o lieka susidomėjimas 
pačiu reiškiniu ir jo pakartojimas gyvenime. Ir 

taip iš netaisyklingų žodžių aiškinimo išmoksta- 
ma netaisyklingai kalbėti, iš priešalkoholinių pa- 
rodų — degtinę gaminti, iš seksualinio švietimo 
— seksualinių nusikaltimų, o neigiamų tipų ir 
padugnių vaizdavimas literatūroje padaugina jų 
skaičių gyvenime. Vienas asmuo, perskaitęs šv. 
Jeronimo laiškus, pasakė: “Jo aistrų stiprumas 
mane labiau sužavėjo, negu jo atgaila". Senasis 
Solonas kartą barė aktorių dėl nedoro tipo vaiz- 
davimo scenoje, o kai šis teisinosi, kad tai buvę 
tik juokais, Solonas atsakė: “Rytoj turgavietėj 
šie juokai virs tikrove.“ Todėl kažkas yra pasa- 
kęs: “Pamokslas apie nedorybes pats savyje yra 
nedoras". Tai yra tikras ir gilus įžvelgimas į 
žmogaus prigimtį. Yra dalykų, apie kuriuos yra 
didesnis nusikaltimas kalbėti ar rašyti, negu juos 
daryti, nes iš raštų juos daryti išmoksta tūks- 
tančiai. 

Jei mintys ir vaizdai sukelia atitinkamus ju- 
desius, tai šie judesiai iš savo pusės sukelia tas 
mintis ar vaizdus, kurie natūraliai su šiais jude- 
siais surišti. Todėl norint supykusi nuraminti, 
reikia jį ramiai pasodinti ir neleisti jam vaikš- 
čioti ir gestikuliuoti, nes tada jo pyktis vis di- 
dėja ir gali pasiekti nepaprastos įtampos. Šiuo 
dvasios ir kūno savitarpiu veikimu yra paremta 
vadinamoji “įsijautimo teorija", pagal kurią mes 
galima “įsijausti"" į kitą asmenį ir išgyventi tuos 
pačius jausmus ir mintis, kurias jis pats turi. 
Skaitydami literatūrinį kūrinį, “įsijausdami" į 
ji. mes, nors šiek tiek perkeistu būdu, išgyvena- 
me tą pati, ką ir autorius išgyveno. 

Prie šių veiksnių, einančių iš žmogaus pri- 
gimties, prisideda dar veiksniai, kylantieji iš pa- 
čios literatūros: ritmas, rimas, garsų sąskambis, 
pakartojimai ir kitos poetinės priemonės. Šiomis 
priemonėmis užmigdomas protas, jausmai nu- 
kreipiami rašytojo norima kryptimi, pažadina- 
mos slaptosios pasąmonio jėgos, kurios jau išeina 
iš valios kontrolės, ir žmogus pasijunta tarsi 
aukštesnių būtybių ar dievų įtakoje. Iš čia kyla 
toji giesmės galia ir tas poetų garbinimas, lai- 
kant juos kunigais, pranašais magais, net dievais. 

Dėl šių veiksnių, einančių tiek iš Žmogaus 
prigimties, tiek iš pačios literatūros esmės, lite- 
ratūrinio kūrinio įtaka nėra tik paviršutiniška, 
bet veikia žmogų iki pačių jo asmenybės gelmių. 
Ji gali mus prieš mūsų pačių norą įtraukti į že- 
mus ir nešvarius pergyvenimus, sužadinti mu- 
myse tamsius pasąmonyje glūdinčius instinktus, 
padaryti mus nusikaltėliais ar išsigimėliais, ar 
juokingais gyvenimo nevykėliais. Ispanų rašy- 
tojas Cervantes mums pasakoja, kad Don Ki- 
choto keistas gyvenimo būdas priklauso nuo rl- 
terių romanų skaitymo. O prancūzų 17 a. “'sa- 
lioninė" publika, kurią išjuokė Moliere savo ko- 
medijose, atsirado Honore d'Urfe pastoralinio 
romano įtakoje. Juokingi mums atrodė ir 1940 m. 
bolševikų kareiviai, kurie kiekviena proga mums 
kartojo propagandinės literatūros įkaltas formu- 
les apie sovietinio gyvenimo laimę. Šitokie stip- 
rioje literatūros įtakoje esantieji žmonės atrodo 


dirbtiniai ir keisti, jie neranda gyvenime savo 
tikros vietos, įvyksta su jais nesusipratimai, to- 
dėl jie yra labai gera medžiaga komikams. 

Tačiau literatūros įtaka nevisada yra tokia 
didelė, kad ji žmogų padarytų nusikaltėlį ar ko- 
mišką. Šie visi žmonės nespėja literatūros pasi- 
savinti ir su ja suaugti. Daugumas žmonių lite- 
ratūrą pasisavina normaliai ir su ja suauga taip, 
kad nei jie patys nei kiti to nepastebi. Šis pasi- 
savinimas vyksta visą mūsų gyvenimą, bet inten- 
syviausias yra mokyklos lankymo ir brendimo 
metu, kada dažnai “apryjame"' ištisas bibliote- 
kas. Šito literatūros veikimo įtakoje susidaro mū- 
sų jausmų ir minčių pasaulis, susikuria mūsų 
dvasinio gyvenimo rūmai, vadinami pasaulėžiū- 
ra, kuri turi lemiančios reikšmės visam mūsų gy- 
venimui. Per juos, lyg per kokią prizmę, mes 
matome gyvenimą. Ir jei ši prizmė yra kreiva 
ar nešvari, tai kreivas ir nešvarus yra ir visas 
mūsų gyvenimas. Šitokioje literatūros įtakoje 
yra visi kultūros žmonės, nežiūrint, ar jie dau- 
giau ar mažiau mokėsi ar skaito, nes mažiau 
mokytiems ir mažiau ar visai neskaitantiems va- 
dovauja mokytieji ir skaitantieji, kurie dvasioje 
stovi ųž juos aukščiau ir kurių mintis jie pasisa- 
vina. 

Yra manančių, kad literatūra gali būti kenks- 
minga net savo gausumu. Literatai yra neprak- 
tiški, ne “šio pasaulio" žmonės. Jei jų yra daug, 
tai jų įtaka gali būti pavojinga visuomenės eg- 
zistencijai. Senovės graikai buvo stiprioje lite- 
ratūros įtakoje, o jų politinis gyvenimas buvo 
netvarkingas ir privedė valstybę prie žlugimo. 
Panašiai dabar darosi Prancūzijoje, kur taip pat 
literatūros įtaka labai didelė. O senoji rusų aris- 
tokratija žlugo iš dalies dėl to, kad ji gyveno 
šiame “žaismo" pasauly ir nematė didžiųjų so- 
cialinio gyvenimo žaizdų. 

Jei jau literatūra gali būti kenksminga net 
kiekybės atžvilgiu, tai ypač ji gali būti tokia ko- 
kybės atžvilgiu. Kiekybės atžvilgiu ji gali pa- 
kenkti tik rinktiniams žmonėms, o savo kokybe 
ji veikia plačiausias žmonių mases, kurios kaip 
tik yra labiausiai pakliautos menkavertės lite- 
ratūros įtakai, nes jos neieško formos, o tik tu- 
rinio. Čia reikėtų apžvelgti, kokia literatūra ko- 
kybės atžvilgiu yra kenksminga. Tačiau klausi- 
mas yra toks platus ir sudėtingas, o menkavertės 
literatūros rūšys tokios įvairios, kad neįmano- 
mas čia kiek smulkesnis jų nagrinėjimas. Apskri- 
tai galima pasakyti, kad kokybės atžvilgiu yra 
kenksminga visa toji literatūra, kuri griauna 
žmonijos egzistencijos pamatus. O šie pamatai 
yra — etika, atremta į religiją, nes bereliginė 
etika, kaip rodo istorija, visada buvo nesėkmin- 
ga. Daug tautų, kurios kadaise buvo galingos, 
šiandien yra žlugusios. Mokslininkai, nagrinėda- 
mi tautų žlugimo priežastis, yra priėję vieningos 
išvados, kad tautos žlunga tada, kada sugriūva 
jų religiniai ir etiniai pamatai. Be etinių normų 
negali stovėti jokia tauta, jokia visuomenė, jokia 
kultūra. Mūsų laikotarpis, paneigęs etinių normų 

pastovumą ir jų pamatą — religiją, yra pakir- 
tęs savo egzistencijos pamatus ir priėjęs prie vi- 
sokių krizių siautėjimo. Visa mūsų dienų katas- 
trofa savo esme yra etinė katastrofa. Mūsų dienų 
etiniai pamatai — bereliginė etika — pasirodė 
per silpni technikinių gundymų, ypač karo tech- 
nikos akivaizdoje. Nacizmas, komunizmas ir ki- 
tos panašios ideologijos yra galimos tik tiek, kiek 
yra sugriauta krikščioniškoji moralė ir jos vie- 
tą užėmęs primityvųjų instinktų siautėjimas. Šios 
rūšies ideologijos tad ir mato didžiausią kliūtį 
savo plitimui religijoje ir stengiasi ją sunaikin- 
ti. Etines normas griauna visi tie rašytojai, ku- 
rie pataikauja miniai, erzindami jos žemuosius 
instinktus, nuotykių, karo baisumų, kriminali- 
nių nusikaltimų ir ypač seksualinių išgyvenimų 
vaizdavimu, neigiamų tipų idealizavimu, o reli- 
ginių ir etinių idealų sukarikatūrinimu ir jų iš- 
juokimu. 

Todėl iškilus konfliktui rašytojo sąžinėje tarp 
etinių ir estetinių vertybių, jis visada turi apsi- 
spręsti už etikos primatą. Etikos normos liečia 
jį ne kaip profesijos atstovą, bet kaip gyvąjį žmo- 
gų, joms yra pakliauti visi Žmogaus veiksmai, 
taigi ir literatūrinė kūryba. Bet jei už tokį eti- 
kos primatą ir neapsispręstų atskiras rašytojas, 
jei jame ir nebūtų “apsisprendimo rimties“, tai 
tokią apsisprendimo rimtį turi turėti tauta, kuri 
nori egzistuoti. Ypač tai svarbu mums, kurie 
stovime tarp gyvybės ir mirties, tačiau nuo 
mūsų pačių priklauso, ar mes kaip tauta išnyks- 
tame ar pasiliekame. Yra galima, mums, kaip 
tautai, išlikti labai ilgai, nors ir būtume ati- 
traukti nuo savo žemės ir išblaškyti po visą pa- 
saulį. Čia mums pavyzdys — žydų tauta, kuri 
tokiose aplinkybėse išliko net 2500 metų! Ta- 
čiau mes išliksime tik tada, kai gerbsime etines 
ir religines vertybes, kuriose glūdi tautų egzis- 
tencijos pamatai. 


Jei rašytojas savo kūryba griauna šiuos vi- 
suomenės egzistencijos pamatus, visuomenė turi 
teisę gintis ir jo kūrybą pasmerkti. Ir čia ne 
visuomenė nusikalsta rašytojui, varžydama jo 
“laisvę, bet rašytojas nusikalsta visuomenei, 
įžengdamas į jam svetimų vertybių sritį. Rašy- 
tojas yra suverenus tik savo estetinių vertybių 
srityje, o ne kitose. Jei jis negerbia šių svetimų 
vertybių, visuomenė teisingai ji smerkia, nežiū- 
rint, ar jis tai daro sąmoningai ar nesąmoningai. 
Visuomenė negali reikalauti, kad rašytojas savo 
kūriniuose iškeltų tas vertybes, kurios jai bran- 
gios, nors jei jis tai daro, visuomenė lieka jam 
dėkinga. Tačiau visuomenė gali reikalauti, kad 
rašytojas būtų garbingas, neišniekintų tų verty- 
bių, kuriose glūdi jos egzistencija. 

Galima sakyti, kad šioji neigiamoji įtaka vi- 
suomenei kyla tik iš netikros literatūros. Kas 
yra tikra ir kas netikra literatūra, nesutaria ra- 
šytojai ir literatūros kritikai, ir šis klausimas 
dar jokiu būdu nėra iki galo išmąstytas. Bet 
nors jie mums ir nustatytų, kas yra tikroji lite- 

ratūra, tai iš to būtų maža naudos, jei tokia lite- 
ratūra būtų tik literatūros teorijoje, 0 ne gyve- 
nime. Todėl mes čia kalbame apie tą literatūrą, 
kuri tokiu vardu šiandien vadinama, ir kuri fak- 
tiškai formuoja mūsų dienų žmogų. Ir jei iš vie- 
nos pusės sakoma, kad rašytojas atvaizduoja tik 
gyvenimą, todėl kaltas ne jis, o gyvenimas, tai 
čia tik iš dalies tiesa. Gyvenimas yra toks platus 
ir sudėtingas, kad jį visą atvaizduoti neįmanoma 
jokiame literatūros žanre, o juo labiau poezijoje. 
Jis turi visada pasirinkti tik dalį šio gyvenimo, 
o kokią dalį jis čia pasirinks, priklausys nuo jo 
asmenybės. O jei sakoma, kad rašytojas atvaiz- 
duoja aukštesnę tikrovę ir kad šita tikrovė yra 
“tikresnė" už mūsiškę, tai vistiek ši aukštesnioji 
tikrovė priklausys nuo spindulių lūžimo rašy- 
tojo sielos prizmėje, ir šis spindulių lūžimas ap- 
spręs šios aukštesnės tikrovės kokybę. Todėl drą- 
siai galima teigti, kad visuose dailiosios litera- 
tūros kūriniuose yra tam tikra “tendencija". 
Kokia bus ši tendencija, ar ji skaitytoją kilnins ir 
kels aukštyn, ar ji smukdins žemyn, pareis nuo 
rašytojo asmenybės. Jei ši asmenybė bus kilni, 
tai kels ir skaitytoją, jei ji bus žema ir nešvari, 
tai tokia bus ir kūryba, nežiūrint, ar toje kū- 
ryboje būtų atvaizduotas “ gyvenimas" ar aukš- 
tesnioji tikrovė. Rašytojui tinka Mykolo Angelo 
žodžiai, rašyti Viktorijai Kolonai: “Neužtenka, 
kad tapytojas būtų didelis menininkas. Aš ma- 
nau, kad jo gyvenimas turi būti tyras ir šventas, 
kiek tik galima." Ir tai yra pati giliausioji išmin- 
tis, išėjusi iš dieviškų Kristaus lūpų: “Angių 
veisle, kaip jūs galite kalbėti gera, būdami pikti? 
Juk burna kalba iš širdies pilnumo. Geras žmo- 
gus išima iš gerc iždo gerų dalykų, o piktas 
žmogus iš pikto iždo išima piktų dalykų (Mato 
12, 34-35): 

Nors rašytojas kūrybos momentą ir būtų vi- 
sagalis, nors jis ir kurtų aukštesnę tikrovę, kuri 
būtų pakliauta tik tiems dėsniams, kuriuos dik- 
tuoja jo meniškoji intuicija, tačiau, kai tik kū- 
rinys yra sukurtas, jis atsiskiria nuo kūrėjo, 
tampa savarankiška realybe, kurio įtaka jau ne- 
bepriklauso nuo autoriaus norų bei intencijų. Jo 
sukurtas kūrinys jau nebepriklauso vien tik nuo 
jo, bet ir nuo tų asmenų, kurie jo kūrinį skaito, 
ir nuo tų aplinkybių, į kurias jo kūrinys patenka. 

Nors rašytojas ir manytų, kad jo kūrinio ar 
giesmės vertas klausytis tik Dievas, tai vis dėlto 
jo klausytojai bus ne dievai, o tik žmonės. Dalis 
šių klausytojų ar skaitytojų bus aukšto morali- 
nio lygio, jie ieškos kūrinyje tik estetinio pasi- 
gėerėjimo, ir jiems nepakenks ir dorovės atžvil- 
giu abejotinas siužetas. Kita dalis, o jų bus dau- 
guma, ieškos kūrinyje ne estetinio pasigėrėjimo, 
bet turinio, o jei šis turinys moraliniu ar religi- 
niu atžvilgiu bus iškreiptas, jis sunkiai sužeis šių 
skaitytojų sielas. Ir veltui tada sakysime, kad li- 
teratūra nekalta, o pats skaitytojas, kuris nesu- 
geba jos suprasti. Argi galima dėl šių estetinių 
vertybių žaisti nors ir naivių skaitytojų sielas? 

Rašytojo atsakingumas priklauso ir nuo meto, 
kuriuo jis gyvena. Taikos ir saugumo metu ir 
rašytojas gali sau daugiau leisti. Bet kada tauta 
iš paskutiniųjų kovoja dėl savo egzistencijos, ra- 
šytojas turi savo kūryba šiuos tautos egzistenci- 
jos pagrindus stiprinti, o ne juos griauti. 


Iš čia matyti, kad literatūrinė kūryba negali 
būti “vienas iš nekalčiausių užsiėmimų, dėl ku- 
rios rašytojas nesiimtų jokio atsakingumo" ir 
leistų į viešumą visa, ką sukuria jo fantazija, 
bet kad jo užsiėmimas yra surištas su didžiausia 
atsakomybe tiek prieš savo tautą, tiek prieš gy- 
venamąjį metą, tiek prieš savo sąžinę. Šis atsa- 
kingumas kyla iš pačios kūrybos esmės, nes ji 
yra žmogaus veiksmas ir kaip toks pakliautas 
moralės dėsniams, ir iš tos įtakos, kurią litera- 
tūra turi gyvenimui. Todėl žymus mūsų meno 
ir literatūros kritikas Dr. J. Grinius sako: “Pir- 
miausia reikia sutikti su egzistencialistais, kad 
rašytojas, kaip kiekvienas žmogus, yra laisvas ir 
turi būti laisvas. Jis laisvas savo vidiniais apsi- 
sprendimais ir ne tiek išviršiniais fiziniais veiks- 
mais. Tačiau rašytojo, kaip kiekvieno kito, laisvė 
nėra neribota, nes nėra absoliutas. Jau nekalbant 
apie išviršinį pasaulį, jo laisvei pirmiausia ribas 
nurodo jo sąžinė ir tie etikos dėsniai, kurie yra 
įgimti žmogui. Jei rašytojas yra krikščionis, jam 
dar privaloma Kristaus apreikštoji dorovė su 
Dievo ir artimo meilės dėsniu''.?) 

Buvo laikai, kada tai buvo savaime supranta- 
ma, ir rašytojai jautė už savo kūrybą didžiausią 
atsakingumą. Nėra abejonės, kad daugumas mū- 
sų lietuvių ir pasaulio rašytojų ir dabar laikosi 
šios pažiūros. Net toks ateizmo šulas Sartre sako: 
“Rašytojas turi būti pilnas atsakomybės jausmo. 
Jis yra atsakingas už viską, už praloštus ir lai- 
mėtus karus, už revoliucijas, už priespaudą. Jis 
yra prispaudėjų bendradarbis, jei jis nėra pri- 
spaustųjų užtarėjas.' Ir jei mūsų kultūra šian- 
die išgyvena sunkią krizę, tai didžiausia atsako- 
mybė už tai tenka literatūrai. 

Aukšta rašytojų moralė išugdė tą pagarbą 
knygai ir apskritai spausdintam žodžiui, kuri pri- 
mityviuose žmonėse yra užsilikusi iki mūsų die- 
nų: kad visa, kas knygose parašyta, yra tikra ir 
teisinga. Ir jei šiandie nėra visuomenėje meilės 
ir pagarbos knygai ir rašytojui, tai čia nėra kal- 
tas vien tos visuomenės “sumaterialėjimas", bet 
ir toji neigiamoji įtaka, kurią knyga yra pada- 
riusi skaitytojui, sugriaudama jo asmenybę ir 
iškreipdama jo gyvenimą. Nejausdamas už savo 
kūrybą jokio atsakingumo, rašytojas yra išpylęs 
ant visuomenės tą melo ir apgaulės jūrą, kurioje 
jau sunku surasti tiesos grūdų. Negali skaityto- 
jas pasitikėti ir literatūros kritikais, nes jie, ver- 
tindami knygą vien estetiniu atžvilgiu, nepaste- 
bi, kad toji knyga pilna dekadentizmo ir nemo- 


*,) Rašytojo laisvė ir įsipareigojimai, Aidai, 1948 m. 
nr. 15 252 psl. 

ralumo. Geriau yra, jei kokioje tautoje yra tik 
vidutiniai, bet etiškai vertingi rašytojai, negu 
dideli menininkai, bet nemoralūs. Estetinių ver- 
tybių trūkumas sužeidžia tik nedidelį skaičių 
skaitytojų, kurie šių vertybių ieško kūrinyje, tuo 
tarpu etinių vertybių trūkumas sužeidžia dau- 
gumą ir sugriauna pačius gyvenimo pamatus. 
Menka estetiniu atžvilgiu literatūra nors ir ga- 
dina estetinį skonį, bet ji dažnai ugdo kitas ver- 
tybes — etines ar religines, — kurios yra svar- 
besnės gyvenimui, negu estetinės. 
3. Poetinė kūryba ir religija 

Menas ir religija yra labai giminingos dvasi- 
nio gyvenimo arba vertybių sritys, todėl yra 
pavojus šias sritis sukeisti. Jei religija dažnai 
sumaišoma su filosofija, etika ar net kultūra, tai 
ypač ji sumaišoma su menu. Poetai dažnai laiko 
savo kūrybą vienoda su religija ir save vadina 
pranašais ar net kunigais. Taip darė Goethe, 
Hoelderlinas, Rilke ir daugelis kitų. Tačiau mo- 
dernioji vertybių filosofija šias sritis jau griežtai 
skiria. Etinės, estetinės ir religinės vertybės yra 
skirtingos tiek savo esme, tiek skirtingais žmonių 
tipais, kurie jas atskleidžia. Poetas ir šventasis 
yra visai skirtingi žmonių tipai. Poetas atsklei- 
džia estetines vertybes žodžiu (atskleidžia ir ki- 
tas vertybes, bet šios nėra jam būdingos!). Jis 
gyvena savo kūriniuose ir tik tol, kol jo kūri- 
niai išlieka. Šventasis atskleidžia religines ver- 
tybes ne žodžiu, bet dvasia. Religinės vertybės 
— šventumas — sklinda iš dvasios į dvasią, ir 
materialiniai simboliai joms sklisti nėra būtini. 
Todėl šventasis nerašo veikalų, o renkasi moki- 
nius ir jiems perteikia savo dvasią. Šventasis to- 
liau gyvena savo mokiniuose ar jų sudarytoje re- 
liginėje bendruomenėje. Kristus — absoliutinis 
Šventumas — nepaliko rašytų veikalų, o tik gyvų 
žmonių bendruomenę, kurioje toliau gyvuotų Jo 
dvasia. 

Tiesa, religija pasinaudoja ir materialiniais 
simboliais, tačiau jai šie simboliai nėra esminiai, 
bet tik antraeiliai. Jie visada yra tik ženklai, ro- 
dantieji į tikrąsias religines vertybes, o ne pa- 
čios šios vertybės. Tarp šių ženklų labai svarbią 
vietą užima ir poezija, nes estetinės vertybės la- 
bai artimos religinėms. Grožis yra kažkas objek- 
tyvaus. Jis yra pasisavinimas ir juo gėrimasi. 
Jis turtina žmogaus dvasią ir iš dalies keičia pati 
žmogų. Iš čia jo giminingumas su religija, kuri 
praturtina Žmogaus dvasią iki dieviško tobulu- 
mo ir pakeičia ją iš esmės, sukurdama naują būtį. 
Nors A. Maceina ir griežtai skiria poeziją nuo 
religijos, tačiau jis yra stiprioje estetizmo įta- 
koje, o kai kur poezijai priskiria religines ypa- 
tybes. Ypač poezijos sureliginimas matyti iš šių 
vietų: “Visuotinis pasaulio keitimas prasideda 
jau poezijoje. Transfigūuracinis poezijos bruožas 
yra jai esminis, ir tuo pačiu jos ryšys su pasaulio 
išganomuoju perkeitimu yra nepaneigiamas.“ 
(450 p.) Menas, kaip matėme,iš dalies keičia būtį, 


tačiau šis keitimas nėra toks, kaip ir religinis. 
Pripažinti poezijai “esminį transfigūracinį bruo- 
žą" galima tik tada, kai religinė sritis nėra griež- 
tai skiriama nuo estetinės. Sis keitimas gali būti 
suprastas tik labai tolima ir jokiu būdu ne esmine 
prasme. Artintis poezijos priemonėmis prie iš- 
ganomojo pasaulio perkeitimo yra tas pat, kaip 
artintis prie saulės, įlipant iš pirmojo namo aukš- 
to į antrąjį. Poetinė kūryba, kaip ir kultūra ap- 
skritai, savo kūrybos pirmavaizdžius turi pati 
savyje ir niekad negali išsemti viso savo srities 
tobulumo. Daugumas poetų savo kūryba lieka 
vitalinių vertybių srityje, nedaugelis įžengia į 
dvasinę sritį, o labai retas į religinę. Bet jei 
poetui pasiseka savo kūrinyje realizuoti religi- 
nes vertybes, tai tikrai toks kūrinys turi transfi- 
gūracinį bruožą ir keičia pasaulį religiškai. Bet 
čia jis keičia pasaulį ne dėl estetinių, bet dėl re- 
liginių savo vertybių. Stebuklingieji paveikslai 
dažnai būna menkos meniškos vertės. 


Taigi tikrasis Dievo pėdsakų saugotojas ir 
atstatytosios būties šauklys yra šventasis, 0 poe- 
tas juo gali būti tik labai tolima ir perkelta pras- 
me, kiek jo kūryba atskleidžia dvasinį pasaulį 
apskritai, ir kiek estetinės vertybės palengvina 
perėjimą i religinę sritį. Nors religija pasinau- 
doja estetine kūryba, kaip ir apskritai kultūra, 
kaip ženklu, tačiau religijai iš esmės nėra rei- 
kalinga nei poezija nei kultūra, nes ji sklinda iš 
dvasios į dvasia betarpiškai. Dogmos ir kiti reli- 
giniai simboliai yra tik strėlės, rodančios šios 
dvasios sklidimo kryptį, bet nera pati religija. Jei 
šie simboliai sumaišomi su pačia religija, tai reli- 
gijos esmė iškreipiama, ir religija sunaikinama. 
Religija eina pirm kultūros tiek laiko, tiek esmės 
sąrangos atžvilgiu, ji persunkia kultūrą, ją for- 
muoja ir palaiko. Religija be kultūros gali egzis- 
tuoti, jokiu būdu ji nepriklauso nuo kokios aukš- 
tesnės kultūros, nes ją turi visos primityvios 
tautos, tačiau kultūra be religijos negali būti. 
Keičiantis religijai, keičiasi ir kultūra, mirštant 
religijai, miršta ir kultūra. 

A. Maceina poetinę kūrybą pavadina žaismu, 
sugretina ją su dieviškuoju buvimo ir veikimo 
būdu, kuris, autoriaus manymu, yra taip pat 
žaismas, ir teigia, kad poetinė kūryba yra die- 
viškosios būties atvaizdas. Mums šis sugretini- 
mas atrodo dirbtinis, neturintis atramos tikro- 
vėje. Dieviškojo buvimo būdas yra Jo absoliu- 
tumas. Dievas būna ir veikia absoliučiai. Šiuo 
savo absoliutiškumu Dievo buvimo ir veikimo bū- 
das esmiškai skiriasi nuo žmogaus buvimo ir 
veikimo būdo, kuris veikia ir būna reliatyviai-ri- 
botai. Žmogus — ribota būtis, būna ir veikia ri- 
botai, nors savo buvimo šaknis turi Absoliute ir 
absoliutiškumo siekia. Iš šio žmogaus ribotumo 
ir kyla visos jo nelaimės ir jo gyvenimo ir kū- 
rybos tragika. Būdamas ribota būtis, jis neišven- 
giamai įeina į konfliktus su kitomis tokiomis pat 
būtybėmis ir į visas galimas kančias, surištas su 
šiuo susidūrimu. Apribotas savo metafizine esme, 


jis dar labiau susiaurėja gyvenime. Jaunatvėje 
Jam atviri visi keliai, vėliau jis turi pasirinkti tik 
vieną kelią — profesiją, ir taip save apsiriboti. 
Ypač tai vyksta dabar, kai gyvenimas darosi vis 
specializuotesnis. Jei seniau mokslininkas buvo 
kartų ir filosofas, aptvėrė visą Žiniją, tai šiandie 
jis nepajėgia apimti net visos savo specialiojo 
mokslo šakos, o tik paprastai kokią jos dalį: dirba 
tik su ligoniais, jei gydytojas, su įstatymais, jei 
juristas, su mašinomis, jei mechanikas, ar atlieka 
tik kokį vieną nesudėtingą judesį, jei yra darbi- 
ninkas prie slenkančios lentos. Žmogaus mintis, 
nukreipta vien į praktiškojo gyvenimo reikalus, 
tarsi įrūdyja šiuose reikaluose ir išspaudžia visas 
kitas mintis, neliečiančias šio praktiškojo gyve- 
nimo. Jausmų pasaulis irgi susiaurėja ir reaguo- 
ja tik į praktiškojo gyvenimo padirginimus. Taip 
žmogus tampa vis siauresnis, vis ribotesnis, vis 
automatiškesnis, prilygdamas instrumentui, prak- 
tiškojo gyvenimo uždaviniams vykdyti. 

Tačiau žmogus, būdamas savo metafizine es- 
me ne tik ribotas, bet ir surištas su Absoliutu, 
šio ryšio visai negali nutraukti. Jis sielos gilu- 
moje skaudžiai jaučia, kad šioks jo gyvenimas 
yra iškreiptas, kad gyvendamas vien materiali- 
nių rūpesčių sferoje, jis netenka kažko labai 
brangaus ir vertingo, ko trokšta jo giliausioji 
prigimtis. Religingas Žmogus šiais tuštumo mo- 
mentais stengiasi susijungti su būties Šaltinių — 
Dievu ir, jei jam bent trumpą akimirksnį tai pa- 
vyksta, jis jaučiasi be galo sustiprintas, atnaujin- 
tas ir laimingas neretai visam gyvenimui. Reli- 
ginė laimė yra pati didžiausioji ir giliausioji. Be- 
religinis žmogus šio atsinaujinimo ieško mene ar 
literatūroje. Menas išvaduoja žmogų iš kasdieniš- 
kumo rutinos, pakelia jį į aukštesnį dvasinį pa- 
saulį ir praturtina jį estetinėmis vertybėmis, to- 
dėl jis moderniajam žmogui yra tapęs religijos 
pakaitalu. 

Poezijos ir apskritai kultūros tragiškumas 
glūdi ne jos ženkliškume, bet pačioje metatizi- 
nėje žmogaus prigimtyje, ieškančioje pilnatvės 
ne pagal Dievo nustatytą tvarką. Žmogaus kelias 
į asmens pilnatvę yra religinis, todėl kas jo ieš- 
ko mene ar apskritai kultūroje, to ieškojimas vi- 
sada baigiasi nepasisekimu. Religinės asmeny- 
bės jautė šį pavojų iš meno, todėl dėl religijos 
išsižadėjo ir pačios kūrybos. 


4. Poetinė kūryba ir gamta. 


Kad gamtoje galima rasti grožio arba esteti- 
nių vertybių, niekas neneigia. Ir A. Maceina ne- 
gali paneigti gamtoje esančio grožio: “Kad kar- 
tais gamta mums iš tikro daug reiškia ir daug 
pasako, tai yra beveik kasdieninis mūsų pačių pa- 
tyrimas". Bet jis šitą gamtos prasmiškumą labai 
savotiškai aiškina: “Tačiau šią reikšmę gamtai 
duodame mes patys. Mes patys perkeliame jon 
savo pergyvenimus ir nuotaikas, savo idėjas ir 
pažiūras. Ne gamta mums kalba, bet mes kal- 
bame gamtai. Gamta yra skirta tik būti)? (454 

psl.). Mes jau pradžioje pažymėjome, kad mo- 
dernioji filosofija būtyje atskleidė, be esmės ir 
buvimo, jos vertingumą. Kad būtis yra vertinga, 
tai jau labai sena filosofinė tiesa, einanti nuo 
Aristotelio laikų: ens et bonum convertuntur. 
Tačiau senovės ir viduramžių filosofai dar ne- 
skyrė vertybės nuo būties ir laikė ją tuo pačiu 
dalyku. Modernioji filosofija jau aiškiai skiria 
vertybę nuo būties, ir šis skyrimas jau yra vi- 
suotinai priimtas. Būtis būna, o vertybė reiškia. 
Ji priklauso reikšmens arba prasmens pasauliui. 
Kadangi kiekvienoje būtyje glūdi vertybė, tai 
kiekviena būtis, taigi ir gamta, yra skirta ne būti, 
bet ir reikšti. Yra mokslų, kurie nagrinėja tik 
būtį. Toks yra ir gamtamokslis. Gamtininkas ieš- 
ko gamtoje būties, o ne jos vertingumo. Todėl 
chemikui dvokiantis amoniakas ir kvepianti rožė 
yra lygios vertės. Gamtininkas ir menininkas 
medį mato visai kitaip: gamtininkas mato medy- 
je tik jo būtį, jo cheminę ar fizinę struktūrą, o 
menininkas jame mato daugiau, jis mato medžio 
vertę, jo groži, kas gamtininkui nei į galvą ne- 
ateina. Laikymas gamtos tik būtimi yra tipinga 
gamtamokslio pažiūra. Jei šiuo gamtininko žvil- 
giu žiūrėsime į meną, tai jame nerasime jokio 
skirtumo nuo gamtos, ir jis bus skirtas tik būti ir 
nieko mums nereikš. Gražiausias paveikslas gam- 
tininko akimis bus tik dažai, atomai ar elektro- 
nai, o kilniausioji muzika tik triukšmas ar eterio 
virpėjimai. Visa, ką mes čia vadinsime grožiu, 
gamtininkas pasakys, kad jo ten nėra, o mes jį 
ten “įdedame"'. Jo akimis žiūrint, bus tik būtis, 
o vertybė visada bus jam tik “subjektyvus prie- 
das". Todėl mes negalime sutikti su A. Maceina, 
kad meno kūriny grožis yra, o gamtoje mes 
patys ji ten “įdedame". Jei jis yra, tai jis yra 
tiek gamtoje, tiek meno kūriny, o jei mes ji ten 
“idedame"', tai įdedame visur. Grožis kyla iš tu- 
rinio ir formos tobulo susijungimo: dalį to gro- 
žio mes “randame"', atskleisdami estetines ver- 
tybes, o dali “įdedame", apipavidalindami šias 
vertybes. Kokiu būdu tai vyksta, yra problemų 
problema ir filosofija gali nurodyti tik kryptį, 
kur reikėtų ieškoti šios problemos sprendimo. 


Dėl šios pat priežasties mes negalime su A. 
Maceina gamtos daiktus laikyti daugiaprasmiais, 
o meno kūrinius vienaprasmiais. Mums tiek gam- 
tos daiktai, tiek meno kūriniai bus daugiapras- 
miai, nes ir vienur ir kitur mes įdėdame savo 
dalį, o tai, ką mes čia “įdedame", priklauso nuo 
mūsų pasaulėžiūros, išsilavinimo, tautybės, žo- 
džiu, nuo mūsų asmenybės, o kadangi tarp as- 
menų visada yra didesnis ar mažesnis skirtin- 
gumas, tai kūrinys bus visada daugiaprasmis. Tik 
Dievui meno kūriniai bus vienprasmiai, nes Ja- 
me pažistamasis objektas su pažįstančiuoju sub- 
jektu tobulai sutampa, o žmogui čia visada lieka 
distancija, nes iis — ribota būtis, todėl visas mū- 
sų pažinimas apskritai, o meno kūrinių pergy- 
venimas ypatingai, visada yra daugiaprasmis. 

Jei gamtoje yra grožio, tai šis grožis tobules- 
nis už Žmogaus sukurtąjį, nes gamta — Dievo 

kūryba. Meno kūriniai, palyginti su gamta, mums 
atrodo tobulesni todėl, kad mes pajėgiame juos 
suvokti, nes čia toji distancija tarp kūrėjo ir kū- 
rinio suvokėjo nėra didelė, nes tiek kūrėjas, tiek 
kūrinio suvokėjas yra žmonės. Juo tarp jų pa- 
saulėžiūriniai, išsilavinimo ir kiti skirtumai ma- 
žesni, juo kūrinys gali būti tobuliau suprastas. 
Tarp gamtos Kūrėjo ir žmogaus ši distancija be- 
galinė, todėl mes negalime dažnai gamtoje rasti 
nei prasmės nei grožio. Gamtos prasmei ir gro- 
Žiui atskleisti reikia dieviškos malonės. Jei ši 
malonė paliečia mūsų sielą, tada mes gamtoje 
rondame ir grožį ir prasmingumą: tada mums 
gamta yra kuyga, kurioje skaitoine “Dievo min- 
tis", “pėdsakai, vedantieji į Dievą", tada mums 
“žvaigždės skelbia Dievo garbę“, tada prie teles- 
kopo nusiima kepurę ir puola ant kelių ne tik 
Newtonas, bet ir kiekvienas. Gamta yra didelis 
Dievo meno kūrinys, kaip kad ji yra didelis 
Dievo stebuklas. Tačiau šį stebuklą mes pajun- 
tume tik ypatingomis malonės valandomis, kada 
įžvelgiame Dievo veikimą gamtoje. Tada iš “pa- 
prastų gamtos reiškinių" pasidaro nepaprasti", 
tada išgyvename stebuklą. Visa gamta yra ir die- 
viško grožio stebuklas, bet mes esame su juo 
apsipratę ir jo nepastebime, tik ypatingose ap- 
linkybėse gamta pradeda į mus "kalbėti", mums 
atsiskleidžia jos prasmingumas ir grožis, gamta 
mums tampa transparentu, per kurią išvystame 
patį grožio šaltinį —- Dievą. 

Baigiame prasmingų A. Maceinos klausimu: 
“Kas yra poetinė egzistencija, nuodėmė ar Vieš- 
paties malonė? Taip, nuodėmė, jeigu ji mėgina 
atsistoti religinės egzistencijos vietoje, ką turėjo 
galvoje Kierkegaardas, nuo jos bėgdamas ir ją 
ruodėme laikydamas. Tačiau ji yra malonė, jei- 
gu ji suvokia savo vietą žmogaus buvime ir savą 
prasmę savo veikime“. A. Maceina kalba apie 
poetinės kūrybos šviesiąją pusę, apie poeto pa- 
šaukimą, kaip Viešpaties malonę. Jis parodo 
poetą ir jo kūrybą ne tokius, kokie jie yra, bet 
tokius, kokie jie turi būti. Ir autorius giliu sub- 
tilumu yra atskleidęs poetinės egzistencijos pras- 
mę, iškeldamas poetą ir jo kūrybą iš kasdieniš- 
kumo rutinos ir medžiaginių varžtų į idealųjį 
grožio pasauli, kur nėra nei nuodėmės nei kan- 
čios, kur neslėgia mus šios tikrovės sunkumas. 
Šis žavus poeto būties ir jo kūrybos prasmės at- 
skleidimas yra tas gražusis idealas, kurio poetas 
visada turi siekti, ir kuris jį turi stiprinti, kada 
Jis nugrimzta į kasdienybę. Ir tikrai galima lai- 
kyti Dievo palaiminta tą tautą, kuri turi tokių 
poetų. Tačiau poetas negali pamiršti ir kasdie- 
nybės, o juo labiau jos niekinti. A. Maceinos pa- 
sakymų, kasdienybė wra gilus prapuolimas pa- 
saulvie. Šitame pasauly prapulti tenka visiems, 
prapuola jame ir poetas. Jo būtyje ir kūryboje, 
kaip matėme, yra daus kasdieniškumo ir nuodė- 
m'ngumo. Ši kasdieniškumą iškelti tiek rašytojo 
gvvenime, tiek io kūryboie, ir tuo būdu prisi- 
dėti prie poeto ir jo kūrvbos prasmės atskleidi- 
mo, ir yra šių pastabų tikslas. 


UALEO IZ AS MIKUCKIS 


Dulkėtą kelią 

Nuklojo nubyrėję lapai. 
Prieš mano liūdesio pirkelę 
Nusilenkė nudžiūvę krapai. 


Laukai nurimo. 

žemyn, žemyn saulutė slenka, 
Ir pievų vystančiojo grimo 

Ji pastaruosius žvilgsnius renka. 


šalina — rytinė 

Man šlama ilgesiu po langu. 
Kadais nerimstanti krūtinė,— 
Nesiveržia kovų padangėn. 


Aš negalėčiau pasakyti, 

Kad lapai per ne lyg geltoni, — 
Rudens nebūta tokio kito 

Ir kad spalvų per ryškūs tonai. 


Ne vienas jau ruduo praskubo, 
Ne pirmos lapų pakasynos,— 
Daug artimų kapų įdubo, 
Priblėso žiburiai masinę. 


Tik šiandien medžiai pakelėse 
Labiau lyg spėjo jau pasvirti, 
Sugrubę lapai ir sulysę 

Aiškiau vis šlama apie mirtį. 


Bet, kad spalvų per ryškūs tonai, 
Rudens nebūta tokio kito, 

Kad lapai per ne lyg geltoni, — 
Aš negalėčiau pasakyti. 

Žydrasparne plaštakėle! 
Vasaros kaitrose kėleis, 
Saulėj per dienas virpėjai: 
Ugnys tolimos masino... 
šiandien rudenio verpėjos 
Audžia tinklą pakasynom, 
Ir plonutį tiesti ima 

Per rugienas, per arimą... 


Nublokšta, sparnus suglaudus, 
Kur linguoja tylios maudos, 
Lauki viesulo stipresnio 

Ir mini tą karštą ugnį — 
Bučinį užvis kaitresnį 

Saulės spindulių bedugnėj... 


Stingsta jau sparnai virpėję... 
Niekas, niekas nemasina, 

Kai jau rudenio verpėjos 
Audžia tinklą pakasynom... 


1V 


Langan smulkus lietus tuksena.. 
Tai ne pavasario šaukimas — 
Tai grįžta žemėn, kas paseno, — 
Nuvytusių balsai tai kimūs. 


Įeik paunksnin seno šilo, 

Ir lapai tau rudens pakąsti 
Primins mirties žengimą tylų 
Ir mums ir žydinčiam radastui. 


Nudžiūvusios neskleisis puokštės, 
Kai šarmos tiesiasi rugienom, — 
Audrų išvėtyti, nublokšti 

Negrįš prie artimų kamienų... 


Nors ugnys dar širdy rusena, 
Bet girdime kapų šaukimą... 
Tai grįžta žemėn, kas paseno, — 
Nuvytusių balsai tai kimūs... 

EKSPRESIONIZMAS 


ARNOLDAS 
SCHOENBERGAS 
IR DVYLIKOS 
TONŲ 

SISTEMA 


IZIDORIUS VASILIŪONAS 


Šių metų liepos mėnesio pabaigoje Jung- 
tinėse Valstybėse, sulaukęs 76 metų amžiaus, 
mirė Arnoldas Schoenbergas — kompozitorius, 
teoretikas ir dirigentas, viena ryškiausių mūsų 
laikų muzikinių asmenybių.  Ekspresionistinė 
linkmė muzikoje, dvylikos tonų sistema ir Ar- 
noldas Schoenbergas — tai sinonimai, kuriuos 
šia proga ryžtamės aptarti. 

Ekspresionizmas gimė pirmame šio amžiaus 
dešimtmetyje. Jo atsiradimas yra nuosekli mu- 
zikos evoliucijos išdava. Ši naujoji pakraipa ap- 
vainikuoja visą homofoninės muzikos epochą ir 
padeda pagrindus naujajai erai, kuri šiandieną 
žinoma modernės muzikos vardu. Posūkis į 
ekspresionizmą visų muzikologų randamas jau 
Wagnerio kūryboje, kada jis savo “Tristane ir 
Izoldoje'' (1865) pavartojo tiek stiprias chroma- 
tines harmonijas, jog tarp jų pradėjo pasimesti 
tonaliniai elementai.  Ekspresionizmui būdi: ga 
ne vien tik priemonių naujumas. Dar chsrak- 
teringiau perdėtai suklestėjusi muzikinė išraiš- 
ka, kuriai ekspresionizmas aukoja formalinę 
kūrinio dalį. 

Norėdami gauti ryškesnį ekspresionizmo 
vaizdą, turime nors labai suglaustai peržiūrėti 
tą evoliucijos tarpsnį, kuris buvo padarytas 
pereitame šimtmetyje. Turime grįžti ir į klasi- 
kinę Haydno, Mozarto, Beethoveno epochą. 

Klasikinėje kūryboje randame pusiausvyrą 
tarp dviejų esminių elementų — tarp vidinės 
išraiškos ir išorinės formos. Klasikinė kūryba 
yra gili savo turiniu. Bet tam turiniui išreikšti 
pasigauta taip tobula forma, kad nebeįmanoma 
atskirti vieno nuo antro, sunku susivokti, kur 
baigiasi forma ir prasideda turinys, arba atvirkš- 
čiai. Forma pati savyje yra tobulai išbaigtas kū- 
rinys, kuris savaime gimdo turinį. Gal dėl tokio 
formos tobulumo atsirado estetų, kurie iš viso 
pradėjo neigti turinio buvimą muzikoje. 

Tačiau formos tobulumas buvo išsemtas. 
Jau nebuvo galima sukurti nieko naujo, neno- 
rint kartotis arba kitus kopijuoti. Matome to pa- 

ties Beethoveno vėlesnėje kūryboje tų tobulųjų 
formos rėmų laužymą, praplėtimą, — formos, 
kurią jis pats išugdė iki aukščiausios viršūnės. 
Beethoveno pradėtąjį formos išplėtimą randame 
visoje sekančioje romantikų gadynėje. Stipriau- 
sieji romantizmo atstovai, kaip Schubertas, 
Schumannas, Chopinas, nebeieško formos gry- 
numo ir tobulumo. Jiems rūpi jausmų pasaulis, 
kuriam išreikšti taip tiko užburiantieji, stačiai 
magiškieji muzikos garsai. Romantikai gilūs sa- 
vo jausmų pareiškimu. Bet jų muzikinės priemo- 
nės gana santūrios, iš klasikų pereimtos. Roman- 
tikai daugiausia kultyvuoja dainą, muzikiniu rū- 
bu apvilkdami romantinę poeziją. Šalia dainos 
romantikai plėtė fortepijono kūrybą. Bet jie, pa- 
lyginti, kukliai išnaudoja simfonines galimybes. 

Simfoninis momentas būdingas neoroman- 
tikams — Lisztui, Wagneriui, Berliozui, vėliau 
Richardui Straussui. Jie romantinę kūrybą pra- 
turtino blizgančiomis, spalvingomis ir išplėsto- 
mis orkestrinėmis formomis.  Orkestrai išauga 
iki negirdėto didumo ir pasižymi iki tol nebūtu 
spalvingumu. Simfonija užleidžia vietą muziki- 
nei dramai, kaip įprasta vadinti Wagnerio ope- 
ras, arba simfoninei poemai, kuriai reikia jau 
rašytos programos, norint tiksliai sekti jos vaiZ- 
duojamą turinį. 

Dar ateis vėlyvieji romantikai, anųjų išau- 
ginta karta, — Gustavas Mahleris, Hans Pfitz- 
neris, Skriabinas, Faurė, Sibelius. Pastarieji dės 
milžiniškas pastangas romantinį muzikos pasau- 
li dar praplėsti, savo nauja kūryba dar jį palai- 
kyti. Šalia jų jau atsiranda opozicija. Vieni, kaip 
Brahmsas, Max Regeris, krypsta atgalios ir ieš- 
ko prarastos pusiausvyros tarp turinio ir for- 
mos, tarp jausmų ir intelekto. Brahmsas remia- 
si Beethoveno kūryba, Regeris — Bacho. Tai 
modernieji anųjų atstovai. Kiti ieško naujų ke- 
lių.  Impresionistinės dailės įtakoje, jie kuria 
muzikini impresionizmą, radusį garsuose puikią 
priemonę gamtos spalvingumui bei žaismingu- 
mui atvaizduoti. Tai genialieji Debussy, Mu- 
sorgskis, Ravel. 

Taip mes priartėjome į šio šimtmečio pir- 
mąji dešimtmetį, kada naujoji kompozitorių kar- 
ta, nepajėgdama suvaldyti jausmų intensyvumo 
ir nebeturėdama priemonių tiems jausmams iš- 
reikšti, pradėjo ieškoti naujų muzikos principų. 
Ši linkmė pavadinta ekspresionizmu dėl nepap- 
rasto jos jausminio veržlumo, kuris neturėjo 
atosvaros formoje. Šios mokyklos svarbiausiu 
atstovu laikomas Arnoldas Schoenbergas su savo 
pasekėjais — Alban Bergu, Anton Webernu ir 
daugeliu kitų. 

Toks yra kelias prie ekspresionistinės srovės 
muzikoje. š 

Ekspresionizmą aptariant pačiais bendrai- 
siais bruožais, gauname tokią muzikos linkmę, 
kurioje jausmų išraiška paglemžia visus muzi- 
kos elementus — formą, harmoniją, tonališku- 
mą ir net melodiją bei ritmą. Ekspresionistinei 
mokyklai nesvarbu rasti muzikinį grožį bet ku- 

riame muzikos elemente, — jai svarbu per mu- 
ziką pareikšti žmogaus psichologinius išgyveni- 
mus su visomis detalėmis. 

Šis tikslas negalėjo būti pasiektas roman- 
tizmo bei poromantinės epochos priemonėmis. 
Matome visą eilę pastangų atsisakyti nuo senų 
priemonių ir pakeisti jas naujomis. Tai yra an- 
troji, konkretesnė ekspresionizmo žymė. 

Orkestro srityje ekspresionistai atsisako sa- 
vo pirmatakų didingumo. Jiems nereikia sim- 
foninių sąskambių, savaime imponuojančių. Eks- 
presionizmas redukuoja orkestrą iki mažyčių an- 
samblėlių su rafinuotai parinktais instrumentais. 
Instrumentai grupuojami ne pagal tradicines 
spalvas, bet stengiamasi išrasti pačius neįpras- 
čiausius sugretinimus ir norima išgauti ypatin- 
gas, sakytume, keistas garsines spalvas. Tam 
naudojama kraštutinės instrumentų diapazonų 
galimybės bei sugretinami tolimieji tarpusavyje 
instrumentai (pav. kontrabasas ir fleita). 

Formos srityje ekspresionistai nesinaudoja 
jokiomis buvusiomis sistemomis, laikydami jas 
absoliučiai išsemtomis. Jų kūryboje muzikinė 
masė raizgosi tarpusavyje polifoninėmis linijo- 
mis visiškai laisvai ir savarankiškai. Kiekvienas 
tos masės balsas turi savarankišką melodiją, pil- 
ną ypatingos muzikinės išraiškos, ir slenka vi- 
siškai neatsižvelgdamas į kitą tokį pat savarankų 
balsą. Toks atskirų balsų santykiavimas visiškai 
paneigia harmoniją, kuri iki tol buvo laikoma 
vienu pagrindiniu muzikos elementų, formuo- 
jančiu melodikos bei formos struktūrą. 

Pačioje melodikoje pradėta laikytis grynai 
vidinio, sakytume, improvizacinio jausmų dik- 
tavimo. Melodinėje linijoje atsiranda šiurkštaus 
kampuotumo, neiprastų septiminių bei noninių 
šokimų, rūpestingai vengiama tonalinių harmoni- 
jų, visur jaučiama perintensyvinta išraiška. 

Tačiau pats didžiausias schoenberginio eks- 
presionizmo pažymys, lygus muzikinei revoliu- 
cijai, yra tonališkumo paneigimas. 

Iš senovinių bažnytinių tonacijų išaugusi 
dur moll (mažorinė minorinė) sistema savo cent- 
re turėjo tonališkumą. "Tonališkumą reikia su- 
prasti kaip septynių gamos tonų subordinaciją 
vienam pagrindiniam, kuris ne tik duodavo pa- 
vadinimą visai tonacijai, bet ir rikiuodavo visą 
melodinę, harmoninę bei forminę veikalo eigą. 
Tai nelyginant patriachalinė sistema muzikoje, 
kur jaunesnės gentys nusilenkia vienam vyrviau- 
siam protėviui. 

Tonalinei sistemai evoliucijonuojant, buvo 
pajustas jos ribotumas. Kaip minėjome anksčiau, 
jau Wagnerio “Tristane ir Izoldoje" ši problema 
buvo pajudinta. Tonališkumo problemą dar la- 
biau iškėlė impresionizmo kompozitoriai. Ir štai 
ekspresionistai ją sprendžia radikaliai. Jie visiš- 
kai atsisako buvusios dur moll sistemos, jos vie- 
ton, po ilgų ieškojimų, pastatydami dvylikos to- 
nų sistemą. 

Kas yra toji dvylikos tonų sistema? 

Dvylikos tonų sistema — tai iš tos pačios 

gamos sudaryta pustoninė sistema, vadinamoji 
chromatinė gama, kurios betgi visa dvylika na- 
rių yra lygiai savarankūs, ir nei vienam jų ne- 
suteikiama viršenybė, kaip kad buvo tonalinėje 
sistemoje. Iš to nuosekliai eina neribota laisvė 
melodiniam bei harmoniniam judėjimui, kurių 
nesaisto tonalinės sistemos konsonansų bei diso- 
nansų supratimas. ; 

Dvylikos tonų sistemos savo kūrybos kelyje 
priėjo Arnoldas Schoenbergas. Dėl jos jis yra pa- 
sidaręs toks žymus. Šiąja sistema jisai padėjo 
revoliucinius pagrindus visai tonalinei sistemai 
ir muziką pastūmė naujais keliais. Jo įtakos ne- 
išvengia nei vienas šių dienų muzikos kompozi- 
torius. Tos įtakos galime įžiūrėti ir mūsų Jau- 
niausioje kompozitorių kartoje. 

Kas buvo Schoenbergas ir koks buvo jo gy- 
venimo bei kūrybos kelias? 

Arnoldas Schoenbergas gimė Vienoje 1874 
m. rugsėjo 13 dieną neturtingoje žydų šeimoje. 
Labai anksti pradėjo mokytis groti smuiku. Dvy- 
likos metų jau rašė pirmuosius trumpus dalykė- 
lius. Tuo laiku jis pradėjo savarankiškas violon- 
čelės, kompozicijos ir tapybos studijas. Taip pat 
domėjosi kamerine muzika, su savo kolegomis 
ją grojo ir parašė įvairių trios bei savo pirmąjį 
styginį kvartetą. Kiek vėliau mirė Schoenbergo 
tėvas, palikdamas jį dideliame varge. Gal jis bū- 
tų užmetęs savo autodidaktines muzikos studi- 
jas, jei vienas draugų nebūtų nunešęs Schoen- 
bergo darbų parodyti Aleksandrui Zemlinskiui 
— Vienos kompozitoriui ir  kapelmeisteriui. 
Zemlinskio paragintas, Schoenbergas pas jį stu- 
dijavo kontrapunktą. 


Būdamas 23 metų amžiaus, Schoenbergas 
pradėjo viešą kompozitoriaus gyvenimą. Su sa- 
vo pirmomis dainomis ir antruoju styginiu kvar- 
tetu d moll (1897) jis suruošė viešą koncertą 
Vienoje. Koncertas pasisekimo neturėjo ir dėl 
kai kurių kompozicinių naujybių sukėlė nema- 
žą opoziciją. Daug geriau sekėsi su kitu kūriniu 
— styginiu sekstetu “Verklaerte Nacht“ (1899). 
Veikalas turtingas romantinio kolorito ir pilnas 
nuotaikos. Publika ir kritikai jį šiltai priėmė. 
Sekančiais metais jis pradėjo rašyti “Gurrelie- 
der" orkestrui, chorui ir solo baritonui. Jąsias 
baigė 1901 metais. Šiame kūrinyje Schoenber- 
gas smarkiai pakrato ritmikos ir harmonikos pa- 
grindus. Už poros metų jis parašė simfoninę po- 
emą “Pelleas et Melisande", kurioje ryški De- 
bussy įtaka (metais anksčiau Debussy buvo pa- 
rašęs operą ta pačia tema). Visi šie veikalai su- 
daro pirmąją Schoenbergo kūrybos fazę, kurio- 
je atspindi Wagnerio, Bruecknerio, Mahlerio ir 
R. Strausso įtaka. 

1901 metais jis persikėlė į Berlyną, kur, R. 
Strausso rekomendacijos dėka, užėmė harmoni- 
jos katedrą Berlyno konservatorijoje “Stern". 
Pabuvęs metus Vokietijos sostinėje, jis grįžo į 
Vieną, kur susidraugavo su kompozitoriumi 
Mahleriu. Vienoje Schoenbergas pradėjo darbą 
su savo negausiais mokiniais, kurių tarpe buvo 

AUšRA 


Iš lėto suotėmis subyra. 

Taip gera žemėje visoj. 

Ir guli sniegas — rausvas, tyras, 
Pirmoje rytmečio šviesoj. 


Apsižvalgau aš ir galvoju: 

Dar juk toli dienos pradžia. 
žinau — tai tu nusišypsojai 
šitam vidurnakty gūdžiam. 


DANGUS 


Matau — nė vieno debesėlio. 
O begalinė tyluma. 

Ir kaip gi šios dienos šešėliuos 
Atokaitą surasti man? 


Rodos kas ritina iš lėto 
Į širdį akmenis sunkius. 
Tai tavo akys žiūri kietos, 
Kaip tolimas žiemos dangus. 


Alban Bergas ir Anton Webernas, Žymiausieji 
jo pasekėjai. Dabar savo kūryboje jis nusikra- 
tė svetimomis įtakomis, pradėdamas antrąjį sa- 
vo darbų tarpsnį. Ypatingu vidiniu ryšiu Schoen- 
bergo kūryboje nūn jungiasi priešingos neoro- 
mantinės ir priešklasinės polifoninės tendenci- 
jos. Šią fazę pavaizduoja jo kamerinė simionija 
E dur mažam orkestrui ir trečiasis styginis kvar- 
tetas su choraline partija. 

Prasidėjusį 1909 metais trečiąjį ir pagrindi- 
nį jo kūrybos laikotarpį sudaro šie veikalai: Op. 
11 ir 19 fortepijonui, Op. 16 “5 Orchesterstue- 
cke" “Stefan George-Lieder"“, ciklas “Pierrot 
Lunaire", oratorija “Jakobsleiter"" ir daugelis 
kitų mažiau reikšmingų kūrinių. Veikalas 'Pier- 
rot Lunaire'“ (1912), parašytas savotiškam A. Gi- 
raud tekstui, yra šiai fazei būdingiausias kūri- 
nys. Jį sudaro 21 daina deklamaciniam balsui, 
palydimam nedidelio rafinuoto kamerinio an- 
samblio, sudaryto iš fortepijono, fleitos (ir piko- 
los), klarneto (ir basklarneto), smuiko (ir alto) 
ir violončelės. Balsui griežtai nustatyta intona- 
cija, moduliacijos ir ritmas. Šiuo veikalu Schoen- 
bergas siekia savo stiliaus viršūnę, išsivaduoda- 
mas iš senų tonalinių principų. Čia jis padėjo 
pagrindus savo naujai dvylikos tonų sistemai, 
kuri dar labiau susiformavo jo vėlesniame vel- 
ksle — “Jakobsleiter" oratorijoje. Šiuo laiko- 


SNIEGAS 


Akis užmerkiu — svyra palmės 
Ir juokias saulėje žolė. 

Tu pasakyk man, argi galima 
Tavęs šiam grožy nemylėt? 


Ir aš galvoju: niekas, niekas 
žiemos virš mūsų neišties. 

Akis atmerkiu — guli sniegas 
Ant gatvių, medžių ir širdies. 


POGA 


Tikrai pažįstu vėjo dainą, 

Jinai lengva — vos vos girdėt. 
Bet rodos man, kad pūga eina 
Nuo žemės ligi pat žvaigždės. 


ir nuo sunkaus šios pūgos gausmo 
Tu niekur nieko negirdi. 

Ach, kad ji žemėje tesiaustų, 

Tik ne širdy, tik ne širdy. 


tarpiu atsirado jo reikšmingi teoretiniai veikalai 
— “Kontrapunkto?? vadovėlis (1911) ir “Har- 
monijos traktatas". 


Trečiasis Schoenbergo kūrybos tarpsnis yra 
reikšmingiausias. Jame visiškai išsirutulioja jo 
muzikinės idėjos, kurios plačiai pasklido po visą 
pasaulį ir davė impulsų daugeliui naujų linkmių. 


Tolimesnis Schoenbergo kelias yra labiau 
asmeninis, jau nebeturintis tiek įtakos aplinkai. 
1913 metais jis gavo Mahlerio premiją. Vienos 
konservatorija už jo laimėjimus muzikoje sutei- 
kė Schoenbergui profesoriaus titulą. 1925 metais 
jis vėl dirbo Berlyne, užimdamas Busonio vietą. 
Dėl žydų persekiojimų 1933 metais jis išvyko iš 
Vokietijos ir persikėlė į Jungtines Valstybes. 
Amerikoje jis profesoriavo Bostono ir Los An- 
geles konservatorijose, vėliau Californijos uni- 
versitete. Jo kūryba čia padidėjo visa eile vei- 
kalų, kurių reikšmingesnis yra smuiko koncer- 
tas (1932), suita styginiam orkestrui, antroji ka- 
merinė simfonija, fortepijono koncertas ir kiti. 
Čia jis parašė savo žymias transkripcijas: yra 
tai Bacho preliūdai, Bacho preliūdas ir fuga E 
dur, Monno koncertas violončelei, Haendelio 
Concerto grosso styginiam kvartetui ir orkestrui. 
1940 metais parašė kompozicijos teoriją, kur iš- 
dėstė visus savo naujus principus. 

Šūvio trenksmas sudraskė mišką. Perplėšė ji 
į dvi dalis ir tiško į viršų ir aplink iš savo cen- 
tro, kaip vanduo, kritus akmeniui. Skambėjo eg- 
lės. Siūbavo rainos eglių šakos. Lazdynai prilin- 
ko strėlėmis, praleisdami žviegiantį trenksmą 
per savo kupras, kaip vėjo blūški, kuris nukrėtė 
nuo šakų sniega ir draskėsi lyg šernas, ginantis 
savo paršus. Trankėsi jis į stuobrius, praskynė 
atvašynus ir skynimų kelmais i7 išvartomis lėkė 
kaukdamas ir vaitodamas. Ir šimtais aidų atskil- 
damas kartu su apledėjusia žieve, su šalčio pa- 
kąstu metūgio spygliu. Ir žvaigždžių lediniai 
spinduliai lūžinėjo nuo jo, spragsedami melsvo- 
mis kibirkštimis ir pažirdami iš bedugnio dan- 
gaus rugpiūčio naktų lietumi. 

Ir šūvį sekė riksmas. Nutįstantis ir garga- 
liuojantis. Jis kartojosi ritmingais tarpais, at- 
gaunant kvapą ir prasidedant nauja jėga. Kur- 
tus ir beviltis. Jis tolo, bet nesilpo, tik duslėjo, 
lyg rėkiančio galvą būtų užmetę kailiniais. Tar- 
tum iš po sniego pusnies sklido toji dejonė. Ir 
siaubas ėjo per mišką. Iš nežinia kur. Iš ten, kur 
jį užtiko mirtis arba gaisras. Ir ne dėl to, jog 
regi ugnies pragaištį, bet kad jis prispaustas de- 
gančio sienojaus. Jis tolo, kaip kasamas į žemes, 
kaip atplėšiamas nuo žemės ir kabinamas po me- 
džio šaka. Jam jau niekas nebesali padėti ir jis 
nebešaukia pagalbos, tik nesutikdamas su tuo, 
miršta ir įspėja miško pasalas. 

Paskui į duris pradėjo belstis. Taip savotiš- 
kai, lyg trauktų krumpliais nuo viršaus. Trumpai 
ir sausai skalijo šuva. Kieme lakstė ir tapinėjo 
sunkūs žingsniai. Braižė pirštais lango stiklą ir 
šaukė vardu. Bet jo kojas pančiojo. Sukilęs vė- 
jas į akis tėškė snieva. Jis nevaldė sąnarių. Bėgo 
ir griuvinėjo kniūbščias. Jis šaukė, kiek išgali, 
skubėdamas nelaimės vieton. Puldinėjo neatsek- 
damas krypties ir nutoldamas. 

— Tuoj, tuoj ateinu! ... Palaukit!.. — blio- 
vė, kiek išgali. Ir jautė, kad jo negirdi, kad jis 
dingsta kaip šiauduose. Jį draskė už plaukų, 
kumščiojo pašones. 

— Neblūdyk! Liaukis! Ar nepabusi?... 

Eigulis Girdvainis šoko iš lovos. Jis pabudo. 

— Kas tave smaugia? Jau iš razumo kraus- 
tais, tokiu balsu, kaip meitėlis, žviegi? 

Jis drebėjo, painiojo kojas iš antklodės ir 
šiurpo iš baimės ir pastangų pabusti. Tai žmona 
čia. Bet jis klausėsi. 

— Tu girdėjai — šovė?... Paskui... 
pagaus rėkti! Dieve, sergėk, kaip baisiai... 

— Kas, kas šovė? Nelabos dvasios apstojo ... 

— Klausykis... Aš girdėjau... O kodėl šu- 
va braižo duris? 

— Ir šuva lauke pajuto, kad plėšais ir 
dūksti. 

Šuva už lango cypė ir unkštė. Jis lakstė pa- 
sieniais, pasistiebdamas ant durų. 

— Ne... Man rodos, jog žmogus šaukėsi pa- 
galbos. Per miegus, aiškiausiai... Šūvis — pir- 
ma. Ir dabar, rodos, girdžiu... 

— Sapnavai. Ževernoji niekus. Parsidriekei 
prisisrėbęs kaip vanta. Iš burnos kaip bravaras, 
net bloga, — moteris barėsi ir nieko nesuprato. 
Ir galutinai neišsiblaškiusi vėl snūduriavo. 

Pro duris matėsi, kaip virtuvėje, ant krosnies 
ir šalia šildomosios sienelės, kabėjo sudžiausty- 
tos kojinės ir autai. Asla nelygiai pilkavo. Mė- 
nuo smego į mišką. Eglės viršūnė jį skėlė pu- 
siau, ir jis atrodė kaip žibintas, pavožtas ant tvo- 
ros statinio. Eglių šakos buvo rainos, ten, kur 
jas siekė mėnesiena. 

— Negali būti, kad sapnavau... Girdėjau, 
kaip už sienos. Aiškiausiai. Šūvis... Rėkė... 
Baisiai. Tik vis neišsibudinau... — pusbalsiu 
šnekėjo Girdvainis. 

Pati lygiai alsavo. Toliau apsivertė lovoje 
vaikas. Jis spaudė galvą ir stengėsi suglausti 
krūvon susivėlusį pajautų ir vaizdų rezginį. 
Smarkiai mušė širdis, lyg jis tikrai grįžo iš miš- 
ko, kur mušėsi ir bėgo. Darėsi vėsu, sėdint vien- 
marškiniam. nuleidus basas kojas ant iššalvėju- 
sios aslos. Sugraibęs klumpes, įsispyrė ir ieško- 
jo kelnių. Jos gulėjo nukritusios nuo lovos galo. 
Nedegdamas šviesos rengėsi. Apšilo, kol užsitrau- 
kė batus. Galva ūžė. Ją veržė ir tvinkčiojo smil- 
kiniuose. Burna džiūvo ir liežuvis perštėjo, lyg 
ikirptas. Tai nuo tabokos, visokios, kai primaišai 
per d'eną — nutarė. Virtuvėje apkrapinėjo barš- 
tini ir iš viso atsigėrė burokų rūsšt'es. Galvą tam 
kartui lyg ir atleido. Nėra abejonės — jis purtėsi, 
nuvydamas tai, kas buvo žmonos abejingume. 
Ir tai, ką jis pradėjo jausti, atslūgus šaltai ir ap- 
čiuop'amai baimei. Jis vilkosi trumpus, tarnybi- 
nius kailinaičius ir iuosėsi diržu, su kabančiu 
odinėse makštyse sunkiu pistoletu. 

Moteris kniosterėjo: 

—- Išeini? 

Einu. 

Saugokis. Gal aušros palauk? 

G'rdi, kad šuva cypia? 

Kūtėn užeik. Gal gyvulys užvirto? Užsi- 
dek šviesą, — nurodinėjo žmona. 

— Ne! — trumpai nukirto Girdvainis, prieš- 
taraudamas sau, savo paties nežinia kur beklys- 
tančioms mintims. Ji krėtė šiurpas. Ir šuva puo- 
lė, pravėrus duris. Staiga atšokęs, jis metėsi ke- 
lis šuolius pirmyn. 

— Sa, Meški! — tyliai šūktelėjo. 


Šuva grįžo. Paglostė jo apšerkšnijusias kud- 
las. Jis uodė, pakėlęs snukį. Girdvainio ranka 
tvirtai įsikibo į jo ausį. Ją paleido ir paliko išsi- 
žiojęs, negalėdamas nei šaukti, nei bėgti. Nak- 
ties siaubas iš naujo sukaustė. Tai trūko tik aki- 
mojų, ir jis lėkė prie klėties. Langelis tvaskėjo 
raudona liepsna. Ugnis veržėsi lauk. Bet kelių 
žingsnių atstume, jis sustojo. Langas blūsčiojo 
ugnies atspindžių. Atsisukęs matė didelę ugnį 
siaurame tarpmiškyje, kuris, lyg sugniaužtas bu- 
telio kaklas, išveda jo pasodą į kaimo laukus. 

— Och... — atsiduso, lyg nuo plaučių atsi- 
krenkšdamas kosulio sunkumą. Jis atsiminė. 
Tarpmiškės spindis išveda tiesiai į Beržinio sė- 
dybą. Ir vakar kalbėjo apie skerstuves. Ten svi- 
lina kiaulę. Šiaudai liepsnojo, priglūsdami ir pa- 
žerdami aukštai kibirkščių saujas. 

Jis nusispiovė, bet nejuto palengvėjimo. Jo 
vietoje iš naujo kylantis kartumas apmaudė šir- 
dį. Buvo dingtelėję, kad šuva nerimo, veikiamas 
ugnies. Tai ne tai, tai kas kita. Šuva vamtelėjo 
ir pabėgo miško pusėn. 

Ten yra kas nors? Jis nuėjo per daržą, susto- 
damas jo pakraštyje, po eglėmis. Ūkčiojo zuikiai. 
Viensėdijoje žviegė piaunama kiaulė. Gaidžiai 
giedojo. Ir tarpe tų bundančio ryto garsų jis vėl 
išgirdo aną, klaikų ir begalybėje panirusį riks- 
mą. Jis juto jį greičiau kojomis, atripuojantį su- 
šalusia žeme. Jis tikrai tilindavo, kaip varpelis, 
kaip Žvangučiai ant arklio kaklo. Zyzė prie pat 
ausies, kaip kraugerys uodas. Jis buvo įsivėlęs į 
ausis, į sopančią galvą, tartum girtos dainos po 
uliavojimo nakties. 

Skirdamas šakas, apžvelgdamas priešais kiek- 
vieną medį ir sniegą, eigulis slinko gilyn į miš- 
ką Jis pasiekė išilginėmis kartimis aptvertą dai- 
gyną ir didelę aikštę, kuri buvo ruošiama pava- 
sarį užsodinti Aikštės pakraštyje įžiūrėjo ėdžias. 
Į jas, urėdijos įsakymu, kraudavo dobilus stir- 
noms ir elniams. Ant sutrypto sniego draikėsi 
pašaras. Takai ir daugybė pavienių pėdų bėgo 
ton vieton iš visur. Bet jokios gyvybės, nei krabž- 
desio. Tik sniegas jam einant girgždėjo, kaip ga- 
landamas peilis. Kas nors čia turėjo atsitikti ir 
išbaidyti žvėris? Jis žinojo, kad naktį, ištisai nuo 
sutemų; iki aušros, jų ėdrinėjo ir ganėsi po kele- 
tą. Jie leidosi žmogų gana arti. Per šautuvo šūvį? 
Po velnių! Tikrai -— taip jie prijunkę žiemą. Šū- 
vio atstumu galima prieiti prie stirnų ir sekti jas. 
O jų dabar nei šnipšt. Jis ėjo toliau, kirsdamas 
siaurą atvašynų juostą ir pasiekė pernykščių kir- 
timų biržę. Ji tęsėsi lygiagrečiai su eigulio paso- 
da, beveik jo padaržėje, nutolusi per ariar:ą 
varsvą. Atžalos, kur jos žėie iš lapuočių kelmų, 
tebuvo pakilusios iki pusiaujo. O didesne daiimi 
tebekėpsojo pliki kelmai ir iš sniego spyksojo re- 
tutės eglaitės. Nuletenti takai kryžmais „dalino 
skynimą. Jie niro po šakom, kur tamsa tirštėjo, 
kaip degutas, ir nejaukiai, lyg ten tupėtų žibu- 
riuojančiomis akimis vilkai. 

Šuva uodė Ir snukį pakėlęs aukštyn, purtė 
ausis, tartum erzinamas paukščio, kurs medyje 


krankė ir bėgo ratu. šniukštinėjo ir urzgė. Eigu- 
lis tyrinėjo tą vietą, pasilenkdamas prie žemės, 
kad kepurė smuko nuo galvos. Jis lyg ir įžvel- 
gė kažką tainsesnio. Ar tai spyglių saują, ar žie- 
vės atplaišą? Nagais graibė sniegą. Jis pamažėle 
tirpo jo karštame delne. Bet ir kaip prisikišęs, ne- 
galėjo atskirti sniego gniūžtyje nieko, iki ne- 
įžiebė ugnies. Sniegas praskydo ir sunkėsi raudo- 
nais lašais tarpupirščiais. Jis purtė ranką ir nu- 
krėtė, lyg savo paties kraują. Ir juto, kad ranka 
yra užgauta šūvio. dar vis tebesidraskančio 
miške. 

Kur citi? Sekti pėdsakais per tamsu. Laukti 
aušros“... — Medžių viršūnės ir šakos vis gi- 
liau rausėsi į danigų. Žvaigždės bluko. Mėnuo jau 
buvo įsibridęs į miško vidurį ir jo šviesa pra- 
žulniai gėrėsi į pažemio rūką. Sniegas turėjo pal- 
šą, įsilijusio rudens dangaus spalvą. 

Jis šluostė ranką į kelnes ir vis tebejuto, kad 
ji nutirpusi ir laša kraujas. Tie patys šalti grybš- 
niai lakstė nugara, tačiau baimė pradėjo įgauti 
kitą atspslvį —- nuostabą, lyg smūgį iš patamsio. 
Kaaš tai ivyko“ Dvi, ar pusantros valandos prieš 
aušrą? Didžiuliame speige ir nebylėje žiemos ty- 
loje. Kai jis biaškėsi lovoje, smaugiamas šiur- 
paus pagalbos riksmo ir griausmu aidinčio, žu- 
dikiško šūvio. Jame sukilo pyktis. Kad visa buvo 
suruošta patyčiomis, jo panamėje, po jo langais, 
kur niekas nedrįstų pasirodyti kitu metu, net 
užslėpęs savyje giliai piktą kėslą. Na, kas gi čia 
atsitiko? Jis nuvokė. Ir kas dejavo. Bet... Jis 
graibė kišenėse pypkės ir jos nerado. Rėmuo 
griaužė gerklę, degino gomurį. Jis čiulpė sniegą 
ir laižė sukepusias lūpas. 

— Žinau, žinau... Na, bus jums, gyvatės iš- 
naros!... — niurzgėjo eigulis. Jis trypė vietoje, 
daužė kojas i kelmus ir mušė rankomis viena 
per kitą, kryžmai į pečius, kaip daro žvejai ir 
miško kirtėjai. Prieš dieną speigas kaustė sąna- 
rius ir laižė veidą kaip ugnim. Ausys net braš- 
kėjo, ir pasikeisdamas, tai vieną, tai kitą šildė 
uždengęs pirštine. Ūsus net rovė iš pašaknų, 
traukdamas šerkšnas. Šerkšnijo ir blakstienos ir 
šnervės, rodos, tuojau užaks ledu. Rytų pusėje 
lyg ir pažaliavo. Bet dar vis per tamsu judėti 
pirmyn. Aušra košėsi pro šakas, į sunkų miško 
mėlynumą, kaip rašalą išsiliejusi ant popieriaus, 
įberdama rausvai švytinčių, suledėjusių lašų. Bet 
nei arklio prunkštimo, nei jo kanopų klepetavi- 
mo miške, kur stirnos nukrėstas sniegas girdė- 
tųsi kaip lietus į stogą. Tik kartkartėmis, tartum 
gelžuonėmis sergančio arklio dusulys, trankėsi 
sproginėjantis ledas. Dundėjo minkštai, iš gilų- 
mos. lyg ne oru ateinantis, bet rausdamasis pus- 
nimis. Kiaulių Peklos lieknuose sniegas laužė pa- 
sekusi ledą. 

Jis jau galėjo apžvelgti plačiau ir atrado stir- 
nos plaukų, ten kur ji buvo suklupusi. Pakilusi 
ji šoko. Gyvulys vilko kairiąją, priešakinę koją. 
Užgsvo ją pečiomentėn. Kraujavo gausiai nely- 
gus trijų kojų pėdsakas. Už poros šimtų žingsnių 
prie jų prisijungė didelės naginės. Naginėtas Žu- 

dikas bėgo patamsyje, pasikliaudamas vien klau- 
sa. Jis tiksliai laikėsi krypties. Sužeistas gyvulys 
šuoliavo, praskirdamas liaunų atvašų pudurė- 
lius, išsilenkdamas medžių stuobrių. Krūtine mu- 
šėsi per eglaičių tankmę, nužerdamas sniegą nuo 
jų šakelių. Jis bėgo, riksmu įspėdamas šaltą ir 
negyvą mišką, lygiai klaikų, kaip mirtis, kurią 
nešėsi savo krūtinėje. Kraujas taškėsi ir stingo, 
ir vėliau žėrėjo sniege, kaip skaisčios spanguo- 
lių uogos. 

Eigulis pasiekė arklių nutryptą ir pavažų nu- 
blizgintą kvartalo liniją. Diena jau taisėsi įsi- 
degti, kaip įpūstas žaizdras. Variu žibėjo rogių 
kelias. Ir ariapus jo jis aptiko pėdsakus ir sekė. 
Vis gilyn, vis tojyn į mišką bėgo žvėris. Į tanku- 
mynus ir lieknų samanas skubinosi numirti su- 
žeistas žvėris. Į ten, kur jis užaugo, skabydamas 
karklo ūglius ir kur kedeno jo vilną kadugių kū- 
lynai Kur vėjai neužgauna ir nuo darganų sau- 
gu purių samanų patale. Kur tik medžių švokš- 
timas ir žaluma akyse. Ir kur net piemenys ne- 
užgena ir jcks laukų garsas nepasiekia. Namo 
skubino nusibaigti. Jo šuoliai smulkėjo. Kitur 
buvo atsimušęs į medžius ir sustojęs. Bet siekėsi 
ir gavosi kiek išgalėdamas. Kirsdamas linijas ir 
menkai išvažinėtus žiemkelius. Augmenija ėjo 
skurdyr. Žemi, susisukę berželiai kerpėjo pinti- 
mis. Po jų traukėsi plačiai išsikeroję karklai, su- 
guldę pažemiu virvėmis susivijusias šakas. Vie- 
tomis ant aukštų kupstų, iš juodalksnių kelmų, 
šovė trąšios ir tiesios, kaip rugys, atžalos. Toliau 
kyšojo iš sniego šiurkščiu, tartum miežio akuo- 
tas, ir pasišiaušusių smilgų šluotos, čirpino surū- 
dijusius ašmenis viksvos ir trupėjo vos užgauti 
sušalę triaušių stiebeliai. Čia buvo Gaidžbalio 
pradžia. Suiego iki pusiaublauzdžių, ir po jo ko- 
jos klimpo į samanas. Ir kitur, iš apačios, į pė- 
das sunkėsi vanduo. Didelės naginės čia sustojo. 
Žvėries bėgimas baigėsi. Kraujo, plaukų ir jo 
kritimo žymės. 

Tai atsitiko prieš dvi valandas. Plėšikas pa- 
siėmė savo grobį. Naginėm apsiavusio medžio- 
tojo pėdos baigėsi ant suvažinėto kelio. Kur jis 
pasuko? Ar jis isimetė oži i roges ir nulėkė savo 
keliais, ar jis nutraukė pėsčias? Šuva palakstė 
į abi puses ir sugrįžo, snieginas ir apšerkšnijęs 
iki ausų. Jis brukosi gėdingai prie kojų, ir garas 
kamuoliais stingo, išsiveržęs iš snukio ir nukarto 
tarp dantų liežuvio. Tuo keliu jau nuvažiavo ne 
vienos rogės. Tikininkai skubėjo miškan išsivežti 
sukirstos medžiagos. 

— Ar nesutikot žmogaus? — teiravosi ūki- 
ninkų iš Gaudikių pusės. — Su maišu gal ant pe- 
čių ką matėt? Tuščiais iš miško? ... 

— Ne, tokio mes resutikom Nei pėsčio, nei 
važiuoto, — atsakinėjo paklausti. 

Kas tau matys, jei visa tai dėjosi su tamsa? 

Tą pati sakė ir atkilę iš kitos pusės, nuo Go- 
rių ir Taručių. Jie vartė akis. Žinoma, kad tai ne 
jų darbas. Bet jeisu eigulis klausinėja ko nors, 
tai ne be reikalo. Ar tik ažuolo nenuvertė kas iš 
nakties? Arba išvežė valdžiai pagamintus sieno- 

jus? Eigulį erzino klausiamai išplėstos akys ir 
pašiaušti ūsai. Jos prisimerks pavažiavus toliau. 
Su jais, velniais, nesipirksi. Jeigu prieis, apsuks 
negaišdami. Kitas prašė, ar eigulis nepavažiuotų, 
įkritęs į roges, iki jų iškirstų skersinių ir nesu- 
kleimuotų? Jis nepasiėmęs kleimos. Kokio bieso 
dabar jų skersinės? Jis nirto ir keiksnojo. Rū- 
pesčiai tokiais dalykais, kurie nepabėgs ir po sa- 
vaitės! Kasdienybė ir nereikšminga. Ar supran- 
ta jie, rupūžės, kas atsitiko šią naktį? Ir ne nak- 
tį, o auštant, ir ne miške, — galima sakyti, jo 
paties, eigulio kieme? Iš kito valsčiaus neatėjo, 
ne. Ir durniui aišku. Vadinasi, kas nors iš tų, pra- 
važiavusių, ar jų kaimynų ... Pasibrukęs rogėse 
ir užsėdęs po maišu, vežasi šautuvą? Užklausk ir 
išgirsi, ko negirdėjęs. Susuks snukį kaip vyženą. 
Juk neturi įrodymo. Jis pasitraukė nuo kelio, 
nulindo į eglaites ir svarstė kas daryti. Gerai, 
kad neprasitarė, ko ieško. Tegul mano apie miš- 
ko vagystę. Tai ne taip pikta. Tą pačią dieną ir 
girininkas suuostų, jeigu kas. Jis klaustų, kaip 
laikosi jo globojami žvėrys. Geriau nei žodžio. 
Kaltininkas nesigirs. Ne tie laikai. Žino, kuo tas 
atsiduoda. Kalėjimu! Tai beveik tas pats, kaip 
įsilaužti į valdžios iždą. Miškas — valstybės. Tai 
prieš pačią valstybę. 

Jo pyktį kėlė pašėlęs noras rūkyti. Pasika- 
bindamas sniego, kramsnojo. Bet dūmo, kaip ty- 
čia, visas kišenes išvertęs nesudarė. Rado tabo- 
kos pabirų, sumišusių su spygliais ir vilna, bet 
nei pypkės, nei popieriaus. Šleikštumas lipo iš 
vidaus Ir galvą spaudė. Pagirios pradėjo ka- 
muoti. Šviežias alus, neišsivaikščiojęs kaip rei- 
kiant, paskui atsiliepia. O nuo kelio, vėjukui 
lengvai pūstelėjus, dvelkė dūmeliu. Jis traukė 
šnervėmis ir atskyrė taboko rūšį. Ir nepajuto, 
kai vėl sugrįžo ir susistabdė vieną. 

— Duok susimildamas parūkyti. 
namie savąjį... 

Patenkintas ūkininkas traukė iš po kailinių 
skverno kapšį ir tuo pačiu daužė pypkę į rogių 
užkalą, kad iš naujo prisikimšus. 

— Ka ten, pons eiguli, Bandzos žalkulinę rū- 


Palikau 


kysi. Šen, aš turiu pirktinio ... — mojo antrasis, 
privažiavęs ikandin. 
— Kas ta tavo pirktinė prieš mano? — šiau- 


šė šerį Bandza. 

—- Kai pritrūksti, tai gerai ir vantlapiai, kad 
tik tvirtumo turi, — tačiau sukosi pirktinės, su- 
grubusiais nagais ir piršto storumo cigaretę. Aky- 
se paželiavo, kai stipriai patraukė. 

— Ačiū už dūmą. 

— Nėra už ką... 

Sau!5 jau pasišokėjo į medžius ir spigino 
akis. Sniegas plikino kaip baltai įkaitinta gele- 
žis. Aikštelėse ir eglaičių užuovėjoje jau itin šil- 
dė 1+ Gienojo. Melodingas tarškėjimas, meletos 
snapu į sausa epušės šaką išgaunams, skelbė, kad 
jau po saulės grąžos ir pusė žiemos praėjo. Vė- 
jas sunkėsi miškan, parpė atsikniojusioje beržo 
tošyje ir dilino šakeles. Eigulis kumbrino be 
krypties. Aplenkė retinamą kvartalą, iš rudens 

padalinią žmonėms. kad iškirstų žabus, praskin- 
tų tankynes Pasuko atgal. Žmonių vengė. Akyse 
šmčževė ūsoti ūkininkai ir klasta po tais ūsais. 
Ka tu žinai, pal tasai, kurs bruko savo taboką? 
Bet jų šimtai ... Ir katras iš jų? Taip nieko ne- 
peši, nors vedžiotum policiją ir seniūną pakie- 
miui. Laiko perdaug suslėpti visiems galams. Ne- 
išmatuosi nei pėdų, nes tai naginės, beformiai 
išplitusios. Gudrus žaltys, išėjo naginėmis apsia- 
vęs. Ir taip ir taip kvaila. Bet toliau jis nusigan- 
do. Jis galvojo ir stebėjosi, kad dar vakar iš to 
jis būtų pasijuokęs. Vakar atrodė neįmanomų 
daiktu tai, kas šiandien tikrovė. Šiandien jis pa- 
juto kažinką naujo, bet labai neaiškaus ir blogo. 
Šalia pykčic ir kažką daugiau: nepasitikėjimą 
ir savo bejėgiškumą. Savimi nusivylė. Miškas 
jam grasino. Laukai apsukę ji ir gyventojai. 
Kaip jis galėjo save laikyti kuo nors kitu, o ne 
sudėtine, būtina ir neišvengiama to gyvenimo ir 
bendravimo Galimi? Prieš vėją vienam neatpūsti. 


žEMAITIJOS KAMPELIS 


Jeigu jie susimanys, tai ir papūs. Ir užpūs ta- 
ve... Jis rėmėsi su mintimis, su prieštaravimais, 
svetimais vienas kitam, kaip yra pareiga ir bi- 
čiulystė. Ir kokie yra įsakymai ir žmonių įpro- 
čiai. Jis mąstė, akis nudūręs į žemę, į žvėrių pė- 
das, kad tai galėjo atsitikti. Ir kodėl ne? ... Kai 
jis, duokime, yra čia? Ką tada? Išgirsta šūvį ki- 
toje palaukėje, apie Dargaudžių skynimą. Jis 
lekia ten. Atranda pėdas, kraują. Parakas dar 
nėra išsisklaidęs, o nusikaltėlio?... Kad nors 
varna sukranksėtų... Na?... Ar ne perdaug 
pasitikėjo, nešiodamas valdžios ženklus? 

Jis atsidūrė palaukėje. Priešais nušvito Nor- 
vaišių laukai. Smilko dūmeliai iš sėdybų kami- 
nų. Iš kurios išėjo tasai niekadėjas? Jis leido 
visus iš eilės, visus pažįstamus veidus, girdėjo 
juos kalbant, lyg tikrai jau būtų lankęs su se- 
niūnu ir policija. Zuikius jie tai muša, nieko ne- 
padarysi. Turi šautuvus ir naktimis tyko ant jau- 
kų. Kas to nežino. Bet miško tai nekliudė. Eilę 


405 


metų. Atėmė vienam pusberniui šautuvą ir pa- 
sidėjęs ant kelio perlaužė. Gavo velnių nuo šei- 
mininko, nes jo buvo šautuvą išsinešęs. Kitam 
ausų davė, sutikęs pamiškėje besivalkiojant. Ir 
to užteko. Geruoju gali su žmogumi susitarti. 
Bet ką su tokiu nakties grobuoniu? O rodyk 
smarkumą, tai tiek ir tepeši. Gerai sakė senis 
Ežeris, kurs keturias dešimtis metų saugojo dva- 
ro miškus. Jis tai pažino žmones. 


Kartą jis nutaręs galutinai sudrausti vieną 
medinčių. Per akis eina ir nebijo. “Tu neturi lei- 
dimo, liaukis", — draudęs senis. “Šaudė mano se- 
nelis ir tėvas, tai kuo aš prastesnis? Ar akies ne- 
turiu? .." — erzelioja tasai. “Griebsim tave jau 
dabar trumpai". “Griebkit. Nugnybiu kartais la- 
putę, nėra ko sakyti. Greitai pačiai kailinius 
siūsiu''. Eina vidun ir mato savo akim, kad ant 
priežados koks dešimt lapių kailių sukabintų 
džiūsta. Išėjęs ant slenksčio sušvilps, ir girinin- 
kas ateina iš miško. “Parodyk savo lapes“ — 
šaukia girininkas. “Kokias lapes?" — tas lyg ne- 
žinąs. “Savo amžiuje nesu lapės arčiau matęs 
kaip per varsną. Nuo šunies neatskiriu." Ežeris 
vedasi girininką virtuvėn parodyti, kas ten de- 
dasi. “Kur tos lapės? Juk čia svogūnų pynės?''— 
sako girininkas. Ežeris savo akim netiki. Pačiu- 
pinėjo pirštais. Tikri svogūnai, supinti į kasas. 
Bet ką tik aiškiausiai matė, ar jį durnium laiko? 
Išvažiavo apsijuokę. Tačiau Ežeris ne tam tiek 
metų miške praleido, kad patikėtų monams. Tik 
to negalėjo girininkui įrodyti. 

Bėgančiam vagiui — vienas kelias, o ieškan- 
čiam — šimtas. Pasiusk, ubage, ant kryžkelės — 
spiaudėsi Girdvainis. Jo stiprybė susvyravo. Va- 
kar daugybę niekų pritauškė pas Beržinį. Gin- 
čijosi, o šiandien, kad nors ką. Štai, įsigriauna 
ir žudo žvėrelius. Ir nieko tokiam negali pada- 
ryti. Už rankos nesugriehęs, nesakyk, kad vagis. 
Gali pamanyti apie daugelį, bet kas iš to? Pa- 
aiškės tai, žinoma, po metų gal. Kai jau bus vėlų 
bausti ir mokyti. 


Gniaužė kumštis ir keikėsi pilna burna. Kad 
taip stiklinę alaus — nors pagirios palengvėtų. 
Beržinis čia pat, bet po vakarykščios — nei šis, 
nei tas. Jau kur po pusryčių. Kojos linko per pa- 
kinklius ir akys perštėjo. Visai nusivaręs, Gird- 
vainis artėjo namų pusėn. 

Žmona pranešė, jog daug žmonių jo laukė. 

— Ko jiems? — negaišdamas kimšosi pypkę. 

— Nežinai, ko jiems? Sakiau, kad esi miške 
ir tegul sau žinosi... 

Ir matydama nešnekų vyrą, pati kamanti- 
nėjo: 

— Radai ką? Ar nesakiau, kad per sapną blū- 
dijal Vi: iš ktokgintumo 7 

— Tavo liežuvis! — prasidaręs indaują, sie- 
kėsi barščių rūgšties. 

— Pala... Alaus yra. 

Žmona pastatė ant stalo didelį ąsotį, užkimš- 
ią sugumuliuotu rankšluosčiu. 

— Koštuvių atnešė. Žino, kad pagiriotas. 

— Gal ir žino. 

— Prauskis ir sėsk. Pusryčiai ataušo. 

— Alus geras, — šluostėsi ūsus Girdvainis. 
— Tik apsistelbęs. Kol atnešė, tai suprantama. 
Beržinio? 

— Acha. Nepažinau pradžioj, kas toks. Jau- 
nas vaikinas. Tik neseniai parėjęs pas Beržinį. 
Apvaliems metams sulygęs. 

Alus veikė. Sąnariai atsileido. Lyg ledai iš 
viso kūno tirpo ir sruvo žemyn. Dubenyje pa- 
kvipo mėsa su svogūnais. 

— Ata-ta. Tinka kaip šuniui botagas. Aš ant 
ryto nei pažiūrėt negalėčiau į alų, — šnekėjo pati 
matydama, kaip vyras lenkia stiklines. 

— Ne jums, boboms, jis ir daromas. Išmano 
ką kiaulė apie pipirus? 

— Nu, o ką miške? Ar aš nesakiau? 

— Taip tu ir sakei, teisybė. Pataikei kaip 
pirštu į debesi. Klausytum žmogus moteriško, 
tai be kelnių liktum. 

— O kas? 

— Kas? — mėgdžiojosi vyras. — Ožį pa- 
mušė. Ir va tau kas. 

— Eik jau, eik? 

— Kur aš beisiu? Nugėrė palangėje ir nusi- 
nešė. Sekiau pėdom. Kaip šuva nusivalkiojau. 
Pašvilpauk ... Tylėk dabar liežuvį prikandęs, 
kaip niekur nieko. Ir tau sakau, kad nei mur- 
mur. Supranti? 

— Apsaugok, Dieve! Tai kas čia galėjo? — 
moteriškė nusigando ir susigėdo to, ką buvo 
sakiusi. 

Vyras, išsrėbęs kopūstų dubenį, jį pastūmė 
ir atsipūtė. Prakaitas išpylė kaktą. 

— Bet šitaip tu man viską aiškiausiai girdėk! 
Sūvį, riksmą ... Negaliu patsai atsidyvyti. Sap- 
nas — ne sapnas. Lyg to būčiau laukęs? Pašė 
limas! 

— Tai kas rėkė? 

— Stirna. Sužeista bliauna, kol turi sveika- 
tos, visai kaip žmogus. Didelį ožį pamušė. Ma- 
čiau ragų žymes sniege, ten kur jį pribaigė. Tai 
galvažuda! 

— Aijajai ... — nuogastavo ir prašė valgyti. 
— Skerstuvių, ne tik alaus atnešė Beržinio vai- 


kis. Matyt, metinį pavertė. Lašiniai — sprindi- 
ninkai. 


BžAAE LL NY.S 


SUTEMA 


Sutema medžių šakelėmis 
Leidžias melsvais kamuoliais. 
Sielvarta sutemą veliasi 
Smūgiais kaip žemė giliais. 


Sielvarta svilint atkiūtina 
It padegėjas nakčia, — 
Argi raudoti taip būtina, 
Kad tu išgirstum mane? 


Visas kaip klyksmas išsineriu 
Iš amžinatvės raidos, 
Sielvartos smūgiais pasigeriu, 
šaukdamas vardą žydrios. 


šaukdams sustoju ties kryžkele, 
Ties praraja sutemos, — 
Vienišą dalią—pamišėlę 

Kas be manęs apraudos? 


Sielvarta svilina šutina — 
Tūkstančiais griaužia liepsnų,— 
Argi raudoti taip būtina, 
Kad atsilieptum man tu? 


Eigulis negaišo. Krovė apsčiai krienų ir į 
tarpą vis pamaišydamas alaus. Staiga jis liovėsi 
kramtęs ir griebė ranka už žando. Pilna burna 
keiktelėjo, išspiaudamas pusiau apkramtytą 
kąsnį į delną. Dantį taip sugėlė, jog per pakaušį 
nudiegė. Ir jis paliko taip, kaip išsižiojęs. Delne 
švitėjo truputį suplotas šratas. Ne iš pačių stam: 
biųjų, bet ir ne paukštinis. Gero žirnio didumo 
Ar Žmona nematė? Vėl pasilenkė ir šratą su- 
spaudė pirštais. Pirštai drebėjo. Kiek galėdamas 
tramdė ir lygino balsą: 


— Kokią čia man mėsą padėjai? 


—- Taigi, skerstuvių... Ar nesakiau, kad ir 
avienos petį įdėjus Beržinienė? Išvirus pakepi- 
nau. Taip jau liesa, kaip skiedrelė ... 


— Tegul biesai! Tik danties neišsilaužiau. 


Kadisukasių 


— Matyt, kaulelis papuolė. Bet sakau — su: 
laikyk avinus iki viduržiemio! 


Girdvainis kniaubėsi ant stalo. Širdis kalė, 

Po tą sutemą, po plyną, 
Skausmas smaugia ir troškina,— 
It žuvėdra vandenyno 

Klykia klykdamas širdy. 


Iš erdvių ar žemės įsčiaus, 

Ar iš laimės vakarykščios 

Lyg patyčiai išsivysčius 
Skamba muzika gaili. 


Skamba, aidi, rauda, gelia — 

It našlaitiški berželiai. 

Verkdami prie viešo kelio — 
čiulpia kraują iš širdies, — 


Tartum visą žemės gėlą 

Išvyniojo vieškelėliais 

Ir pati nuo jų paščlo 
Pabučiavimu mirties. 


Skamba sutema plynoji, 

Skamba laikas lyg sustojęs, 

Ir širdis našlaitiškoji 
Skamba sutemos rauda. 


O, žydrioji, o, šventoji, — 
Ar tai tu garsais skrajoji,— 
Vaidinies, vilioji, moji,— 

Ar tik aimana mana? 


kaip į dalgio pentelę. Lyg iš tiršto nakties rūko, 
žingsnis po žingsnio žengė, vis daugiau reginių 
užgriebdamas. Vakarykščio pokalbio nuotrupos 
gremžėsi galvoj. Vietomis jos trūko. O tas Ber- 
žinis. velnio kūmas! Ne, taip dar nebuvo. Tokios 
apyjuokos! Siekė ąsočio prisipilti alaus, užlieti 
apmaudai. Ir ąsočio blizgančiame, pilvotame šone 
atsispindėjo Beržinio šypsena ir primerktos akys. 
Jo ranka sustingo ore. Ją atbulą patraukė ir ąso- 
tis su trenksmu žnektelėjo aslon. Antru blūškiu 
nubarškėjo dubuo su mėsa. 


Vaikai liovėsi žaidę ir suglaudę galvutes žiū- 
rėjo į tėvą. Žmona išsitiesusi, apmirė kaip stul- 
pas. Dabar pradės birti langai ir lūžti kėdės... 

— Žiūrėk, kokią avieną mes valgom! ... Dar 
šiąnakt ji ganėsi miške! 

Jo žandikauliai tratėjo. Suspaudęs pirštus, 
juos kišo moteriai prie veido, lyg ji čia būtų tą 
pragarą užkūrusi. + | 

— Matai kas čia? Supranti, į ką dantį atkan- 


dau? ... Ir man, kad nei pusę žodelio! ... 

VYSKUPO MOTIEJAUS VALANČIAUS 
BIOGRAFIJOS BRUOZAI 


Jojo 150 metų gimimo, 100 metų įsivyskupavimo ir 


75 metų mirties sukakties proga 


VACLOVAS 


8. 


Po 1831 m. sukilimo rusų valdžia buvo jam 
atėmusi teisę savarankiškai vyskupiją valdyti. 
Savaime aišku, kad tokiai padėčiai esant, bažny- 
tin6 drausmė daug kur susvyravo ir įsivyravo 
daug visokių negerovių, juo labiau, kad ir rusų 
administracija, stengdamasi iškelti įvairius val- 
džiai atsidavusius karjeristus, dar labiau griovė 
bažnytinę tvarką. Valančiui visų pirma ir teko 
tas negeroves šalinti. 


Jo padėtį sunkino ir toji aplinkybė, kad jis 
pirmas apėmė du kartus padidintą vyskupiją, 
kada 1847 m. konkordato nuostatais senasis jos 
plotas buvo išplėstas į visą, prieš trejus metus 
įkurtą Kauno guberniją, o prie jos dar buvo pri- 
jungti ir Kuršo katalikai, daugiausia latviai. 
Visi tie naujai prijungti plotai seniau buvo val- 
domi didžiulės Vilniaus vyskupijos, kurioje įvai- 
rių negerovių, ypač nuo vyskupo Masalskio laikų, 
buvo atsiradusių daug daugiau negu Žemaičiuo- 
se. O ir šiaip buvo nemaža skirtumų dvieių vvys- 
kupijų santvarkoje. Tad visa tai, kas buvo ne- 
gero, reikėjo skubiai pašalinti 1r pataisyti, 0 
skirtingų tradicijų plotus sulieti į vieną darnų 
crganizmą. Reikėjo su tuo darbu skubėti, nes 
rusų administracija visas tas negeroves panau- 
dodavo savo pravoslavijai ir rusiškumui Lietu- 
voje stiprinti. 


Reikėjo Valančiui įtempti visą savo energiją 
ir išeikvoti daug darbo, kol jam pavyko tas ne- 
geroves pašalinti ir tinkamai naujai prijungtus 
plotus sutvarkyti. 


Varnių seminarijos rektorium jis pastatė jau- 
ną ir gabų kunigą Aleksandrą Beresnevičių, bet 
po kelerių metų jo nustojo. Mat, rusų adminis- 
tracija, patikrinusi seminarijos darbą, nustatė, 
kad rusų kalbos ir literatūros dėstymas, naujai 
įvestas į reformuotas seminarijas, Varniuose ne- 
sąs tinkamai pastatytas, nes klierikai visai silp- 
nai tekalbą rusiškai. Čia buvo pakaltintas rek- 
torius Beresnevičius, ir jam teko išsikelti į Vil- 
niaus vyskupiją. Tiktai 1858 m. vyskupui Valan- 
čiui po ilgų pastangų pavyko jį ne tik grąžinti 
savo vyskupijon, bet ir pravesti savo sufraganu. 
Bet jo pagalba jam neilgai teko naudotis, kadan- 
gi po dvejų metų Beresnevičius buvo paskirtas 
Petrapilio Dvasinės Akademijos rektorium ir dėl 
to turėjo išvykti į Rusiją. 

BIRŽIšKA 


Užsibrėžęs sau labai plačias veikimo ribas, 
vysk. Valančius aiškiai matė, kad savo vieno pa- 
jėgomis jis viso darbo nepajėgs atlikti. Tad jam 
visų pirma rūpėjo susirasti gabių jaunesnių pa- 
dėjėjų. Jų jis daugiausia ieškojo tarp savo bu- 
vusiųjų akademijos ir seminarijos auklėtinių. 
Ir tokių nemažai susirado. Tai buvo kunigai 
Juozapas Silvestras Dovydaitis, Jeronimas Rač- 
kauskis, Otonas Praniauskis, Justinas Dovydai- 
tis ir tas pats Aleksandras Beresnevičius. Iš jų 
visų artimiausi vyskupui buvo abudu Dovydai- 
čiai. Jie jam turėjo ir nemažą įtaką. Dėl to kiti 
kunigai Valančiaus veiklos laikotarpį ligi suki- 
limo kartais tiesiog vadindavo “rerum Davidi- 
cum" — Dovydų (Dovydaičių) valstybe. Tačiau 
toks vardas nebuvo teisingas, nes jie abudu buvo 
tik savarankiški vyskupo sumanymų ir idėjų 
vykdytojai. 

Bendradarbių ir padėjėjų ieškodamas, Va- 
lančius išeidavo ir iš savo vyskupijos ribų. Vil- 
niuje jo leidinių spausdinimą kurį laiką prižiū- 
rėjo Vilniaus seminarijos rektorius kun. Antanas 
Kitkevičius-Kikutis, tos pačios seminarijos pro- 
iesorius (1878—1882 m.) ir rektorius kunigas 
Juozas Abelevičius ir tas pats, jau anksčiau mi- 
nėtas, tuo laiku šv. Jono bažnyčios vikaras kun. 
Vincentas Prijalgauskis. 

Iš tolimųjų Varnių negalėdamas tiesiogiai 
valdyti Kuršo katalikų, jis savo darbo dalį ten 
pavedė Žemgalos dekanui, Ilukšto klebonui kuni- 
gui Juozui Tamulevičiui, tikrajam kun. Juozo 
Silvestro Dovydaičio broliui Dionizui Dovydai- 
čiui, kuris savo laiku, mokslus eidamas, buvo įsi- 
bajorinęs Tamulevičiaus vardu. 

Bet ir šiaip jis stengėsi savo vyskupijon ati- 
traukti kiekvieną gabesnį kunigą, ypač žemaitį, 
kurių daug buvo Rusijos vyskupijose išsklaidyta. 
Ilgus metus jis stengėsi grąžinti buvusį Maskvos 
vikarą, vėliau gi Saratovo dvasinės seminarijos 
rektorių kun. Juozą Želvavičių-Želvį. Bet tiktai 
1865 m. rusų vyriausybė buvo sutikusi jį patvir- 
tinti Žemaičių vyskupijos pralotu. Tačiau, besi- 
ruošdamas grįžti, Želvys apsirgo ir 1866 III 26 
ten pat Saratove ir mirė. 

Savo vyskupijoje prastumdamas priekin vi- 
sus gabesniuosius, jis čia ypatingą dėmesį kreipė 
į tuos, kurie parašydavo kokią tikybinę liau- 
džiai skiriamą lietuvišką knygelę. Tuo būdu 
buvo anuomet susidaręs įsitikinimas, kad 
norint pas Valančių avansuoti, būtinai reikia 


ką nors ir lietuviškai parašyti. Tai kitus, netu- 
rinčius nė jokių literatūrinių gabumų, vis dėlto 
suragindavo rašyti. Ne visi tie raštai praturtino 
dar negausią mūsų anų laikų literatūrą. Daugelis 
jų taip ir liko rankraščiais, kartais ir negavusiais 
vyskupo aprobatos, bet kiti tuo būdu prasistūmė 
ir į rašytojų eiles. 


Užtat senųjų kunigų tarpe ėjo gan griežtas 
sijojimas. Vyskupas buvo ypač negailestingas 
įvairiems karjeristams, kurių nemaža buvo likų- 
sių dar iš Gintilos laikų ir kurie daugiausia po 
1863—1864 m. sukilimo stengėsi atsiremti rusų 
administracija. Kartais per ištisus metus Valan- 
čius su tokiais karjeristais kovojo, vis negalėda- 
mas jų iškelti iš jų užimamų vietų, kadangi ad- 
ministracija jį pakaltindavo, esą, jis tą ar kitą 
kunigą skriaudžiąs už jų palankumą valdžiai. 
Vis dėlto iš kiekvienos tokios kovos jam paga- 
liau pavykdavo išeiti laimėtoju, ar nustumiant 
tokį neklaužadą į kokią nereikšmingą filiją ar 
altariją, ar iš viso priverčiant savo vyskupiją 
apleisti. Vienas tokių buvęs Gasparas Chmielevs- 
kis, kuris ne tik kad rėmėsi policija, bet, norėda- 
mas savo pusėn ir vyskupą palenkti, dėjosi ir lie- 
tuvių literatūros mėgėju, rinkdamas medžiagą 
savo ruošiamam lietuvių kalbos žodynui. Tačiau 
ir jis pagaliau buvo priverstas pasitraukti į Liu- 
ciną Vitebsko gubernijoje. Dėl to Liucino jis ir 
savo rankraščiu likusį žodyną buvo pavadinęs 
Liucine. 

Norėdamas sulieti dvi skirtingų tradicijų 
(Vilniaus ir Žemaičių) vyskupijos dalis, Valan- 
čius, tarp kita ko, atitinkamai kilnodavo abiejų 
dalių kunigus, žemaičius siųsdamas į rytus, 0 ry- 
tiečius į vakarus. Dėl to kartais pradžioje kil- 
davo nesusipratimų ir su parapijiečiais, kada jie 
negalėjo priprasti prie naujai atkelto kunigo 
tarmės (kokios nusistojusios lietuvių kalbos tuo 
laiku nebuvo). Bet ilgainiui prie to visi pripras- 
davo. O ir pats Valančius savo ganytojiniuose 
atskiroms parapijoms laiškuose stengėsi priside- 
rinti tai tarmei, kuria kalbėjo vietos žmonės. Pa- 
stebėjęs trūkstant aukštaičiams skiriamos tiky- 
binės literatūros, jis, tarp kito, 1852 m. buvo pa- 
vedęs Naujadvario filijalistui kunigui Juozui Ze- 
nevičiui išversti ne žemaičių, bet aukštaičių tar- 
me (“lietuwiszkai'') J. Želvio lenkiškai parašytą 
katekizmą, kurį paskiau Valančius savo lėšomis 
ir išleido. 

Susirūpinęs ir tuo, kad daugelio, ypač senes- 
niųjų kunigų, bendrasis ir teologinis išsilavini- 
mas, gautas dar senose, misijonierių vedamose 
seminarijose, yra labai neaukštas, jis įsakė vi- 
suose dekanatuose įsteigti vadinamąsias dekana- 
lines bibliotekas. Norėdamas padėti nesiorien- 
tuojantiems knygų rinkoje kunigams atrinkti tin- 
kamas toms bibliotekoms ir šiaip skaityti kny- 
gas, jis per keletą pirmųjų savo vyskupavimo 
metų buvo pavertęs vyskupijos raštinę kaip ir 
kokiu knygų platinimo centru, nuolatos siunti- 
nėjusiu visiems klebonams pranešimus apie nau- 
jai pasirodančius veikalus ir siūlydamas juos 


pirkti. Noroms nenoroms, tokius paraginimus 
gavę, klebonai, kurių kiti anksčiau nė vienos kny- 
gos į rankas neimdavo, dabar bijodamiesi vys- 
kupo akyse pasirodyti nemokšomis, tas knygas 
pirkdavo. Tačiau ilgainiui tą platinimo darbą 
perėmus Vilniaus knygininko Zavadskio Var- 
niuose įsteigtai filijai, lengviau atsiduso ir vys- 
kupijos raštinė, nusikračiusi jai svetimo darbo, 
ir kiti klebonai, kurių skaitymo vyskupas toliau 
jau nebegalėjo kontroliuoti. Tiktai tas vyskupo 
pravedamas knygų platinimas turėjo ir vieną, 
mūsų akimis žiūrint, stambų minusą. Mat, tos 
visos platinamos knygos buvo spausdintos išim- 
tinai lenkų kalba Vilniuje ar Lenkijoje. Ir jo lai- 
kais daugelis klebonijų buvo užverstos tais len- 
kiškais veikalais, o tai ilgam dar palaikydavo tų 
klebonijų lenkiškumą, kuris ir šiaip iš seno ten 
vyravo. Tiktai nuo 90-ųjų XIX a. metų pamažu 
į parapijų klebonijas pradėjo veržtis ir lietuvių 
kalba. 

Visas 25 metų Valančiaus vyskupavimo lai- 
ko tarpas, žiūrint jo darbų pobūdžio, gali būti 
paskirstytas į dvi beveik lygias dalis — prieš- 
sukiliminį (1850—1863) ir posukiliminį (1864— 
1875). Ir pirmajame laikotarpyje tekdavo jam 
nuolatos susidurti su įvairiomis jam administra- 
cijos statomomis kliūtimis, vis dėlto ne tik gry- 
nai bažnytinėje, bet ir visuomeninėje dirvoje 
Valančius galėjo plačiai savo iniciatyvą pritaikyti 
ir veikti taip, kaip jam liepė jo, vyskupo ir Lie- 
tuvos sūnaus, pareigos. Veikti atvirai, nesisle- 
piant. Tai buvo tikra žodžio prasme kuriamasis 
Valančiaus veiklos laiko tarpas. 

Antrasis etapas — tai atviros ir slaptos su ru- 
sų vyriausybe ir jos agentais kovos laikotarpis 
tuo metu, kada rusų vyriausybė atvirai stojo į 
Lietuvos rusinimo ir pravoslavinimo kelią. Jei 
tačiau šioje srityje tai vyriausybei nedaug tepa- 
vyko laimėti, tai čia kaip tik nemažai vyskupo 
Valančiaus taktikos nuopelnų. 

Vyriausiuoju savo, kaip vyskupo, uždavinių 
savaime laikydamas religinį liaudies auklėjimą 
ir katalikų tikybos tvirtinimą krašte, Valančius 
šioje srityje nemaža ir atsiekė, ypač pirmajame 
savo veiklos perijode. Nors jis nesekė savo 
pirmatakais, o iš dalies ir kaimyniniais vysku- 
pais, daugiausia tikinčiuosius valdžiusiais tiktai 
aplinkraščiais, bendraraščiais, įsakais ir pan., bet- 
gi tokios rūšies raštų pats buvo paskelbęs ke- 
letą kartų daugiau, negu kiti visi drauge. Savo 
pagrindiniu uždaviniu laikė nuolatinį asmeninį 
kontaktą su tikinčiaisiais. To jis siekdavo, nuo- 
latos vizituodamas atskiras savo vyskupijos da- 
lis ir tų vizitacijų metu, be sutvirtinimo sakra- 
mento teikimo, įeidamas į visas vizituojamų pa- 
rapijų reikalų smulkmenas, pašalindamas paste- 
bėtas vietoje negeroves ir judindamas vietinę 
iniciatyvą, ypatingai bažnyčių statymo reikalu. 
Nei blogi keliai, nei darganos ar pūgos negalėjo 
nuo tų vizitacijų jo sulaikyti, nors kartais jos 

kėlė pavojų jo gyvybei. Pvz., 1855 m. rugpiūčio 
14 d. važiuodamas iš Vadaktų į Baisogalą, tiltui 
įlūžus, jis vos neprigėrė. Pikti liežuviai paskiau 
pasakojo, kad tiltas įlūžo neišlaikęs lydėjusio 
vyskupą praloto Bytauto, kuris pasižymėjo tie- 
siog kolosaline kompleksija. 


Pats nuolatos vizituodamas, jis to paties 
laukė ir iš kitų vyskupų. Pvz., savo užrašuose 
sužymėjęs taip jam artimo arkivyskupo Holo- 
vinskio nekrologą, jis vis dėlto jo dideliu minu- 
su, kaip arkivyskupo, laikė tai, kad šis per visą 
savo arkivyskupavimo laiką neaplankė nė vie- 
nos savo vyskupijos. 


Su tomis vizitacijomis buvo susieti ir jo pir- 
mieji to laikotarpio raštai. Jau 1850 m. jis savo 
lėšomis išspausdino 10,000 egzempliorių  pa- 
rašytos nedidelės, 12 puslapių knygutės “Pa- 
mokinimas apey Sakramentą Dirmavones", o 
1852 m., “Žinią kajp reikia atlikti spawiednę isz 
wisa amžiaus", kurios iš viso pasirodė trys leidi- 
mai, išspausdinti keliolikos tūkstančių egzem- 
liorių skaičiuje. 

Ypatingą dėmesį jis kreipė į naujų bažnyčių 
statymą ir senųjų remontavimą. Jis kaip ir nu- 
jautė, kad greitai ateis tokie laikai, kada vyriau- 
sybė stengsis visas jas išnaikinti ar paversti pra- 
voslavų cerkvėmis. Nuolatos tuo reikalu ragin- 
damas parapijiečius ir erzindamas turtingesnių 
dvarininkų ambicijas išsiskirti iš kitų tos ar ki- 
tos bažnyčios pastatymu, jis pasiekė, kad vien 
jo vyskupavimo laikais buvo pastatytos 25 nau- 
jos bažnyčios ir 20 senų medinių buvo iš pagrin- 
dų atremontuota. Tačiau po 1863—1864 m. su- 
kilimo rusų administracija čia visiškai surišo 
jam rankas, nes buvo paskelbtas bendras įsa- 
kymas, kad tiek naujoms bažnyčioms statyti, tiek 
senoms remontuoti būtina gauti kiekvienu at- 
veju gubernatoriaus leidimą. O tų leidimų jis 
faktiškai ir neduodavo. Vis dėlto kartais ir pa- 
vykdavo laimėti. Savo užrašuose jis apsako, ko- 
kiu būdu, pvz., buvo gautas leidimas Vainuto 
bažnyčios statybai užbaigti. Šią bažnyčią savo 
lėšomis parapijiečiai buvo pradėję statyti dar 
prieš sukilimą, bet nesuskubo jos baigti. Murav- 
jovo draudimas jas laisvai statyti juos užklupo, 
kai bažnyčia tebuvo pakilusi ligi stogo. į paties 
vyskupo prašymus duoti leidimą darbui baigti 
gubernatorius vis neigiamai atsakydavo. Tuomet 
Vainuto parapijiečiai savo iniciatyva sumanė pa- 
ieškoti kitų kelių tam leidimui gauti. Jie pasiun- 
te i Kauną vietos faktorį, klebono favoritą Hir- 
šą, kurį Žmonės net altarista vadino. Šis, atvy- 
kęs pas vyskupą, tiesiog pareiškė, esą, negalimas 
daiktas, kad su rusais nesusitartum už pinigus. 
Gavęs vyskupo leidimą pamėginti ir šiuo keliu 
eiti, jis per vietinius pirklius žydus pasiekė gu- 
bernatorizus raštinės valdininkus ir, sumokėjęs 
100 rublių kyšio, per keletą valandų gavo leidi- 
mą, kurio teisėtu keliu negalima buvo gauti per 
kėlet4 metų Vėliau ir pačiam vyskupui nekartą 
teko tus priemonės sėkmingai griebtis ne tik 

santykiuose su Kauno gubernatoriais, bet net ir 
su pačiu sukilimo malšintoju Muravjovu. ||| 

Nuolatinį ryšį su tikilčiaisiais, be vizitacijų, 
vyskupas palaikydavo ir daugybe įvairiomis pro- 
gomis rašytų ganytojinių laiškų. Vien tiktai iš 
laiko tarpo ligi 1865 m. žinom tokių lietuviškų 
laiškų apie 30. Vėliau jie išnyko, nes 1864 m. 
Muravjovas paskelbė draudimą susinešant su 
vyskupija vartoti lenkų kalbą, o 1865 m. jo įpė- 
dinis Kaufmanas tą draudimą pritaikė lietuvių 
kalbai. Tų laiškų tarpe, be bendrų, visai vysku- 
pijai skiriamų, yra eilė būtoviniu požiūriu labai 
įdomių, atskiroms parapijoms rašytų. Pa- 
našių laiškų kitais laikais, jau Valančiui mirus, 
iš viso nežinom. Kiti jų mums yra įdomūs ir Va- 
lančiaus santykiui su liaudimi, jo kalbai (dažnai 
jis čia rašo atitinkamos parapijos tarme), stiliui 
ir kt. apibūdinti. 

Be laiškų, rašytų blaivybės reikalais, čia ten- 
ka atkreipti dėmesį į tokius, kaip 1854 IV 15 
laiškas dėl kalbų “apej wajnas, sumiszimus, ne- 
pakajus', 1856 X laiškas Kartenos parapijiečiams, 
juos barant už paprotį pakaruokliams kirsti gal- 
vas, 1856 VIII 21 visiems apie meškininkus, 1857 
XII 5 dėl Žemaitijoje paplitusių plėšikavimų ir 
vagysčių, 1861 V 5 Grušlaukio parapijai, ba- 
rant ją už tai, kad ji netesėjo duotojo savo pa- 
žado aprūpinti vikarą, 1861 III 8 laiškas Bru- 
navos parapijiečiams apie besibastančius jų tar- 
pe įvairius tikybinius šarlatanus, pagaliau 1867 
III 8, t. y. jau veikiant anam Kaufmano draudi- 
mui susinešti su vyskupijos gyventojais lietuvių 
kalba, rašytas Balninkų parapijai. Šį laišką, kurį 
man teko iš rankraščio “Mūsų Senovėje“ 1938 m. 
N. 2 (7) paskelbti, kaip ypač būdingą Valančiui, 
čia ir pakartojame. Jis visas rašytas paties vys- 
kupo ranka, tuo tarpu kaip daugeliui kitų laiš- 
kų jis tenurodydavo bendrą turinį, o jį parašy- 
davo kuris iš jo sekretorių, ir po to Valančius 
dar jį ištaisydavo. Paprastai laikoma, kada visi 
tie Valančiaus ganytojiniai laiškai, kurie buvo 
paskelbti “Šiaulėniškyje Senelyje“, buvo para- 
šyti to "Senelio" autoriaus kunigo J. S. Dovydai- 
čio. 

Štai tas laiškas: 

„„'Asz Motiejus Walanczauskis isz Die- 
wa ir Sosta Apasztolu milestas Zemaicziu 
Wiskupas Giwintojams Balniku parapios pa- 
swejkinima ir palajminima siuncziu. 

Pasakisiu jums tikrą tejsibę: todiel klau- 
sikit prideranczej. Atjemis isz Balninku ku- 
negą Baczanski, negalejau atrasti Letuwoj ku- 
nega noręnti buti jusu klebonu. Dielko taj? 
Dielej to, jogiej kunegaj žinoje nedoribę žmo- 
niu tos parapios. Wos Žemaycziusi atradau 
szios dienos Dziakona Opulski, kurs ir neno- 
riedamas manęs paklause. 

Atwažiawes i Balnikus Dziekonas Opuls- 
kis atrada bažniczę aplajstą, todiel apkloje jos 
stogą, istate naujus langus, pribudawoja nau- 
ję zokrastiję, padirbina ir paauksije altarius, 
dawe naujes lubas, iszmalawoja wisą bažni- 

czę, apmurije szwentariu; pastate Kalwarią, 
iwede atpuskus ir iszmurije warpniczę. Wis 
taj dirbant brastwinikaj su parapii padieje; 
bet giwentojej miestele Balniku netikt nepa- 
dieje, bet dar nakttimis grobste plitas su kal- 
kiejs pabrikaj bažniczes pirktas. 

Dar Dziekonas Opulskis pastate klebanije, 
kletis, ladaunę, kloną ir uždijge sodną. Tus 
budinkus dirbant niekas nepadieje. Kiek war- 
ga datire Dziekonas, kiek rozu iszala wažinie- 
damas i miszkus kirsti materiola; žina jo ber- 
niukaj, kurie paprastaj draug su juo dirba. 

Wis taj dirbdamas iszlejda sawa pinigu 
1600 r. Kad dar to neuszteka pažiczije dau- 
giaus ne tukstantę, kan tikt pri jussu uždirba, 
wis taj ideje i pabriką bažniczes. Padaugino 
szwęentas drapanas bažnicziaj jusų, kajpo taj 

arnotus, kapas ir tejp tolaus. Iszmokina dau- 
gel wajku skajtiti, dawinieje kningiales be pi- 
nigu, iszmokina katekizmas ir pažinima wie- 
ros. Bet kajp iszsimokiejot jam už jo proces ir 
wis kan giara par trilika metu jums padarita? 


Szitaj sarmata ir sakiti: paklausi wiena 
neiszmintinga jauna kunigiale, kurs jums 
arielka dawe, iszkielet ant klebana sawa ne- 
tejsingas apkalbas, skundiet man daugiel ro- 
zu. be kokia rejkala nurasziet nebutus dajktus, 
iszwaret gaspadinie ir kitą szejminą, dar sa- 
kot jogiej klebanas tus tegal turieti berniu- 
kus, kurius jus duoset, žadat iszkirsti dar sod- 
ną klebana. Tejp tad klebanas, jusu piemuo, 
jusu mokitojas ir tiewas bajoru gimes tur buti 
mažiasnis už jusu biarnus, užu jusu pijokus, 
už jumis artojus. Jus galet pasamditi koki 

nuret berniuka ar mergaitę; o klebanas to ne- 
gali. Kami taj regiejot? Kurioj parapijoj glr- 
diejot tejp Žmanis darant su klebanu sawa? 
Žinot, jogiej jumis milu, wienok tejp nedoru 
wajku sawa milet negalu. Žinau, jog tarp jusu 
ira ir gieru parapionu, bet užwis negiari 1ra 
Balniku gaspadarej. Sztaj Dziakanas nebnor 
pri jusu buti, meld, kad jam duoczio kur ka- 
mendoriaus wieta — tejgi paklausis ji atimsiu 
ji ir duosiu kitur jam wietą, kami rasiu diel 
jusu kunega? Jus tujaus sakisit — iszmetiem 
wieną iszmesma ir kitą. Oj wajkaj tejp da- 
ridamis, bijakietes korones Diewa. Zinom, 
jogiej tie pri smerties netur kunega, kurie 
swejki budamis jo ne szinawo. ) 

Todiel dabar perprazikiet Dziekana, rasi 
susimils ir paliks pri jusu; jej nepaliks, ilgaj 
buset be kunega. 

Brostwinikaj wiraj iszmintingi, dielej jusu 
onora nelajkikiet brostwoj pijakų — iszmes- 
kiet jus isz draugisties sawa. Patis budamis 
protingais, nedalejskiet, kad pikti žmones kri- 
widitu klebana jusu. Nedalejskiet, kad jo pie- 
was nuganitu, kad i jo jawus lajstu galwijus 
sawa. — Turekieties wisuometu wienibes su 
klebanu sawa ir ginkiet ji nu neprietelu. To 
nu jusu nor jus wiskupas ir piemuo. Paka- 
jus Wieszpati ir tegul bus su jumis. Amen. 
Motiejus Wiskupas. Kauni 1867 m. Kowa 8 
dienoj.?' 


10. 


Greta to tiesioginio bažnytinio veikimo, Va- 
lančius tuo pačiu laiku varė ir nemažesnės svar- 
bos visuomeninį darbą, nors ir susijusį su bažny- 
tiniu. Ir šioje srityje ligi 1863 m. sukilimo jo 
veikla administracijos buvo labai mažai var. 
žoma, nors vis dėlto kitose srityse jam teko su- 
sidurti ir su administracijos, o kitais atvejais ir 
su dvarininkų pasipriešinimu, kuriam nugalėti 
tekdavo pavartoti visus diplomatinius sugebėji- 
mus. 

Pats iš liaudies kilęs ir giliai jos sunkią buitį 
atjautęs, jis, tik vyskupijos sostą apėmęs, ypa- 
tingą dėmesi atkreipė į tos liaudies kultūrinį 
kėlimą, visų pirma į tinkamą parapinių mokyk- 
lų sutvarkymą. Daug kur Lietuvoje tos mokyk- 
los veikė ir anksčiau, tiek Žemaičių, tiek ir Vil- 
niaus vyskupijoje. Jau vyskupas Juozapas Ar- 
nulpas Giedraitis, o paskiau ir pavyskupis Si- 
manas Giedraitis nekartą atitinkamais bendra- 
raš'ias ragino klebonus kurti parapines mo- 
kyklas. nes pati rusų vyriausybė visoje vėlesnio- 
ją Kauno gubernijoje buvo įsteigusi vos keletą 
pradžius mokyklų, ir tai vien valstybinių dvarų 
baudžiauninkų vaikams skiriamų. Tačiau prie 
Valančiaus pirmatakų visas parapinių mokyklų 
kūrimo darbas buvęs paliktas vien klebonų nuo- 
žiūrai. Visų tų mokyklų organizavimas ir tvar- 
kymas buvo susijęs su išlaidomis, kurias tu- 
rėjo padengti patys klebonai iš parapijų pa- 
jamu Be to, buvo nemaža rūpesnių, surandant 

mokytojus. Todėl daug kur tos mokyklos veikė 
tik sporadiškai, atsiradus kokiam  energinges- 
niam klebonui ar vikarui, o šiems kitur išsikėlus, 
dažniausiai ir pačios mokyklos apmirdavo. 

Valančius į šį darbą žiūrėjo daug rimčiau. 
Tuo reikalu jis nerašė kokių bendrų aplinkraš- 
čių, nors jo archyve buvo išlikęs tiesiog milži- 
niškas dėl tų mokyklų steigimo ir išlaikymo su- 
sirašinėjimas beveik su visais Žemaičių vyskupi- 
jos klebonais. Jis nesitenkino vienu mokyklos 
įsteigimo faktu, bet iš kiekvieno klebono reika- 
lavo kasmetinio, vėliau ir du kartus per metus, 
smulkaus pranešimo apie mokyklos buitį ir vei- 
Kkimą. Pastebėjęs, jog tuose pranešimuose kar- 
tais būdavo sąmoningai kiek išpučiamas moki- 
nių skaičius, jis tuojau pradėjo reikalauti, kad 
pranešėjai nesitenkintų bendrais skaičiais, bet 
ir pavardėmis visus mokinius ir mokines sura- 
šytų. Tuo būdu jis savo rankose turėjo visai pa- 
tikimas žinias apie kiekvienos mokyklos padėtį. 
Jau 1854 m. viename savo raštų Kauno guberna- 
toriui jis nurodė, kad jo vyskupijoje veikia 197 
parapinės mokyklos su 5,910 mokinių (vienoje 
tik Kauno gubernijoje, be Kuršo). Ilgainiui šis 
skaičius žymiai padidėjo. Šių mokyklų įtakoje 
ir suaugusiųjų tarpe pamažu neraštingumas bu- 
vo pradėjęs nykti. Tuo būdu ir viso krašto kultū- 
rinis lygis žymiai pakilo. Norėdamas tai patik- 
rinti, Valančius porą metų prieš sukilimą per 
tuos pačius klebonas pravedė ir savotišką raš- 
tingumo statistiką, iš kurios paaiškėjo, kad jau 
tuo laiku buvo tokių parapijų, pvz. Rietavo, kur 
beveik visi suaugę buvę raštingi. Tuo žvilgsniu 
anais laikais Žemaitija buvo pralenkusi ne tik 
kitas Lietuvos, Lenkijos, juo labiau beraštės 
Rusijos sritis, bet ir galėjo drąsiai lygintis ir su 
daugeliu Vakarų Europos kraštų. 

Kadangi toms mokykloms trūko tinkamų mo- 
kyklinių vadovėlių, nes jos daugiausia tenkinosi 
nuolatos pakartodamos po keletą sykių metuose 
"“Mokslu skaytimo raszto lietuwiszko", 0 ir ti- 
kybai dėstyti jos neturėjo vaikams pritaikytų 
vadovėlių, tai Valančius parapijos mokykloms 
pats 1852 m. išleido “Istoriją Szwentą Senojo 
Istatima", kuria savo lėšomis išspausdino 10,000 
egzempliorių skaičiuje. Jos pareikalavimas buvęs 
toks didelis, kad 1855, 1858 ir 1860 metais teko 
ja vėl pakartoti. Tačiau 1865 II 4 Muravjovo 
isakymu ji buvusi uždrausta, nors savaime nie- 
ko priešvalstybinio joje negalėjo būti. Valan- 
čiaus paragintas, kunigas A. Lukša šią knygutę 
1857 m. buvo išvertęs į latvių kalbą ir paties 
vyskupo lėšomis ji buvusi išspausdinta 4,000 
egzempliorių skaičiuje. 

Tiek toms pačioms mokykloms, tiek ir su- 
augusiems buvo skirtas jo parašytas “Žiwatas 
Jezaus Kristaus Wieszpaties musu", kurio, jo 
žodžiais, jis buvo 1853 m. išspausdinęs net 45,000 
egzempliorių (oficialinėmis cenzūros žiniomi: 
išspausdinta tiktai 14,000). 1859 m. ir šią knygą 
išvertė į latvių kalbą. Bet labiausiai išpopulia- 
rėjo jo 1858 m. išleisti “Žiwataj Szwętuju, tu, 


kuriu vardajs Žemayczey už wis gieb wadintis“. 
Ši knyga buvo kaimo skaitytojų tiek pamėgta, 
kad spaudos draudimo laiku ją teko net septy- 
nis kartus persispausdinti. Šiame veikale jis pa- 
traukdavo savo stiliaus savybėmis ir ypatingai 
kaimiškai ūkininkiškų pačių šventųjų gyvenimo 
apibūdinimų. 

„Pagaliau tiems patiems skaitytojams buvo 
skirta ir jo “Prade ir iszsipletimas kataliku ti- 
keima“, išleista 1862 m., ir 1864 m. iš karto 
dviem leidimais paleista “Dawatku kniga". Buvo 
jis ir dar šį bei tą tuo laiku parašęs, bet ne vis- 
ką išspausdino. Pvz., kai kam susirūpinus pagar- 
sėjusios '“Bromos atwertos ing wiecznasti"' pa- 
kartojimu, Valančius neleido jos iš naujo spaus- 
dinti dėl įvairių, jau savo laiką atgyvenusių, ten 
įdėtų "pasakų" ir pats buvo sumanęs paruošti 
jos visai ištaisytą leidimą. Sako, kad tai jis ir 
buvo atlikęs, bet neišspausdinęs. To jo darbo 
ir rankraščio nebeliko. 

Rusų cenzūrai Vilniuje prikibus prie senųjų 
kantičkų, nes cenzūros referento, buvusio ka- 
talikų kunigo Antano Petkevičiaus, pareikšta 
ruomone daugelyje vietų šios kantičkos esančios 
nukreiptos tiesiog prieš pravoslavų tikėjimą, 
vyskupas ir jas peredagavo ir 1855 m. išleido 
“Szwentų Giesmių“ vardu, pašalinęs iš jų vis- 
ką, prie ko cenzūra buvo prikibusi, ir šiaip dar 
kiek ištaisęs. Tuo vardu jos buvo penkis kartus 
perspausdintos, bet 1858 m. dar kartą iš pagrindo 
jis ištaisė, pridėjo kai ką savo ir A. Baranaus- 
ko “Artoju giesmes szwintas“. Tai jis pava- 
dino vėl Kantičkomis ir išleido, po prakalba jau 
savo vardą padėjęs. Šios, iš senojo Šrubausko 
“Balso Širdies" išaugusios Kantičkos, ligi spau- 
dos draudimo laikų buvo penkis kartus išspaus- 
dintos, o spaudos draudimo laiku buvo beveik 
kas metai kartojamos. 

Mokyklinėje savo politikoje Valančius vien 
žiūrėjo, kad tokios mokyklos veiktų kiekvienoje 
parapijoje ir kad jos apimtų kiek galima dides- 
nį vaikų skaičių. Bet savęs nelaikydamas kokiu 
švietimo vadovu, jis jau nesirūpino tuo, kaip ir 
ko ten vaikai yra mokomi, jei nebent, kaip jau 
matėme, parūpindamas vaikams tinkančių ti- 
kybos vadovėlių. Tai ir šios mokyklos veikė senu 
nusistcjusiu trafaretu. Nuo pat savo stojimo į 
parapines mokyklas daugumas vaikų buvo prati- 
nzmas pereiti į lenkų dėstomą kalbą, kadangi ji, 
esą, vaikams atveria kelią į platesnį gyvenimą. 
Lietuviškai buvo mokomos daugiausia mergai- 
tės, nes jos visos beveik likdavo tame pačiame 
kaime, ir tie berniukai, /zurių tevai nemanė to- 
liau siųsti į mokslus. Visi kiti buvo mokomi len- 
kiškai, o kitur ir rusiškai. Buvo ir tokių senų 
tradicijų klebonų, kurie mėgindavo tik lietuviš- 
kai tesimokančius vaikus ir poterių mokyti jau 
lenkiškai. Bet kadangi tuo laiku lietuviškose kny- 
gose buvo nepakeistas vartojamas tas pats len- 
kiškas raidynas, tai vaikai, pramokę lenkiškai 
skaityti, tuo pačiu išmokdavo ir lietuviškas mal- 
daknyges ir kitas knygeles paskaityti. Aritme- 


tika buvo taip pat tose mokyklose dėstoma, ta- 
čiau nebuvo parūpinta nė vieno lietuviško arit- 
metikos vadovėlio. 


Didelių sunkumų buvo ir su mokytojais. Jo- 
kių specialinių mokytojams paruošti mokyklų 
dar čia neturėta. Bet be mokytojo nebuvo ir mo- 
kyklos. Taigi savo laisvalaikiu mokytojavo pa- 
tys klebonai, daug kur vikarai, kitur vėl raš- 
tingi vargoninkai, gimnazijos mokslą dėl įvairių 
priežasčių nutraukę gimnazistai, seminarijų klie- 
rikai atostogų metu ir panašūs grynai pripuo- 
lami “mokytojai". Tačiau tokia padėtis anais 
laikais buvo ne tik Žemaičių vyskupijoje, bet ir 
visoje Lenkijoje, jau nekalbant apie Rusiją, kur 
nė tokių mokyklų beveik visai dar nebuvo. Bet 
kaip ten bebūtų, kiek trūkumų būtų turėjusi toji 
parapinių mokyklų sistema, vis dėlto jos šioje 
vyskupijoje buvo apėmusios beveik visus mo- 
kyklinio amžiaus vaikus. Tai žymia dalimi ir nu- 
lėmė spaudos draudimo ir kovos už savo spau- 
dą likimą: raštinga liaudis negalėjo be savų 
knygų verstis ir įvairiomis priemonėmis patį 
drszudimą sugriovė. 

Šis gražiai išaugęs darbas sukilimo metu iš 
karto buvo sugrautas atitinkamu Muravjovo įsa- 
kymu, kuris likvidavo visas parapines mokyk- 
las, o jų vietoje pradėjo kurti jau valdines, gry- 
nai rusiškas pradžios mokyklas. Bet ir šioje, 
kaip ir kitose savo darbo srityse, Valančius pra- 
dėjo ieškoti priemonių kovai su žalinga, jo nuo- 
mone, tų valdinių mokyklų įtaka ir rūpinosi to- 
kia mokymo sistema, kuri nebūtų valdžios kon- 
trolėj. 

Dar tuo laiku, kada visos tos parapinės mo- 
kyklos žydėjo, į Valančių, kaipo liaudies švie- 
tėją, buvo atkreipusi dėmesį ir rusų vyriausy- 
bė. Kada ji 60-ųjų metų pradžioje buvo pasiry- 
žusi iš pagrindų reformuoti visą savo labai ne- 
tobulą mokyklų sistemą, prieš ją įvedant, ji 
kreipėsi į visą eilę visuomenininkų ir švietėjų. 
prašydama jų patarimų mokyklinio darbo sri- 
tyje. Kitų tarpe atsiklausta ir Valančiaus nuo- 
monės. Išdėstydamas tuo reikalu savo pažiū- 
ras, Valančius sąmoningai nutylėjo savo mo- 
kyklas ir tepatardavo vyriausybei aukštesnio- 
siose Mokyklose įvesti lenkų kalbos dėstymą. 


11: 


Kita Valančiaus visuomeninio darbo sritis, 
kuri jį ypatingai jau ir anais laikais išgarsino, 
buvo blaivybės akcija. 

Savo užrašuose jis pats buvo palikęs šiokių 
tokių informacijų apie to sąjūdžio pradžią. 1858 
m. rudenį vizituodamas savo vyskupijos pietinę 
dalį, vyskupas aplankė Jurbarko ir Skirsnemu- 
nės parapijas. Čia jis rado visus žmones blaivius. 
Jurbarko klebonas Mikalojus Kervelis pirmasis 
buvo įvedęs savo parapijoje blaivybės broliją, 
kuri iš karto turėjo tokį pasisekimą, kad visi be 
išimties čia metė gerti. Kunigo Kervelio pavyz- 
džiu pasekė Gaurės klebonas Janutavičius ir 


413 


Skirsnemunės klebonas Baracevičius. Jų akcijos 
pasėkomis susižavėjęs, vyskupas, iš čia nuvykęs 
į Eržvilką ir Tauragę, jau pats paragino žmones 
pasekti savo kaimynų pavyzdžiu ir mesti gėrus, 
o grįžęs į Varnius, sumanė tą akciją išplėsti ir į 
visą vyskupiją. 

Tuojau pats paruošė knygutę “Apej brost- 
wą blajwistes arba nusiturieima“, kurios savo 
lėšomis išspausdino net 40,000 egzempliorių, 
Kad tokiu tiražu nenugąsdinus valdžios, oticia- 
liai teparodyta 10,000 egzempliorių. Kada ši 
knygutė buvo visoje vyskupijoje išplatinta ir 
pažadino visuotinį blaivybės brolijų visose pa- 
rapijose įkūrimą, tai vietinė administracija susi- 
griebė ir knygutę uždraudė pardavinėti. Tą 
draudimą Valančius tuoj aplenkė, sekančius du 
jos leidimus išspausdinęs jau ne Vilniuje, bet 
Klaipėdoje. 

Pats vyskupas savo užrašuose konstatuoja, 
kad jau 1858 m. pabaigoje, taigi nuo blaivybės 
akcijos pradžios vos keliems mėnesiams praėjus, 
“nieks Žemaičiuose negėrė". Nurodymas čia vien 
žemaičių, o ne visos vyskupijos, kuri apėmė ir 
žymią aukštaičių dalį, patvirtina faktą, kad Že- 
maičių vyskupijos srityse, anksčiau priklausiu- 
siose Vilniaus vyskupijai, šis sąjūdis nebuvo vi- 
tuotinis ir ten įgyvendinti blaivybei reikėjo dau- 
giau darbo. Vis dėlto šioji blaivybės akcija grei- 
tai išėjo iš Žemaičių vyskupijos ribų. Nors ir ne 
taip plačiai, jos pavyzdžiu mėgino sekti abidvi 
kaimyninės — Seinų ir Vilniaus — vyskupijos. 
O ir pačioje Rusijoje vyskupo Valančiaus akci- 
ja kai kuriose vietose sukėlė didelį susidomėji- 
mą ir bandymus ką nors panašaus organizuoti. 
Tik nei tose vyskupijose, nei Rusijoje neturėta 
savų Valančių. Tai ir iš tų bandymų nieko rimto 
neišėjo. 

Ir pačioje Žemaičių vyskupijoje tekdavo ne- 
maža kliūčių nugalėti, kad šią akciją sekmingai 
pravedus. Visų pirma tekdavo nugalėti “girtuok- 
lius". Jiems ir buvusios visur įsteigtos bažnyti- 
nės blaivybės brolijos, į kurias stengtasi įtraukti 
visus suaugusius vyrus. Pasinaudojus beveik 
visuotiniu liaudies raštingumu, greta grynai baž- 
nytinės akcijos griebtasi ir atitinkamos litera- 
tūros gaminimo bei skleidimo. Aplink vyskupą 
buvo susidaręs savotiškas blaivybės platinimo 
štabas, kurio svarbiausiuoju darbininku buvo 
kunigas Juozapas Silvestras Dovydaitis, 1858- 
1860 m. buvęs vyskupo sekretorium, o 1860-1864 
m. seminarijos rektorium. Jis nuolatos sakydavo 
blaivybės pamokslus, vyskupo pavedamas rašy- 
davo vadinamąsias “blaivybės gromatas", o savo 
trijų dalių “Šiaulėniškyje Senelyje“ (ketvirtoji 
dalis — “Gyvenimas Etepo Raudnosio" — tebu- 
vo išleista praėjus keliolikai metų nuo Dovydai- 
čio mirties) populiaria forma propagavo tą pa- 
čią blaivybę. Greta jo į tą literatūrinę kovą prieš 
girtuokliavimą buvo įsitraukęs ir L. Ivinskis sa- 
va kalendoriais, kun. Kalikstas Kasakauskis, 
1859 m. išleidęs knygutę apie “Girtybę ir blaj- 

wistę' ir 1861 m. “Pasaka apej pasznekesi tarp 
welnia yr szinkoriu", kun. Domininkas Budri- 
kas, 1859 m. davęs “Namų Kryžiaus" vertimą, 
A. Baranauskas savo “Suwejgos girtuokliu"' ver- 
timu. O Pr. Girdvainio dešimt metų prieš blai- 
vybės įvedimą parašytos “Adinas Girtuokliu" 
“Pradiekiem apsakity dziawksmu yra linksmibes 
Pijoku Dienas gywenyma yr girtybes") virto 
kai tik tuo laiku nuorašuose piatinamomis ir 
pamėgtomis “Girtuoklių gadzinkomis", kurias 
vėliau jau daug kas savinosi. 

Vienu gyvu ar spausdintu žodžiu nebuvo 
galima girtuoklybės panaikinti, nes, be kitų prie- 
žasčių, ją palaikydavo ir tai, kad daugumui to 
laiko baudžiauninkų karčiama likdavo vieninte- 
lė vieta, kur bent trumpam laikui galima buvo 
pamiršti savo sunkią padėtį. Priemonių pakeis- 
ti karčiamas kokiomis kultūrinėmis pramogomis 
tuo laiku dar nežinota, o baudžiavos sąlygomis 
tokios pramogos buvo ir neįmanomos. 1aa dau- 
gelis vyrų, nežiūrint iškilmingos priesaikos neger- 
ti, vis pasiduodavo senajai pagundai. Tokiais at- 
vejais tų brolijų vadovai, vietos kunigai, nusi- 
žengusius paprastai bausdavo tam tyčia sugalvo- 
tomis bažnytinėmis bausmėmis, pvz., pagautą 
girtaujant versdavo keliaklupsta su pakapintu 
po kaklu tuščiu degtinės buteliu eiti aplink baž- 
nyčią ar klūpoti bažnyčioje visos maldininkų 
minios priekyje su stikliuku dantyse, ir pana- 
šiai. Kitur uolūs jaunieji kamendoriai tokiam 
užkietėjusiam girtuokliui nepasigailėdavo ir bi- 
zūnų, o kiti seniūnai ir šaltojon juos pasodinda- 
vo. Ieškojusi tokių įvykių vietinė policija tuojau 
iškeldavo “nusikaltusiems" kunigams bylas, ku- 
rios visos buvo sprendžiamos vien administra- 
ciniu keliu, ir čia nuolatos pačiam vyskupui tek- 
davo įsimaišyti, užstojant atsakomybėn traukia- 
mus kunigus. "Tiek vadinamajam “Valančiaus 
archyve", tiek ir Kauno gubernatoriaus raštinė- 
je išaugo ištisi kalnai šių būtoviniu atžvilgiu 
įdomiausių kovos dėl blaivybės bylų. 

Šioje akcijoje pats vyskupas buvo tik savo- 
tiškas vadas, nustatąs bendras gaires ir laikas 
nuo laiko viešai prabyląs į visus tikinčiuosius 
vadinamosiomis “blaivybės gromatomis". Tokių 
“gromatų", pradedant pirmąja, paskelbta 1858 
XII 24, ligi paskutiniosios 1862 VI 12, žinom 
devynias. Bet jų buvo ir visa eilė atskiroms pa- 
rapijoms rašytų, kur vyskupas, liesdamas ir vi- 
sai kitus klausimus, nepamiršdavo atkreipti dė- 
mesį ir į tai, kad ten dar ir girtuokliai neišny- 
ko. Tos “gromatos", kurios buvo išspausdintos 
Dovydaičio “Šiaulėniškyje Senelyje", paprastai 
yra priskiriamos tam pačiam Dovydaičiui, nors, 
kaip matyti iš išlikusių juodraščių, vyskupas vi- 
sada nurodydavo bendrąjį “gromatos" turinį ir 
iškoreguodavo jau parašytą tekstą. 

„Kova su pačiais girtuokliais buvo dar, pa- 
lyginti, lengvas visos akcijos etapas. Daug sun- 
kiau buvo kovoti su tais, kurie iš liaudies gir- 
tuokliavimo gaudavo didelį pelną. Tuo laiku 
Lietuvoje iš seno dar gyvavo vadinamoji propi- 


A. VALEšKA 


nacijos teisė, t. y., kiekvieno Žemės savininko 
teisė laikyti degtinės bravorą ir savo degtinę 
pardavinėti tiek savo žemėje pastatytoje karčia- 
moje, tiek ir nuosavoj karčiamoje artimiausia- 
me miestelyje. Tų dvarų, taigi bravorų ir kar- 
čiamų, buvo daugybė. Savo tarpe konkuruoda- 
mi, jie daug kur turėjo tenkintis vien tik savo 
baudžiauninkais išgerti degtinei. Neretai dvaras 


RUDENIOP 


tiesiogiai nustatydavo kiekvienai savo baudžiau- 
ninkų šeimai metinę degtinės normą, kurią ši 
turėjo išpirkti. Daugelis dvarų vien tik iš deg- 
tinės teturėdavo pelno. Dabar visoje vakarinėje 
Lietuvos dalyje liaudžiai nustojus gerti, dvari- 
ninkai neteko ir svarbiausiojo pajamų šaltinio. 
Daugelis jų savaime stojo kovon prieš blaivybę 
ir prieš jos platintoją ir organizatorių. Kaip pa- 

sakoja savo užrašuose pats Valančius, kai kurie 
ūkiškai pažangesni dvarininkai, atrėmę ūkį ne 
bravorais, bet šiaip naujesne žemės ūkio sis- 
tema, kaip Rietavo Oginskis, Tauragės Vasilčiko- 
vas, Beržėnų Čapskis ir kai kurie kiti, palaikė 
vyskupo akciją ir patys uždraudė savo dvaruo- 
se pardavinėti degtinę. Bet daugumas stojo prieš 
blaivybę. Jiems labiausiai rūpėjo, kad žmonės 
neatprastų nuo degtinės. Negalėdami priversti, 
kad pirktų, jie pradėjo nemokamai ją Žmonėms 
dalinti. Kiti prie vieškelių paritino degtinės sta- 
tines ir kiekvienam pravažiuojančiam siūlė ne- 
mokamai išgerti. Buvo ir tokių, kurie visą Ssa- 
vo bravoruose išvarytą degtinę išdalindavo ne- 
mokamai savo baudžiauninkams. Gelgaudiškio 
generolienė Kaisarovienė kiekvienai trobai išda- 
lindavo po gorčių degtinės. Panašiai elgėsi Ža- 
garės  Nariškinas,  Leonardopolio Volmeris, 
Skaudvilės Bučinskis, buvęs Raseinių bajorų 
maršalka I. Bušinskis, Telšių apskrities maršal- 
ka Pilsudskis, kuris viešai nusiskųsdavo, kad ku- 
nigai savo blaivybės akcija jį pražudę. 

Visas karčiamas tuo laiku nuomodavo kar- 
čiamninkai žydai, kurie papirkinėjimais stengė- 
si paveikti vietos policiją ir apskritai adminis- 
traciją, kad ši kaip nors sutrukdytų blaivybės 
platinimąsi, nes ši jiems atemusi visus pragyve- 
nimo šaltinius. Ir pati administracija buvo ta ak- 
cija susirūpinusi, nes dėl jos visoje Kauno gu- 
bernijoje dešimteriopai sumažėjo valstybės pa- 
jamos iš degtinės akčyžės ir patentų, ir policija, 
Valančiaus teigimu, buvo susirūpinusi, kad blai- 
vybė beveik visiškai išnaikino daugelį nusikal- 
timų. Todėl ir policijai neliko krašte darbo. Pra- 
dėta kelti bylos, kada tik buvo galima ką apkal- 
tinti prievarta prieš girtuoklius. Tose bylose ir 
teko vyskupui parodyti visus savo diplomatinius 
gabumus, stengiantis pateisinti kai kada perdaug 
uolius savo idėjų vykdytojus. 

Ligi pat sukilimo nei dvarininkams, nei ad- 
ministracijai, nei karčiamninkams nepavyko su- 
žlugdyti blaivybės, nes viešai prieš ją stoti jie 
negalėjo. Mat, šios akcijos pradžioje, carui Alek- 
sandrui II kelionėje į Vakarų Europą trum- 
pai sustojus Kaune ir pasimačius su vyskupu, 
paskutinysis buvo iš jo išgavęs kaip ir pritarimą 
blaivybės žygiui. Tačiau sukilimui vos prasidė- 
jus, visi blaivybės priešai pasiskubino primesti 
blaivybės brolijoms politinius tikslus ir pakal- 
tinti, esą, kaip tik šių brolijų nariai valstiečiai 
gausiai dalyvavo atskiruose valstiečių sukilėlių 
būriuose. Tų kaltinimų užteko, kad sukilimo 
malšinti atsiųstas Muravjovas likviduotų visą 
akciją, uždraudęs visas bažnytines brolijas, o 
pirmoj galvoje — blaivybės sąjūdį. 

 Nustoję tų suvaržymų, kuriuos jiems uždė- 
davo dalyvavimas blaivybės brolijose, pamažu 
atsigavo senieji girtuokliai. Degtinė vėl rado ke- 
lią į liaudį. Savo testamentinėje “gromatoje" 
pats vyskupas Valančius guodėsi, kad jis vis dėi- 
to tikėjosi, esą, seniems girtuokliams išmirus, o 
jauniesiems nepramokus gerti, girtuokliavimas 

savaime išnyksiąs. Bet jis nusivylęs — girtuok- 
liavimas vėl atgijo. Atgijo, bet jau ne taip pla- 
čiai, kaip prieš blaivybės sąjūdį — valstybės pa- 
jamos iš degtinės dar ilgai negalėjo pasiekti se- 
nojo lygio. Tik po tristešimties metų, įvedus vals- 
tybinį degtinės monopolį ir panaikinus propina- 
ciją, valstybė galėjo atsidusti — visos pajamos iš 
degtinės jau plaukė į iždą, o jos vartojimas ke- 
leriopai padidėjo. 

Tuojau po sukilimo pakitėjo ir dvaro ir 
valstiečių santykiai, kurie irgi turėjo įtakos deg- 
tinės platinimo režimui. Žymi senųjų dvarinin- 
kų dalis už dalyvavimą sukilime buvo nubausta 
ištrėmimu, ar emigravo, o jų dvarai pateko į 
rusų kolonistų rankas, kurie jau neturėjo jokios 
įtakos vietos žmonėms. Kita vertus, 1861 m. pa- 
skelbtas ir nuo 1864 m. galutinai įgyvendintas 
baudžiavos panaikinimas nušlavė kartu ir dva- 


rininkų galią valstiečiams — dabar jau nieks 
negalėjo jų versti, kad pirktų dvaro degtinę. 
12: 


Ši blaivybės akcija žymiai paveikė ir vys- 
kupo santykius su bajoriška Lietuvos visuome- 
ne. Nuo pat pradžios ji vis negalėjo susitaikyti 
su faktu, kad “mužiko"" vaikas užėmė Žemaičių 
vyskupijos sostą, kurį šimtmečiais laikė diduo- 
menės atstovai ir kuris Lietuvos Lenkijos res- 
publikos laikais šio sosto valdytojams suteikda- 
vo vieną garbingiausiųjų vietų bendrame res- 
publikos senate. Nūn tą “mužiką"" teko karie- 
tose po kraštą vežioti, iškilmėse ir įvairiuose p0- 
kyliuose pirmoje vietoje sodinti. Be blaivybės 
reikalų vyskupui nuolatos tekdavo įsimaišyti ir 
dėl santykių su baudžiauninkais. 

Kaip tik pirmajame Valančiaus veiklos lai- 
kotarpyje ėjo paruošiamieji darbai panaikinti 
baudžiavai. Vyskupas savo ganytojiniais laiškais 
pranešinėjo apie atskirus tos būsimos reformos 
etapus. Darė jis tai ir savo iniciatyva, ir vietos 
administracijos prašomas. Bet tuose laiškuose 
jis labiausiai stengėsi nuraminti reformos ne- 
kantriai laukiančią liaudį, kuri daug kur ir bruz- 
dėjo dėl reformos vilkinimo. 

Tuo pačiu laiku prie reformos ruošėsi ir ki- 
ti dvarininkai. Vieni jų skubėjo patys savo bau- 
džiauninkus atleisti į laisvę be žemės, kad vė- 
liau, reformą pravedus, nebūtų kam tos žemės 
ir skirti. O daugelis paskutiniuosius savo pilnos 
galios metus stengėsi išnaudoti ir visaip bau- 
džiauninkus skriausdavo. Šie kartais mėgindavo 
ir Petrapilyje teisybės ieškoti, bet niekas ten jų 
neužtardavo. Tokiais atvejais jie bandydavo 
kreiptis į savo vyskupą. Valančiaus archyve iš- 
liko nemaža tokios rūšies skundų, kartais apra- 
šančių tiesiog šiurpius įvykius. Tačiau tokius 
skundus gavus, vyskupo padėtis buvo labai keb- 
li. Jam priklausė tiktai su tikėjimu tuo ar kitu 
būdų susieti dalykai. Aukštesnioji administraci- 
ja jam atvirai nekartą nurodydavo, kad ne į sa- 
vo veikimo sriti jis neprivalo kištis. Tačiau ki- 
tos skriaudos buvo tokios žiaurios, kad jis jokiu 


būdu negalėjo skundų nutylėti, juo labiau, kad 
ir pats buvo iš to paties kaimo išėjęs. Todėl jis, 
tokius skundus gavęs, stengėsi tas bylas kokiu 
nors būdu surišti su tikėjimo ir bažnyčios rei- 
kalais. Jis tuojau per vietinius klebonus mėgino 
surinkti visas smulkmenas ir radęs, kad ten bu- 
vo pažeidžiama dora ar bažnytinė santvarka 
(pvz. verčiant dirbti sekmadieniais ar šventadie- 
niais), jis jau visa savo vyskupo galia kreipda- 
vosi tiesiog į nusikaltusius, reikalaudamas ati- 
taisyti, ką dar buvo galima. Neatitaisomų skriau- 
dų atveju jis reikalavo bent nekartoti panašių 
dalykų, gresiant bažnytinėms bausmėms. 

Kai kuriais atvejais jis būtų šį bei tą galė- 
jęs laimėti ir per administraciją, būtent — kada 
šios skriaudos buvo grynai kriminalinio pobū- 
džio. Tačiau jis tokio kelio vengė tiek dėl to, kad 
ir pati toji rusų administracija buvo ne tik ne- 
geresnė, bet ir daug žiauresnė, tiek dėl to, kad 
skriaudikai vis dėlto buvo jo vyskupijos nariai, 
o administraciją daugiausia sudarė svetimos ti- 
kvbos ir tautybės žmonės. Pagaliau ligi bau- 
džiavos panaikinimo jis nenorėjo savo san- 
tykių su dvarininkų visuomene drumsti ir gry- 
nai bažnytiniais sumetimais. Mat, tuo laiku baž- 
nyčias ir parapijų personalą daugiausia išlaiky- 
davo dvarininkai. Atviri su tais dvarais konflik- 
tai galėjo pakirsti materialinę kitų bažnyčių pa- 
dėti. Todėl jei nebuvo nusikaltimų ar nusižen- 
gimų, vyskupas pats stengėsi tuos dvarus labiau 
surišti su bažnyčia. Jis neretai erzindavo kitų 
bajorų ambiciją, kiekvieną jų, nors ir mažiau- 
sią, patarnavimą keldamas viešumon, iššaukda- 
mas jų konkurenciją bažnyčių statybos reikalu 
ir panašiai. 

Baudžiavą panaikinus šiuo atžvilgiu padėtis 
griežtai pasikeitė. Dvarai nusmuko, o didžiausią 
parapijiečių dalį sudarė jau laisvi valstiečiai, ku- 
riais ir teko labiausiai remtis. Čia jau vyskupui 
teko kartais labai griežtai ir savo klebonus pa- 
barti, kada šie, priešreforminėmis nuotaikomis 
gyvendami ir patys dažnai iš to paties bajorų 
luomo išėję, įvairiuose konfliktuose tarp dvaro 
ir buvusiųjų baudžiauninkų senu įpratimu pa- 
laikydavo dvarininko pusę. Valančiaus archyve 
buvo išlikusi viena iš tokių įdomių bylų. Dėl 
bendrų ganyklų ar dėl miško įvykus susidūri- 
mui tarp vieno Šilalės parapijos dvaro ir vals- 
tiečių, klebonas pelaikė dvarininko pusę ir 
smarkiai išbarė valstiečius. Šie pasiskundė vvs- 
kupui, kuris pasiuntė klebonui neoficialų laišką 
maždaug tokio turinio: “Suprask kieno dabar 
duoną valgai. Jei dar prieš keletą metų ir tave ir 
bažnyčią išlaikydavo dvaras, tai dabar iš dvaro 
vis viena nieko negausi, o suerzinęs valstiečius, 
pats nusibaigsi ir bažnyčios neišlaikysi. Šių ūki- 
ninkų reikalavimai teisingi, tai juos ir palaikyk, 
o su dvarininku nesibroliauk". 

Tokių konfliktų buvo ir daugiau. Dabar vys- 
kupas visur jau laikėsi panašaus nusistatymo. ) 

Jei jau ir prieš sukilimą dėl blaivybės akci- 
jos ir įsimaišymo į baudžiauninkams daromas 


skriaudas santykiai tarp vyskupo ir bajorijos 
buvo smarkiai pairę, tai Valančiui neigiamai nu- 
sistačius dėl sukilimo, tie santykiai tiek jau pa- 
blogėjo, kad kartais kitur sukilėliai ar jiems pri- 
jaučią grasindavo vyskupo gyvybei ir laisvei. 

Valančiaus padėtis kaip ganytojo, savo dva- 
sinėje valdžioje turėjusio socialiniu ir tautiniu 
atžvilgiu mišrią tikinčiųjų masę ir stebimo admi- 
nistracijos, aplenkėjusių dvarininkų bei mieste- 
lėnų, šiame pirmame vyskupo perijode neleido 
jam plačiau pasireikšti grynai lietuviškoj veik- 
loje. 

Tapus vyskupu ir susidūrus su gyvenimo 
tikrove, greitai kitaip pakrypo dar Petrapilyje 
užmegsti santykiai su S. Daukantu ir bendros jų 
svajonės apie lietuviškos akademijos ir panašių 
darbų steigimą. Jis pastebėjo, kad esamomis 
sąlygomis visos tos svajonės yra beveik neįgy- 
vendinamos, o be to, jos būtų galėjusios sukelti 
priešingą administracijos ir lenkuojančios visuo- 
menės nusistatymą. Tačiau šioje srityje nors sa- 
vo nuožiūra jis jau ir nieko nekūrė, susidūręs su 
svetima iniciatyva, vis kiek įmanydamas sten- 
gėsi padėti. 

Jau teko minėti, kad vyskupas visur pir- 
myn prastumdavo tuos kunigus, kurie bent ką 
lietuviškai buvo parašę ar išspausdinę. Daugelį 
tai paragino griebtis plunksnos, o kiti, ir netu- 
rėdami jokių ypatingų literatūrinių ambicijų, 
sekė paties vyskupo pavyzdžiu, kuris, nežiūrint 
sunkių ir painių pareigų, vis dėlto plunksnos 
niekados iš rankų neišleisdavo. Ir kaip tik jo lai- 
kais iškilo didelis būrys naujų darbininkų lietu- 
vių raštuose. Kiti jų dirbo ne vien tikybinės, bet 
ir pasaulietinės lietuvių literatūros bare. Gana 
čia priminti pavardes J. Čiuldos, J. Zenevičiaus, 
R. Jasikevičiaus. K. Skrodzkio, T. Lichodziejaus- 
ko, J. Kurmavičiaus, E. Balevičiaus, A. Jasevi- 
čiaus, Antano, Tado ir Vincento Juzumų, O. 
Praniauskio, V. Šurevičiaus, P. Gomalevskio, A. 
Kašarauskio, P. Vereikos, J. S. Dovydaičio, J. 
Račkauskio, M. Miežinio, A. Baranausko, K. 
Kairio, P. Viksvos ir kitų. Ne vieno jų raštus 
pats vyskupas net ir savo lėšomis išspausdino. 

Norėdamas sudaryti ir išeinančiam į pensi- 
ją Simanui Daukantui palankesnes sąlygas dirb- 
ti, ypač Lietuvos istorijos srityje, jis jį nuo 1851 
m. pradžios parsikvietė pas save į Varnius ir, čia 
duodamas jam išlaikymą, butą ir mokėdamas 
jam nedidelę algą (po 22 rublius per mėnesį), jį 
pastatė kaip ir savo literatūriniu sekretoriumi. 
Tačiau po ketverių metų jie išsiskyrė. Apie tą 
išsiskyrimą vėliau buvo nemaža prirašyta, ir 
daugiausia čia buvo kaltinamas pats vyskupas 
Valančius. Tačiau atsiradusios vėliau korespon- 
dencijos šviesoje tie jų "konfliktai", kurie pri- 
vedė prie išsiskyrimo, šiandien jau visai kitaip 
atrodo. 

Du vieniši asmens, skirtingos visuomeninės 

padėties, būdų, darbo ir polinkių ir šiaip jau, pa- 
lyginti, ilgai po vienu stogu sutilpo, galutinai 
nesusipykę. Visai vyskupijai atstovaudamas, Va- 
lančius ir iš savo artimiausios aplinkos reikala- 
vo atitinkamos pagarbos, ne sau, kaip Valan- 
čiui, bet kaip vyskupui, o per jį ir tai Banyčiai, 
kuriai jis atstovavo. Gi Daukantui jis vis buvo 
tas pats jaunas Petrapilio akademijos profeso- 
rius entuziastas, svajojąs apie savo lietuvišką 
darbą ateity. Jis negalėjęs prisiversti nė atitin- 
kamai Valančių tituluoti, ir jau vien šiuo pa- 
grindu nuolatos iškildavo nesusipratimų.  Dau- 
kantas buvo svajotojas, romantikas. Tokia ro- 
mantiška, daug kur grynai fantastiška buvo ir jo 
parašytoji Lietuvos istorija. Valančius, paskai- 
tęs jo istorijos rankraščio dalį, kurioje jis lietu- 
viais paversdavo beveik visas senovės Europos 
ir Mažosios Azijos tautas, negalėjo susivaldyti 
nesušukęs: “Ar tu girtas buvai, kada tai rašei!'? 
Čia vėl buvo didžiausias Daukanto ambicijos 
įžeidimas. Velančius, mokėdamas jam algą ir 
duodamas pilną išlaikymą, galvojo, kad Daukan- 
tas privaląs jam ir konkrečiu darbu atsilyginti 
— ar tai skaitydamas knygas ir laikraščius apa- 
kusiam kunigui, ar mokydamas Valančių vokie- 
čių kalbos, važinėdamas tirti įvairių skundų nu- 
rodomus faktus, taisydamas siunčiamus vysku- 
pui ivairių kunigų rankraščius ir t.t. O Daukan- 
tas žiūrėjo į Varnius, kaip į prietelišką užuovė- 
ją, kurioje jis, jokių materialinių rūpesnių ne- 
turėdamas, galės ramiai tęsti savo istorines ir 
kitas studijas, tęsti tarnybą savajai tautai. Abu- 
du būdami beveik vienų metų, jie turėjo nuola- 
tos susidurti, susipykti. Jau 1852 m. po vieno to- 
kio susidūrimo ambicingas Daukantas užsidėjo 
kepurę ir išvyko iš Varnių. Tačiau Valančiaus 
įprašytas, jis grįžo. 1855 m. Daukantas vėl išė- 
jo. Nors vėliau dar keletą kartų buvo Varnius 
aplankęs, bet vis juos palikdavo. Pagaliau abu- 
du taip susipyko, kad jau daugiau nebesimatė. 
Buvo tai visai natūralus išsiskyrimas dviejų, 
vienose sienose nesutelpančių stambių asmeny- 
bių. Neabejoju, jei Daukanto vietoje būtų buvęs 
Valančius, o Valančiaus — Daukantas, rezulta- 
tas būtų toks pat buvęs. 


Kaip jau matėme, kurdamas dekanalines 
bibliotekas ir platindamas ir šiaip kunigų tarpe 
įvairias tikybines knygas, Valančius buvo pa- 
vertęs kuriam laikui konsistorijos raštinę kaip 
ir kokiu knygų platinimo centru. Greta tų kny- 
gų, tai pačiai raštinei tekdavo platinti ir paties 
Valančiaus parašytas, kartais ir kitų kunigų jai 
tam tikslui pavestas knygas. Tačiau jis mate, kad 
visa tai tik apsunkina raštinę ir neieina į tiesio- 
ginę jos sritį. Kildavo nepasitenkinimo ir tarp 
pačių raštinės tarnautojų, kurie buvo užverčia- 
mi begaliniu susirašinėjimu tais klausimais. 
"Tuomet vyskupas sumanė isteigti raštams pla- 
tinti „Varniuose knygyną. Tam reikalui jis nu- 
ir pasiūlė Varniuose įsteigti savo knygyno fili- 
ją, nors pats su Zavadzkiu turėjo nemaža kivir- 

čų, kada tas, spausdindamas vyskupo parašytas 
ar jo rekomenduotas kitų kunigų knygas, už 
darbą imdavo kartais keletą kartų brangiau, ne- 
gu Vilniaus žydų spaustuvės, kurioms Valančius 
ir buvo perdavęs spausdinti keletą savo knygų. 
Zavadzkis filiją Varniuose įsteigė 1853 m. lie- 
pos mėn. Tik čia į centrą, kurio aplinkoje visi 
tik lietuviškai. kalbėjo, jis atgabeno vien lenkiš- 
kus veikalus ir net neatvežė paties Valančiaus 
Vilniuje spausdintų knygų. Į tai tuojau vysku- 
po dėmesį atkreipė Laurynas Ivinskis. Tuomet, 
ganytojo paragintas, kunigas Jeronimas Rač- 
kauskis parašė 1853 X 6 Zavadzkiui griežtą laiš- 
ką, pabrėždamas, kad šis savo netinkama lan- 
kiška politika tik pats paraližiuoja visų (suprask 
— vyskupo) pastangas jam padėti čia tą kultū- 
rinę įstaigą sutvirtinti. Noromis nenoromis Za- 
vadzkiui teko nusileisti, papildyti savo knygų 
atsargas lietuviškais veikalais ir jau jais dau- 
giausia prekiauti ne tik pačiuose Varniuose, bet 
ir vežiojant raštus į visus didesnius atlaidus, 
ypač daug jų parduodant per garsiuosius Šilu- 
vos atlaidus. Tuo būdu pirmą kartą buvo orga- 
nizuotas rimtas lietuviškų knygų platinimo cent- 
ras, kurį tačiau sulikvidavo bendrosios posuki- 
liminės represijos. 

Laurynas Ivinskis buvo nuolatinis svečias 
Varniuose. Jis čia su vyskupu aptardavo savo 
leidžiamo Kalendoriaus turinį.  Paskiau, suma- 
nęs leisti laikrašti “ Aitvarą", buvo Valančiaus 
palaikytas, bet leidimo jam spausdinti negauta. 
Kada ir Mikalojus Akelaitis sumanė leisti “Pa- 
keleiwingą", tai vyskupas buvo norėjęs ji pa- 
versti kaip ir blaivybės brolijų organu, specia- 
liai blaivybei platinti. Jis buvo sutikęs ne tik 
tą laikraštį cenzūruoti, bet ir imti pilną už jį 
atsakomybę, likti kaip ir oficialiuoju redakto- 
rium. Nežiūrint paties Valančiaus tuo reikalu 
rašytų prašymų administracijai, leidimas nebu- 
vo duotas. 

Vyskupavimo pradžioje Valančiaus santy- 
kiai su rusų administracija buvo visai korektiški. 
Administracija vis dar į jį žiūrėjo, kaip į savo, 
rusų valdžiai ištikimą žmogų, kuris valdys vys- 
kupiją, administracijos nurodomas ir jai pagei- 
daujama linkme. Tačiau valdžia greitai turėjo 
tuo “savo" vyskupu nusivilti. Jau viena jo orga- 
nizuota blaivybės akcija išsiplėtė visai nepagei- 
daujama vyriausybei kryptimi. Rusų vyriausy- 
bei tuo pačiu laiku vis labiau besiveržiant į Lie- 
tuvą su savo pravoslaviškojo rusiškumo propa- 
ganda, tie santykiai tuojau pradėjo irti, nes čia 
Valančius jau jokių nuolaidų nedarė. Tiesa, at- 
virai prieš tą propagandą jis stoti negalėjo, bet 
visokiais būdais ir priemonėmis, panaudodamas 
kartais ir savo senąsias pažintis, įgytas vyriau- 
sybės sferose dar Petrapilio laikais, jis stengėsi 
paraližiuoti kiekvieną naują žalingą vyriausy- 
bės potvarkį. Nušviesti jo taktikai, kurios jis lai- 
kėsi savo santykiuose su vyriausybe, labai cha- 


rakteringa buvo ir jo laikysena pamokslų cen- 
zūravimo klausimu. 


Dar 1852 m. vidaus reikalų ministeriui rei- 
kalaujant, Petrapilio Katalikų Dvasinė Kolegija 
buvo paskelbusi potvarkį, kad visi Žemaičių, 
taip pat ir kitų vyskupijų kunigai, prieš saky- 
dami pamokslus, savo rankraščiams viešai skai- 
tyti turi kiekvienu atveju gauti vyskupo apro- 
batą. Be aprobatos galima skaityti tik iš spaus- 
dintų pamokslų rinkinių, kuriems vartoti bus 
gautas administracijos sutikimas. Valančius, ga- 
vęs šį potvarkį, visai į jį dėmesio nekreipė ir net 
nepranešė kunigams, kad toksai potvarkis buvo 
paskelbtas. Pamokslai buvo sakomi sena tvar- 
ka be jokios cenzūros. Bet sukilimui įsisiūba- 
vus, kada daugelyje bažnyčių buvo pasakyti gry- 
nai politinio turinio, prieš valdžią nukreipti pa- 
mokslai, administracija šį 1852 m. potvarkį pri- 
siminė ir, kai kuriems kunigams visai uždraudu- 
sį pamokslus sakyti, pareikalavo iš vyskupo, kad 
jis nurodytų tuos spausdintus lietuviškus pa- 
mokslų rinkinius, kuriais leidžiama bažnyčiose 
naudotis. 

Gerai nusimanydamas, kad šio reikalavimo 
vykdymas faktiškai suvaržys kunigų laisvę pa- 
moksluose, Valančius savo atsakyme nutylėjo 
didžiuli, apie 700 puslapių, trijų dalių dominin- 
kono Rapolo Jasikevičiaus 1855, 1857 ir 1859 m. 
išleistą pamokslų rinkinį, kurio galėjo užtekti 
ištisiems metams. Jis tenurodė 1855 m. išspaus- 
dintus kun. Otono Praniauskio “Iszguldimus 
Ewangeliu szwentu ant wisu Nedeldienių“. Bet 
pats atskirai apie tą rekomenduojamą rinkinį nė 
kunigams nieko nepranešė ir nekontroliavo, ar 
jis tikrai bažnyčiose yra vartojamas. Pati admi- 
nistracija greitai susigriebė, kad šio 302 pusla- 
pių rinkinėlio per maža visų metų pamokslams. 
Be to, sukilimą numalšinus, buvo dar paskelb- 
tas lietuvių spaudos draudimas, kartu su drau- 
dimu vartoti bet kokias lietuviškas knygas, se- 
naisiais rašmenimis spausdintas. Tuo tarpu Pra- 
niauskio rinkinys buvo spausdintas lotynų rai- 
dėmis. Administracijai ir susidarė kebli padėtis, 
kai ji, pati drausdama lotynų raides, tuo pačiu 
laiku reikalavo iš kunigų, kad jie nuolatos var- 
totų tomis draustinomis raidėmis spausdintą 
knygą. Taigi ji pati ėmėsi iniciatyvos parūpinti 
tokiam lietuviškų pamokslų rinkiniui, kuris tų 
trūkumų neturėtų. 

Jau 1865 m. pradžioje Kauno gubernatorius 
pranešė vyskupui, kad Vilniaus generalguberna- 
torius aprobavo bažnyčioms lenkišką kunigų 
Bialobrzeskio ir Filipeckio pamokslų rinkinį ir 
pavedė vyskupui parūpinti tų pamokslų lietu- 
višką vertimą. Nors tie rinkiniai buvo iš seno 
ir bažnytinės valdžios aprobuoti, bet numatyda- 
mas, kad jų paskelbimas lietuviškame tekste ga- 


lutinai suvaržys kunigų teisę sakyti pamokslus, 
ir kad tuos rinkinius dėl lietuvių spaudos drau- 
dimo tegalima bus atmušti vien rusiškomis rai- 
dėmis, Valančius ir šį įsakymą pradžioje igno- 
ravo, neimdamas jokių žygių tam vertimui pa- 
ruošti. Administracija nuolatos gaudavo naujų 
policijos pranešimų, kad įvairiose parapijose te- 
besakomi turinio žvilgsniu “neleistini" pamoks- 
lai, Vyskupui buvo pasiųstas pakartotinas, griež- 
ta forma surašytas reikalavimas kuo skubiausiai 
šį vertimą paruošti, o patiems vertėjams paskir- 
ti terminą darbui atlikti ir vertimui pristatyti. 


Matydamas, kad delsimu jau nieko negalės 
laimėti, Valančius kaip ir nusileido. 1865 IX 30 
jis sudarė vertėjų kolegiją net iš devynių kuni- 
gų, kurių tarpe ir padalijo keturis Bialobrzeskio 
ir du Filipeckio pamokslų rinkinius. Jisai jiems 
pavedė darba baigti ligi Naujų Metų. Nors kai 
kurie iš numatytų vertėjų ir atsisakė, bet darbą 
perėmė kiti. Būdinga, kad vienu tokių vertėjų 
vyskupas nurodė ir kunigą Juozapą Silvestrą 
Dovydaitį, kuris tuo metu, atsėdėjęs kalėjimą, 
buvo laikomas policijos priežiūroje ir iš diena 
dienon laukė ištrėmimo. Valančius, jį nurodyda- 
mas vertėju ir pavesdamas jam “valdinį" darbą, 
norėjo tuo būdu sudaryti jam progą likti Kaune 
ir išvengti trėmimo. Tačiau tik trumpam laikui 
ji tepavyko sutūrėti, nes valdžia laikė jį itin pa- 
vojingu, ypač nuo tada, kai Varšuvos bažnyti- 
nės sferos buvo jį numačiusios Seinų vyskupo 
Lubienskio sufraganu. Greitai jis ir buvo iš- 
tremtas. 


Nustatytam terminui tebuvę įteikti trys 
Bialobrzeskio pamokslų vertimo tomai, o ketvir- 
tasis buvo baigtas vos po pusantrų metų. Fili- 
peckio gi niekas ir nevertė: manė, kad valdžia, 
gavusi pirmuosius, taip ir nepastebės trūkumo. 
Šiuos vertimus administracija jau savo pajėgo- 
mis transkribavo rusiškomis raidėmis ir tik 1869 
m. teišspausdino pirmuosius du tomus, 0 paskui 
per policiją išsiuntinėjo visiems klebonams. 
1870 VI 6 Valančius, gavęs apie tai žinią iš de- 
kanų, parašė gubernatoriui griežtą protestą, kad 
be vyskupo žinios kunigams siunčiamos jo nepa- 
tikrintos knygos, ir tai esą kanonais draudžia- 
ma. Jisai gi tuo pačiu laiku sudarė komisiją iš 
seminarijos rektoriaus Račkauskio ir profeso- 
riaus (vėlesniojo vyskupo) Gasparo Cirtauto, 
kuriai ir pavedė kuo skubiausiai sulyginti spaus- 
dintą tekstą su originalu ir rasti ten kiek galima 
daugiau klaidų ir netikslumų. Gavęs jų praneši- 
mą, tuojau parašė gubernatoriui, kad negalįs 
leisti tuo leidiniu kunigams naudotis ir jį pla- 
tinti, kadangi spausdintas tekstas neatitinkąs ap- 
robuotajį originalą. 


(Bus daugiau) 

RAšYTOJAS JUOZAS KRUMINAS 
(1914— 1951) 


Juozą Kruminą mirtis nuskynė pa- 
čiame darbo įkarštyje. Jis mirė, ei- 
damas 37 metus. (Gimė 1914. I. 26. 
Palionės vnk., Ukmergės apskrity, 
mirė šių metų birželio 1 d.). Jo pa- 
likimas, surinktas į knygas, tikrai 
sudarytų keliolika tomų. Visur jis 
veržėsi, bandė savo jėgas. Laimėjo 
net premijas keliuose poezijos kon- 
kursuose (“Žiburėlio", “N. Sodybos", 
“Panevėžio Balso"). Pagrečiui Ge- 
dainio vardu davė ir baladžių, A. Gu- 
buvos vardu beletristikos. Tarnauda- 
mas Kauno radijofone, prirašė vaidi- 
nimų, o atsidūręs tremtyje, leido 
“Gintarus", kuriuos beveik vienas ir 
užpildė savo kūryba. 


"Nestigdamas darbo entuziazmo, 
vertė kitų autorių, iš kurių pažymė- 
tina: rusų rašytojai (Korolenko, 


Tolstojus, Čukovskis) ir skandinavai 
— Lagerloef ir Hamsunas. 

Juozas Kruminas literatūroje pra- 
dėjo reikštis pačiais geriausiais mū- 
sų nepriklausomybės metais. Nors li- 
teratūriniai sąjūdžiai buvo aprimę, 
bet naujai ateinantieji rašytojai ri- 
kiavosi į tam tikras ideologijų gru- 
pes ir iš dalies pratęsė pačius sąjū- 
džius. 1938 m. J. Kruminas išspaus- 
dino eilių pluokštelį “Prošvaistėje“, 
tuo atsistodamas arčiau “Trečiojo 
Fronto" ideologijos. Ten jis ir bren- 
do, ten ir reiškėsi. Okupavus bolše- 
vikams Lietuvą, jis bandė pritarti 
oficialiai komunistų partijos gaidai, 
rašydamas odes ir giesmes. Tačiau 
šios pasaulėžiūros jis nebuvo pilnai 
pasisavinęs. Tai išduoda jo ano me- 
to skurdoka poezija. 

Atėjus vokiečiams, J. Kruminas 
pergyveno lūžį. Tiesa, jis nebuvo gi- 
lus, nes pirmojoj ideologijoje jis ne- 
buvo gerai įsitvirtinęs. Dabar jis pa- 

suka aiškiu tautinės literatūros ke- 
liu. Ir juo toliau, juo labiau (ypač 
tremtyje) poezija skaidrėja, apsi- 
gaubdama nuoširdumu ir melancho- 
lija. Kartu tobulėja bei grynėja jos 
forma. Kaip anksčiau kartais žodis 
nepaklusdavo ritmui ar rimui, taip 
pastaraisiais laikais jis geriau ap- 
valdo žodį ir sukuria gražių posmų. 
Tremtiška poezija, persunkta tėvynės 
nostalgija, yra J. Krumino pati ge- 
riausia kūryba. 

Iš prigimties J. Kruminas turėjo 
nemažą temperamentą, stiprų jaus- 
mą. Tačiau jam trūko išsilavinimo ir 
susikaupimo. Gilesnės problemos ir 
idėjos sunkiai davėsi įveikiamos. 
Rašė perdaug greitai, įtikėjęs savo 
talentu. Jeigu būtų įdėjęs daugiau 
darbo, nebūtų taip blaškęsis, tai jo 
literatūrinis palikimas būtų kur kas 
stipresnis. 

Impresionistiškai pergyvendamas 
pasaulį, skubėdamas kuo greičiau iš- 
sakyti savo jausmą, jis nesistengė 
savo kūrinių kondensuoti, susivaldy- 
ti žodžiuose. Todėl tiek eilėraščiai, 
tiek baladės, tiek beletristika pasižy- 
mi ištęsimu. Iš visur galima iš- 
braukti ilgas pastraipas ir kūrinys 
nenukentės, priešingai — sustiprės 
idėjiniu atžvilgiu. 

Skubėdamas jis neturėjo laiko įsi- 
jausti į žodžio ir sakinio plonybes, 
juos labiau kultyvuoti ir suteikti 
tvirtesnę meno formą. 


Atrodo, kad iš beletristikos ge- 
riausi bus “Šeštasis medis" ir “Si- 
dabrinis lietus", kurių fragmentai 


buvo paskelbti spaudoje. Kai pasirc- 
dys visos jo nespausdintos knygos, 
bus lengviau įvertinti ir jo kūryba. 

šiais metais Amerikoje “ Gabija" iš- 


leido jo romaną “Naktis viršum šir- 
dies". Tai yra paskutinė autoriaus 
paskelbta knyga. Prie jos ir verta 
kiek apsistoti. 

Romanui pasirinkta meilės tema. 
Autorius sugeba pinti intrygą, ir šia 
prasme romanas yra lengvai skaito- 
mas. Jis turi nuotaikos, gražių vie- 
telių, bet kaip visuma jis nepriklau- 
so pirmaeilei kūrybai. 

Meilės tema, beveik virtusi kiek- 
vieno romanc būtinybe, įsiprasmina 
per veikėjus, situacijas ir pačią idė- 
ją. Juozo Krumino paskutinis ro- 
manas nepasižymi veikėjų psicholo- 
giniu išbaigimu. Jie visi netikri, lyg 
iš popieriaus iškirpti ir neįtikimi. Ir 
pačiame meilės traktavime autorius 
pasilieka naivus ir negilus. 

Komponuodamas medžiagą į intry- 
gas, autorius įvedė medžioklės sceną, 
kuri visai skaitytojo neįtikina. Pir- 
miausia vilkas taip nepuola žmogaus, 
nereikalingas ir anas Gavenio sužei- 
dimas. 


Romano veikėjai gyvena atitrūkę 
nuo laiko ir aplinkos, tik romano ga- 
le įrieda bolševikų tankai ir tuo per- 
laužia visą romaną. Knygą reikėjo 
baigti be okupacijų, be pasidavimų 
policijai. Normali pabaiga peršasi 
toje vietoje, kur Gavenis negali apsi- 
spręsti, kurią merginą pasirinkti, ar 
Nijolę, ar Reginą. "Tada lengvas 
miesčionio tipas pats susikurtų nak- 
tį viršum širdies, nereiktų nei tan- 
kų nei kalėjimų. 

Nors kažkaip būsime atlaidūs, vis- 
tiek “Naktį viršum širdies" reikia 
laikyti lengva lektūra. 

Kiek bus tvirtas J. Krumino lite- 
ratūrinis palikimas, parodys ateitis, 
nes laikas visada nusijoja ne tik at- 
skirus kūrinius, bet ir jų autorius. 

P. Jurkus 


KAIP CVIRKA SAVO RAšTUS TAISĖ 


Niekur taip kaip bolševikijoje nėra 
suvaržytas laisvas žodis. Ten ne tik 
kad nėra įmanomas koks nors kad 
ir nekalčiausias valdžios politikos ar 
komunistinės ideologijos pakritikavi- 
mas, bet rašytojas dar turi nuolat 
taikstytis ir stropiai sergėtis, kad 
kartais neprasitartų ko, kas įtarin- 
gos ir priekabios partijos galėtų 
būti išaiškinta kaip prasilenkimas su 
jos generaline linija. Nekartą galėjo- 
me spaudoje skaityti, kaip pirmiau 
pačių bolševikų garbinami rašytojai 
staiga būdavo kokio pikto kompar- 
tijos sekretoriaus apkaltinti, pvz., 
pasidavimu “supuvusių" Vakarų 
ideologijos įtakai, o po to ir nutildo- 
mi, jei jiems nebūdavo suteikta ma- 
lonė  keliaklupsčiais atsiprašyti ir 
viešai patiems iškoneveikti save už 
tariamas klaidas. 

Visa tai atėjo ir Tarybų Lietuvon. 
Ir čia pasigirdo spaudoje pikti rašy- 
tojų kaltinimai ir nuolankūs vieši 
savo “kalčių" išpažinimai. Ir patsai 
bolševikų patikėtinis Lietuvos rašy- 
tojų sąjungoje Petras Cvirka gavo 
rūpestingai percenzūruoti savo anks- 
čiau spausdintus raštus, rengdamas 
jų naują laidą. Dėl ankstybos mir- 
ties Cvirkai nebesuskubus pačiam jų 
išleisti, jo raštų 12 tomų 1949 metais 
spaudai parengė redakcinė komisija 
su A. Venclova priešakyje (ar visi 
12 tomų buvo išspausdinti, nežinia). 

Kad parodytų, kaip Cvirka savo 


raštus taisė, redaktoriai pridėliojo 
fotografiškai  atmuštų puslapių iš 
ankstybesniųjų leidimų su paties 


Cvirkos darytais išbraukimais ar pa- 
taisymais. Jų didelė dalis anaiptol 
nėra paprastos stiliaus pataisos, bet 
aiškios pastangos išmesti tai, kas gal 
nesiderintų su bolševikine ideclogija 
ar net terminologija, kas galėtų pa- 
skatinti skaitytoją padaryti al:uzi- 
jas į bolševikinio gyvenimo negero- 
ves, kas bent kiek skambėtų kaip 
rusiškumo pašaipa, nors tai tebūtų 
ir šiaipjau linksmas pajuokavimas. 
Apsakymėlyje “Cukriniai avinėliai" 
(spausdintame dar 1935 išleistame to 
paties vardo rinkinyje) Cvirka rašė: 
“Pagal Simutį išeina, kad šunys, net 
avys už mus gudresnės. Tai kaip jie 
skaito, gal rusiškai? Dėdė Kasparas 
buvo kare, jis gali mokėt rusiškai, 
bet Kudokų žebris, toks senas kati- 
nas... Ne, ne! Simukas spiriasi, kad 
gal jie ne rusiškai, bet vis dėlto 
skaito." Apsakymo autorius žinojo, 
kad už tokį rusiško rašto pašiepimą 
gali susilaukti nemalonių pastabų, 
todėl nesvyruodamas išbraukė treje- 
tą sakinių (jie čia pabraukti). Skai- 
to Cvirka toliau ir mato, kad toji 
neleistina pašaipa taip buvo išsiplė- 


tojus; todėl nebebraukdamas taiso- 
mojo teksto pažodžiui, dviem dide- 
liais kryžminiais brūkšniais išbrau- 
kia visą 12 eilučių: “Jie nosimi 
skaito. Reikia tik pasižiūrėti į šunį 
ir katę. Eidami, ant tako, ant kups- 
tukų jie palieka savo raides. Kiti iš 
paskui bėga ir viską perskaito. Vie- 
nąkart Simukas matė, kai katė su 
kojomis blogai parašė apie jų šunį 
Kudlį, o tas viską perskaitė ir su- 
gavęs katę sudraskė. Katė net šau- 
kusi: nera-šysiu, broleli, daugiau ne- 
rašysiu... Jų šuo nė valandėlės ne- 
gali pabūt neskaitęs: bėga vis nosį 
nuleidęs, vizgina uodegą ir skaito." 
šaltas prakaitas turėjo išpilti taisy- 
toją, tik pagalvojus, kokios aliuzijos 
būtų galėjusios kam nors iškilti, be- 
skaitant apie šunį Kudlį, kuris mo- 
ka rusiškai, viską šniukštinėdamas 
tik skaito ir drasko nepalankiai apie 
save rašančius. 


"Senojo “Franko Kruko"“ laidoje 
buvo toks sakinys: “Labiausiai jam 
buvo nesuprantama, kam pasiturin- 
tieji kaimynai savo vaikus tampo po 
mokyklas ištisus metus ir išmoko tik 
“petušok" ir 'grebešok'." Nevalia juo- 
kauti iš rusų kalbos, juoba nevalia 
užsiminti, kad senoji mokykla, tegu 
ir carinė, rusino Lietuvą. Todėl ir sa- 
kinyje, kad Pranukas (būsimasis 
Frank Kruk) mokykloje teišmokęs 
“pasirašyt rusiškomis raidėmis savo 
pavardę", atsargusis savo raštų cen- 
zūruotojas dėl viso pikto išbraukė 
tas “rusiškas raides". 

Pavojinga, kad ir nekaltai, šaipy- 
tis bet kuriuo atžvilgiu iš rusišku- 
mo, nes juk ir pats bolševizmas vis 
labiau reiškiasi kaip rusiškas nacio- 
nalistinis  imperializmas. Tad ir 
“Franko Kruko" autorius gavo 
smarkiai ištaisyti senosios rusiškos 
mokyklos Lietuvoje aprašymą (pa- 
brauktai spausdinti žodžiai buvo 
tekstą. perredaguojant išbraukti): 
“Daraktorius buvo keistas žmogutis, 
su pailga, rusva barzdele ir tankiais, 
juodais antakiais. Kai jis kalbėdavo 
apie skaičius, jo oda ant pakaušio 
taip judėdavo, kad dažnai nedidelis, 


užsilikęs nuo bado metų (kam čia 
minėti tuos bado metus, dar prisi- 
mins kas ir bolševikinę tikrovę) 


plaukų kuokštas nuslinkdavo ant pat 
nosies, arba staiga vėl kaip juodas 
šešėlis pašokdavo kažkur už pakau- 
šio. Kai pasakodavo Didžiosios Ru- 
sijos imperijos (niekada Rusijos im- 
perija nebuvo tokia didelė, kaip da- 
bar!) istoriją (pataisytame tekste iš- 
spausdinta trumpai: pasakodavo iš 
istorijos) ir reikėdavo paminėti kokį 
nors carą, arba velyčestvą, — kaip 
jį vaikai vadindavo (kažin ką dabar 


vaikai mokyklose vadina velyčestva, 
o jei dar ne, tai ko gero būtų galėję 
pradėti taip vadinti, paskaitę netai- 
sytą “Franką Kruką"“), — mokyto- 
jas išsitempdavo, sumušdavo savo 
varveliu išteptus pusbačius ir, net 
ranką pridėjęs prie pakaušio, kaip 
tikras miestelio uredninkas, išdrožda- 
vo maždaug tokį raportą (ištaisyta- 
sutrumpinta: surikdavo. Juk kam 
čia pašiepti carinį rusą valdininką, 
nes kas nors dar kyštels jo vieton 
beraportuojantį bolševikinį milicinin- 
ką) — Jūs, kalės vaikai, kur galvas 


nešiojate!... Sakiau, kad jo cieco- 
riška didenybė, jo skaistybė, caras 
Aleksandras (ištaisyta:  Nikalojus. 


Dabar bolševikai jau ima garbinti 
carus, pvz., Petrą Didįjį ir kt., kaip 
rusų imperialistinės galybės reiškė- 
jus. Nebėra ko šaipytis iš carų. Na, 
tik Mikalojų, kurį juk patys bolševi- 
kai nugalabijo, nepavojinga ir nepa- 
garbiai minėti) — ė, kas ten miega, 
nepraustas verši... Lauk! Caras 
Aleksandras (ištaisyta: Nikalojus) 
įžengęs į sostą! Nebliauk, nebliauk 
ten, telionok!“ (rusiški mokytojo 
keiksmai vėl galėtų sudaryti nepa- 
geidautinų aliuzijų į dabartį). 


Jaunas Pranukas Krukelis mokyk- 
loje tingėjo mokytis. “Daug meiliau 
jis pertraukų metu bėginėjo aplink 
suolą su savo draugais, arba 
šoko į pirmininkus, vadus (štai tuos 
žodžius būtinai ir reikėjo išbraukti, 
nes jie tik su baiminga pagarba te- 
gali būti ištariami, kad pašaipos še- 
šėlis nekristų ir ant vadų vado), ge- 
nerolus dideliuose mūšiuose, kuriuos 
būsimieji kunigai, daktarai (išbrauk- 
ta; kam čia bepainioti daktarus, pa- 
kaks ir kunigų), vargonininkai, gra- 
boriai kėlė po atviru, didelių mieste- 
lio dangumi." j 

Savo raštų cenzūruotojas uoliai 
žiūrėjo, kad koks nors jo pajuokavi- 
mas nebūtų perkeltas į bolševikinę 
dabartį. Teko todėl gerokai sustriu- 
kinti šį sakinį: “'Šauniai vežiodavo 
kalėdojančius kunigus „ir daktarus, 
kurie tais laikais tokia pat retenybė 
kaimuose buvo, kaip šiandien valdi- 
ninkų blaivumas" (kas gi nežino, 
kaip rusų valdininkai girtuokliauja!). 

Iš taisomojo teksto reikėjo išmesti 
ir tas sąvokas, kurios bolševikinėje 
santvarkoje turi būti kuo greičiau- 
siai pamirštos. Negalima buvo pa- 
likti “Franke Kruke" tokio sakinio 
neištaisyto: “Paprastai po tokių rie- 
tenų abu (pridėta: kaimynai) sulin- 
dę į žirnius ar rugius, nusitvėrę po 
kuolą, saugodavo, kada kurio avis ar 
višta peržengs nubrėžtas šventos 
nuosavybės ribas, kurias tiesė pat- 
sai karališkas matininkas (ištaisyta: 
„„.„įžengs į svetimą žemę). 


421 


Juozas Kėkštas: RAMYBĖ MAN. 
Gabija. 1951 m. 45 p. 

Nė vieno mūsų poeto, šiandien 
esančio laisvajam pasauly, likimas 
nėra taip mėtęs po nesvečias žemes, 
kaip J. Kėkšto. Jo nueitas kelias at- 
žymėtas tolimaisiais Rusijos plotais, 
Azijos kraštais, Europa ir dabar Pie- 
tų Amerika. Fo tuo svetimu dangu- 
mi kūrėsi ir jo poezija. Tad visai ne- 
nuostabu, kad, paties autoriaus žo- 
džiais tariant, joje “paliko žymės aš- 
trios", lygiai kaip savo sielvarto di- 
dybe tos žymės paženklino visą mū- 
sų tautą. 

šisai varganas amžius, kuriame 
mes gyvenome, uždėjo savo neramų 
antspaudą ant autoriaus sielos, jo 
jausmų ir mąstymų. Jo kūryboje 
randame rūstų ir kietą pasaulį, ku- 
riame eina vienišas Žmogus su savo 
amžinomis problemomis ir su dabar- 
ties gėla, o jį lydi “sudužusių dienų 
šešėliai" (13 p.), nerealūs sapnai ir 


Suprantama, kad vengtinos ir su 
“religiniais prietarais" susijusios są- 
vokos. Pirmojo “Franko Kruko“ 
laidoje autorius rašė: “Bet, turbūt, 
taip pats Dievas sutaisė, kad nė 
karto neteko kuolais susitikti. Im- 
davo abiejų žmonos vyrus taikin- 
ti..." Kad ir su tam tikra ironija 
buvo čia rašyta apie Dievą, bet tai- 
sytojas nutarė, kad vis dėlto bus 


saugiau trumpai pasakyti: '“Sutai- 
kindavo kaimynus dažniausiai jų 
žmonos.' 

Apsakymo “Varno mirtis" (iš 


“Cukrinių avinėlių" rinkinio) senojo- 
je laidoje autorius rašė: “Kai šaltis 
ir speigas vis labiau prasiskverbė į 
jo kaulus, iš toli toli atklydo vos gir- 
dimas varpų balsas. Jis mušė kaip 
alpstanti, stingstanti jo širdis. Var- 
nas lyg per sapną pamatė seną var- 
pinę." Kam čia beminėti senas var- 
pines, poetiškai berašyti apie varpų 
skambėjimus! Tad taisytojo pieštu- 
kas negailestingai išbraukė 2 saki- 
nius, o trečiame “seną varpinę“ iš- 
taisė į “lizdus medyje". 

Suprantama, kad reikėjo sutrum- 
pinti ir šis sakinys: “Ištinęs Pranu- 
ko delnas atslūgdavo (pirmiau auto- 
riaus buvo rašyta, kad mokytojas 

“šlama. tragiškas žuvimo himnas" 
(25 p.). Jį randame lyg ir kokiame 
tyrlaukyje, kur toli horizonte vienas 
kitas medis styro arba pralekia 
paukštis. Ten rymo visos žemės vieš- 
pats — vienas su savo neišsprendžia- 
mais klausimais, privedusiais piie 
nežinomybės, skausmo ir kažkokios 
klaikumos kranto. Tada jisai, nu- 
kankintas, sudužusia širdim, norėtų 
“eiti nebūtin". Ir iš šio mūsų žemiš- 
kojo žygio — 


Paliks paminklas: 
širdis ir ašaros ant kruvino akmens 


(11 p.) 
Tame aštriame kelyje prieš mus 
stoja mirtis, žmogaus paskyrimo 


prasmė ir tragiška jo kova, atliepia 
bendrieji tėviškės bruožai. Bendrieji 
dėl to, kad J. Kėkštas nepratęs eiti į 
detales, bet stengiasi savo vienumoj 
žvelgti lyg iš tam tikros metafizinės 


mušdavęs Pranuką už tingėjimą li- 
niuote per delną), bet raidės niekuo- 
met nelindo į jo galvą, ir jo raštas 
nerodė, kad mažasis tiktų kunigauti 
ar vyskupauti" (negi galima many- 
ti, kad kunigams koks nors mokslas 
reikalingas!). Norėdami nulenkti 
mokytoją, tinginio Pranuko tėvai nu- 
nešdavę dovanų kartais žąsį, kitą 
kartą sykelį kviečių. Apdovanotas 
mokytojas, aišku, pagirdavęs Pranu- 
ką. Bet čia cenzūruotojui teko iš- 
braukti vėl kitą sakinį iš savo ro- 
mano". “Tokiais atvejais mekytojas, 
klausiamas gimdytojų dėl jų sūnaus 
darbštumo ir gabumų, atsakydavo, 
kad viskas gerai... kad sūnus į di- 
delius išeisiąs" (dar kas ko gero pri- 
simintų nevieną tinginį ir nemokšą, 
išėjusį į "didelius", iš kurių juokau- 
ti pavojinga). 

Aukščiau cituotieji pavyzdžiai yra 
tik iš kelių puslapių, imtų iš anksty- 
besnių Cvirkos rašto laidų ir foto- 
grafiškai atmuštų 1949 jo raštų lai- 
doje. Žinoma, ištisai sulyginus 1949 
metų rinkinio tekstą su seniau 
spausdintais Cvirkos raštais, tokių 
pataisymų daug daugiau ir gal dar 
ryškesnių galima būtų parankioti. 


J. Kubilius 


kertės ir pagauti tik pačius ryškiuo- 
sius bruožus, labiausiai išsimušančias 
ir rėžiančias viršūnes. Tačiau jo ly- 
rika dėl šio susimąstymo nėra ab- 
straktinė. Mat, mintis čia yra išgy- 
venta — ne proto, bet širdies mintis, 
viso žmogaus likimo pajautimas ir 
jame dalyvavimas. Tik vienoj kitoj 
vietoj jis yra nuslydęs į posakius, 
kurie nuskamba tuščiai, kaip štai — 


Skausme ir liūdesy — sakydavo — 
[širdis nežūna: 
ji myli dar tvirčiau, nes meilėj tyli 


(12202 


Juozas Kėkštas kaip tik stipriau- 
siai ir reiškiasi, kur jis susimąstęs 
žvelgia į tragiškąją mūsų dieną ir 
žmogų. Tai uždeda jo poezijai būdin- 
gą žymę, taip pat atsiliepia ir pa- 
čioje formoje. Joje regime tam tikrą 
tausojimą, santūrumą. Sakysime, ji- 
sai perdaug nesigriebia epitetų, ne- 
linkęs nė į kitas gražinančias sti- 
liaus priemones. Dargi priešingai — 
jame jaučiama tam tikro formos 
šiurkštumo ir aštrumo. šios savybės 
toli gražu nereikia laikyti trūkumu: 
yra tai būdinga šių dienų poezijos 
žymė, plačiai paskliūusi naujausioje 
lyrikoje. Kiek liečia J. Kėkštą, to- 
kia forma gerai atsako ir jo eilėraš- 
čių išvidiniam turiniui: abu šie ele- 
mentai susiderina išreikšti tam neri- 
mui, netikrumo ir lyg sapnų apsup- 
tai nerealybei, kuri ištiko mūsų die- 
nas ir mus pačius. šioje formos link- 
mėje bus savo žymių palikusi naujo- 
ji lenkų ir prancūzų poezija, 0 pas- 
kutiniu metu — ir kai kurie Pietų 
Amerikos lyrikai. Visa tai parodo, 
kad J. Kėkštas kūryboje eina su sa- 
vo laiku, bet nesileidžia į kraštutinu- 
mus. Jis nėra modernesnis, pavyz- 
džiui, kaip poetai ekspresionistai. Iš 
viso atrodytų, kad modernistiškiau- 
sias žmogus lietuvių raštuose pasi- 
lieka Herbačiauskas, kurio šuolių nei 
futūrizmas nepralenkė. 

Kaip gerus J. Kėkšto lyrikos pa- 
vyzdžius galėtume nurodyti “Ramy- 
bė man", “Eilėraštį apie jūreivį", 
“Užrašą", “Kelią į lygumas" ir k. 
Juose gražiai susilieja nerimas, mo- 
kėjimas išgauti tai, kas yra ryškiau- 
sia, formos galutinumas, nors iš pir- 
mo žvilgsnio ji gali atrodyti lyg ir 
neatbaigta bei savaip šiurkšti. Štai 
"Eilėraštis apie jūreivį": 


Kaitros išdegintuos krantuos 
suskilę akmenys ir medžiai daugia- 
Išakiai styro. 
Ieškodamas naujų pasaulių, argo- 
[naute, pavargai, 
todėl atrodo mieli tau 
ir akmenys suskilę ir šakoti medžiai. 


Už upės žalio posūkio 


benamė, aukštanendrė palmė į van- 
[dens metalą 

vienišą ir jautrų kūną lenkdama, 

krantų neranda išdainuoti savo 
[liūdnai tylai. 


Matei save ir akmeny ir vandeny 
[ir medžių šakose 
ir nendrėj raudančioj. 
Ir drumsčias tavyje prisiminimai 
įvairiaspalvių jūrų ir naktų be- 
[krančių 
vandenynai. 


Nutolai nuo savęs ir žvilgsnį savyje 
[panėrei. 

Ten akmenį matai suskaldytą ir vėją 
[mirštantį ir naktį. 


Ir palmę linkstančią be vėjo. 
(18-19 p.) 


Skaitydami šį eilėraštį, galime pa- 
stebėti dar vieną dalyką — minties 
arba vaizdo permetimą iš vienos eilu- 
tės į kitą, lyg ir suskaldymą — 
“naktų bekrančių—vandenynai". Toks 
artimų dalių perkėlimas eilėraščiui 
suteikia tam tikros dramatinės jėgos, 
ir jis gana plačiai vartojamas kitų 
kraštų lyrikoje, pav., anglų. Mūsų 
poezijoje jis pasitaiko rečiau, bet tai 
kaip tik gali suteikti naujumo jau 
lyg ir perdaug išsikercjusiam mūsų 
ketureiliui. 


šis J. Kėkšto rinkinys turi dvi da- 
lis: “Ramybė man" su 16 eilėraščių 
ir “Lujano stebuklas“ su 5 eilėraš- 
čiais. Taigi, visa suėmus, knyga nė- 
ra gausi. Autorius stipriau reiškiasi 
pirmojoje dalyje. Antrojoje jisai žen- 
gia lyg į naują sritį — į konkrečią- 
ją tikrovę, į paskirus vaizdus ir de- 
tales, stojasi ant kasdieninės žemės. 
Čia betgi poetui nepasisekė išvengti 
prozos. Štai pavyzdys: 


Dviračiai, dviračiai, dviračiai, dvi- 
[račiai — 
stebiu juos, pralenkdamas, pro at- 
[darą traukinic langą 
ir nežinau, kur žmonės važiuoja 
ir iš kur jie turi jėgų 
taip dažnai ir taip aukštai kilnoti 
[kojas. 


(39 p.) 


šį dalyką surašius prozos forma, 
ir pasiliks proza, o ne lyrika. Tikrą 
poezijos dalyką surašius proza, vis- 
tiek pasiliks poezija, nes pati forma 
dar nekeičia išvidinės vertės. Saky- 
sim, daug kas “Dieviškąją komedi- 
ją" verčia proza, bet jei vertimas 
esti geras, ji vistiek pasilieka dieviš- 
ka — didelis meno veikalas. Be to, 
yra toks dalykas, kaip kukliųjų, ar- 
timųjų kasdienybės reiškinių poezija. 
Didelė mūsų lyrikos dalis šiandien 


kaip tik gal perdaug buvo nusisu- 
kusi nuo mažesniųjų mūsų tikrovės 
brolių ir pasinešusi į išgražintąsias 
sritis. Atsigręžimas į artimuosius ir 
paprastuosius mūsų žemės atžvilgius 
vėl galėtų suteikti naujo balso mūsų 
lyrikai. Tik čia reikia neperžengti tos 
siauros ribos, kuri veda į prozą. 
Kiek neįprastu būdu, knygos pra- 
džioje įdėta vieno laikraščio iškarpa 
su žodžiu apie autoriaus kūrybą. Bet 
šiam veikalui tai nepasitarnavo. Vie- 
na, neįprasta ir nederėtų pradžioje 
dėti tokio pobūdžio įžangas, kada pa- 
tys autoriai ir gyvi ir jauni. Jei toki 
dalykai dedami, tai geriau jiems vie- 
tą rasti kur nors viršely ar aplanke. 
Antra, tos įžangos mintys pretensin- 
gos ir netikros. Ką reiškia toki pasa- 
kymai, kaip — “Kėkštas yra prome- 
tėjiškai vienas... Dabartinė karta 
jo nesuprato". Nieko jo lyrikoje nė- 
ra, ko negalėtų suprasti poezija be- 
sidomintis žmogus. Ją gali mažiau ar 
daugiau skaityti, bet čia jau nėra 
supratimo klausimas. Toliau vėl ra- 
šcma: “Gal niekas, išskyrus, turbūt, 
vieną Aleksandriškį, nedrįso taip ra- 
dikaliai paneigti ligšiolinių lyrikos 
tradicijų ir  įprastinėse normose 
spręsti problemą, kuri esmėje pri- 
klauso filosofijai ir etikai“... Visas 
šis pareiškimas yra klaidinantis ir 
prieštaraujantis. Jei kas paneigia 
tradiciją, tas negali pasilikti “įpras- 
tinėse normose.". Aistis gi kaip tik 
į poeziją susigrąžino daugelį tradici- 
nių vertybių. Savo kūryba jis pir- 
miausia žymisi, kaip nuoširdus lyri- 
kas, su savo jausmo, išgyvenimo ir 
regėjimo gelme, o ne kaip koks su- 
metafizintas poetas ar moralistas. 
Taip pat nepaslaptis, kad mūsų poe- 
zijoje nuo pačių pirmųjų autorių bu- 
vo pagautos ir žmogiškosios būties 
problemos, tegul ir kitokiu žodžiu, 
negu šiandien, nes niekas negali 
mums panaikinti mūsų rūsčiosios da- 
barties ir jos atsineštų spalvų. 


Aug. Raginis 


Petras Pilka: ŽVAIGŽDŽIŲ JIEš- 
KOJIMAS. Lyrika. 100 numeruo'ų 
egz. 100 psl. 1950. Neparduodama. 


Petras Pilka poezijoje nebe naujo- 
kas — nuo 1936 metų jis yra išlei- 
dęs pamečiui keturis eileraščių rin- 
kinius. Bet skaitytojų masėse poetas 
nebuvo populiarus. Tačiau čia pat 
reikia pastebėti, kad “populiarumo" 
autorius bus ir nesiekęs: to nepopu- 
liarumo priežastimi iš dalies reikia 
laikyti ir visucmet ribotą autoriaus 
knygų egzempliorių skaičių — tik 
100 egzempliorių. 

P. Pilka pasirinko uždaro, indivi- 
dualisto poeto kelią. Mažai jis tesi- 
rodė ir periodikoje. O rinkiniuose, 


skiriamuose gal tik literatams ir be- 
sidomintiems naujosios poezijos vin- 
giais, jis kalbėjo išdidžiai ir auto- 
nomiškai, visiškai nesirūpindamas, 
kaip reaguos “plačiosios masės". Ži- 
noma, autorius neišvengė apskritai 
mūsų moderniosios poezijos tono, 
spalvos ar tematikos, bet jis stengė- 
si išsimušti iš tos rutinos, kuri iš 
poeto daro miniažmogį. 

Bendros tautos nelaimės, laisvės 
netekimas, tremtis, kaip kitus rašy- 
tojus, taip ir P. Pilką palietė nepa- 
prastai: naujojo lyrikos rinkinio te- 
matika ištisai persunkta taikos, lais- 
vės, teisybės, žmoniškumo idealais— 
tomis žvaigždėmis, kurių poetas ieš- 
ko visoje tremties kelionėje ir visa- 
me pasaulyje kartų su išblaškytais 
savo broliais — ir neranda. Čia dar 
prisideda tėvynės atminimai ir ilge- 
sys, namų vaizdas ir tremties skaus- 
mai, farizėjiškos tautų ir vadų netei- 
sybės ir bendra pokarinio benamio 
žmogaus tragedija. Jeigu autoriui ne 
visada pavyksta surasti menišką for- 
mą rūstiems pasmerkimo žodžiams 
(kurie lieka paprastu plūdimusi), 
tai neretai grynai asmeniški pergy- 
venimai žėri nuoširdžiu lyriškumu ir 
kūrybine gyvybe (kelio ant akmens, 
kelią žvaigždėm, žvakutėm baltom). 
Atvejų atvejais jau skųstasi, kad pa- 
triotinis motyvas esąs visiems įgri- 
sęs iki gyvo kaulo. Kažin? O gal ne 
motyvas, tik jo interpretavimas. Jei- 
gu ta pačia vieno autoriaus pavarto- 
ta forma vėliau imama gaminti tra- 
faretiškos, tik su mažais pakeiti- 
mais plokštelės, aišku, kad tokios 
kūrybos niekas negali vertinti ir lai- 
kyti kūryba. Ir iš tiesų šiandieną, 
kada jau beveik 10 metų gyvename 
pasaulio, tėvynės ir visų gerųjų idea- 
lų kataklizmoje, sunku rasti naują 
žodį ar naują formą toms “pasenu- 
sioms temoms" išreikšti. Kuris mū- 
sų poetų tarp kitko nebus dainavęs 
ir apie grįžimą. Ir štai, kada randi 
tokias eiles kaip Pilkos “sueisime 
visi", tuo grįžimu dar kartą iš nau- 
jo gyveni, dar kartą jis tavyje atgy- 
ja toks turiningas, ryškus ir neba- 
nalus. Religinis motyvas Pilkos poe- 
Zzijoj retas, bet ten, kur jis iškyla, 
— iškyla giliai ir stipriai, kaip eilė- 
se “ėmė sidabrinį", kur trijuose pos- 
muose sutelpa skaudi suteptos, bai- 
lios ir nedėkingos širdies tragedija. 

Beveik visi P. Pilkos eilėraščiai 
parašyti ketureiliais. Nevisada ilges- 
nieji išlaikomi viename lygyje. Lau- 
žo ritmą ryškus klaidingas žodžių 
kirčiavimas (Juodi, juodi naktį die- 
nos milžinai; Bijai žodį sušnabždėti 
ir pn.). Bet miniatiūriniai vaizdeliai 
išeina nuoširdūs, sklandūs, pagauną: 

žuvėdra klykdama plasnoja. 
Neklyk — namuos lieki! 

Lynoja. 
Viešpatie, ar Tu verki? (96 p.) 
Viso rinkinio eilėraščiai apima 5 
metų laikotarpį — jie sudėti chro- 
nologiškai nuo 1944 liepos iki 1949 
gegužės. Tai yra ne vien poeto lyri- 
nis “dienoraštis", tai yra poetinis 
benamio žmogaus dokumentas. O 
kaipo toks jis galėjo pretenduoti ir 
į didesnį skaitytojų skaičių. 


J. Br. 


MILAšIUS TARP čIURLIONIO IR 
CLAUDELIO 


Lietuvis, apie kurį daugiausia ra- 
šo svetimieji, be abejo, yra poetas 
Oskaras-Vladas Milašius. Tiesa, ne- 
galima būtų pasakyti, kad savieji jį 
būtų užmiršę. Pirmieji lietuviai, ra- 
šę apie Milašių, buvo Jakštas, Vaiž- 
gantas, Urbšys. Apie jį kalbėti taip 
pat teko man “Židiny"' ir paskui net 
disertaciją parašyti vardu “Milašius- 
poetas" (išspausdinta 1930 m.). Vė- 
liau A. Vaičiulaitis iš prancūzų kal- 
bos išvertė keliolika Milašiaus eilė- 
raščių ir jo svarbiausią, plačiai pu- 
blikai labiausiai prieinamą, veikalą 

“Miguel Manaros" misteriją, o 
1937 metais  Teologijos-Filosofijos 
fakultetas Milašiaus 60 m. sukakties 
proga suteikė jam garbės daktaro 
laipsnį. Visa tai buvo padaryta dar 
Milašiui gyvam tebesant ir mūsų 
reikalus  tebeginančiam žodžiu ir 
raštu Prancūzijos sostinėj. 


Žymiai gausiau apie Milašių pra- 
dėta rašyti, kai jis mirė 1939 m. Nuo 
tada jo autoritetas sustiprėjo ir jo 
garsas ėmė plisti žymiai plačiau — 
pasiekė net tolimąją Argentiną, kur 
susikūrė Milašiaus bičiulių draugija, 
kaip ir Prancūzijoj. 1944 metais 
Šveicarijoj buvo pradėti leisti visi 
Milašiaus raštai. Tais pačiais me- 
tais prancūzų poetas Armand Godoy 
išleido Šveicarijoj 266 puslapių kny- 
gą vardu “Milašius — meilės poetas" 
(Milosz, le poete d'amour). Pagaliau 
šių 1951 metų ankstybą pavasarį 
pasirodė. Genovaitės-Irenos Židonytės 
prancūziška knyga vardu “Milašius, 
jo gyvenimas, jo kūryba, jo spindu- 
liavimas" (O. V. de L. Milosz, sa vie, 
son oeuvre, son rayonnement, Paris, 
1951, Ol. Perrin, 294 psl. in 167). 
Tai skoningai išleista, A. Galdiko 
pieštu Milašiaus portretu papuošta, 
disertacija, kuri, rodos, šiek tiek ki- 
tokiu vardu buvo pristatyta Pary- 
žiaus universitetui daktaro vardui 
gauti. Tai jau trečia stamboka kny- 
ga apie didįjį lietuvį, kurį daugu- 
mas mūsiškių mažai tepažįsta. 

Kadangi šias eilutes 
pirmajam teko nagrinėti Milašiaus 
kūrybą disertacijoj savaime kyla 
klausimas, paėmus G. Židonytės kny- 


rašančiam 

gą į rankas, kas joje naujo, kuo jos 
disertacija skiriasi nuo manosios, ra- 
šytos prieš dvidešimt metų. 

Atsivertus G. žŽidonytės knygoj 
bibliografijos sąrašą, tuoj krenta į 
akis gausesnis skaičius tiek paties 
Milašiaus raštų, tiek studijėlių ir 
straipsnių apie jo asmenį ir jo kū- 
rybą. Ir tai suprantama. Nuo 1930 
metų, kada buvo išspausdinta mano 
disertacija, Milašius pats naujų da- 
lykų parašė ir išvertė (pav., lietu- 
vių pasakų prancūziškas vertimas 
vardų “Contes lithuaniens de ma 
mere V Oye"), nemaža apie jį nuo ta- 
da parašė ir kiti, ypač po jo mirties. 

Nors G. židonytės knygoj Mila- 
šiaus bibliografijos sąrašas yra ge- 
rokai padidėjęs, tačiau negalima bū- 
tų pasakyti, kad jai būtų pavykę 
viską apie Milašių surasti. Pav., ka- 
daise mano sudarytoj bibliografijoj 
yra praleistas ir disertacijoj nepa- 
naudotas Milašiaus straipsnis-įvadas 
į J. Tysliavos eileraščių rinkinio 
prancūzišką vertimą vardu “Le Ccup 
de Vent." G. Židonytės disertacijoj 
jis taip pat liko praleistas. Jos bib- 
liografijoj nėra paminėtas nė argen- 
tiniečio Lysandro Galtier straipsnis, 
kuris Milašiaus mirties 10 metų su- 
kakčiai buvo išspausdintas “Aiduo- 
se" 1949 m. Gal tokių spragelių at- 
sirastų ir daugiau, tačiau tai būtų 
greičiausia neesminiai dalykai. 

Skaitant Milašiaus gyvenimo ap- 
rašymo bruožus, tenka džiaugtis, kad 
G. Židonytė turėjo daugiau medžia- 
gos, negu aš kadaise. Tada man te- 
buvo po ranka, galima sakyti, tik 
du šaltiniai: paties Milašiaus jo pa- 
ties ranka parašyta autobiografija, 
kuri yra likusi Lietuvoj ir gal ten 
žuvusi, ir Milašiaus artimos bičiulės 
Renee de Brimont (slapyvardžiu Re- 
ne de Prat) straipsnis vardu “Mila- 
šius — kelių skynėjas“ žurnale “Re- 
vue Europeenne“ 1925 m. G. Žido- 
nytė tuo atžvilgiu buvo laimingesnė. 
Po Milašiaus mirties vieni jo draugų 
išspausdino savo atsiminimų žiups- 
nelius, kiti paskelbė jo laiškų. Ne- 
žiūrint to, reikia sutikti su diserta- 
cijos autore, kai ji knygos pratarty- 
je nusiskundžia, kad dokumentinės 
medžiagos iš Milašiaus gyvenimo jai 
vis dėlto stigo. Jos, be abejo, būtų 
dar buvę galima rasti Milašiaus ar- 
chyve (jo paliktuose popieriuose), 
bet kur jie dingo po jo mirties, ar 
juos disertacijos autorė matė, ji apie 
tai nieko nepasako. 

Jausdama trūkumą duomenų iš 
poeto gyvenimo, G. Židonytė susiti- 
ko eilę žmonių, kurie Milašių pažino 
gyvą, ir juos apklausinėjo. Tačiau 
jos ir mūsų nelaimei, artimiausi Mi- 
lašiaus draugai, nors ir ne jaunystės 
metų, — Carlos Larronde, Renee de 
Brimont ir jo nuodėmklausiai vie- 


nuoliai Otacla ir Huriet — jau bu- 
vo mirę, o iš gyvųjų jo draugų, kaip 
Jean Bosschere ir Fr. de Mioman- 
dre, ji naujų nežinomų faktų, atrodo, 
mažai tepatyrė. Apie tai galima 
spręsti ne tik iš to, kad jos ducoda- 
mi Milašiaus gyvenimo faktai beveik 
nesiskiria nuo mano disertacijoj ka- 
daise paduotų, bet ir iš to, kad savo 
apklausinėtų žmonių liudijimus ji 
tik vieną kitą kartą tepamini. Ir bū- 
tų gera, kad, gyvųjų liudijimais pa- 
siremdama, autorė būtų paminėjusi 
ir liudytojų vardus. Tai būtų labiau 
patenkinę ne tik skaitytojų smal- 
sumą, bet drauge būtų susidarę do- 
kumentai, naudingi būsimiems Mila- 
šiaus tyrinėtojams, kada ir šių liu- 
dytojų nebebus gyvų. 


Nors ir apgailestaujame, kad G. 
židonytei nepavyko prieiti prie Mi- 
lašiaus mirusių draugų archyvų, kur 
būtų buvę galima rasti Milašiaus 
laiškų, tačiau kartu galime ramintis, 
kad naujų esmingesnių faktų var- 
gu ji ten būtų radusi. Pažįstant Mi- 
lašiaus būdą, galima spėti, kad iš 
jo mirusių draugų arba iš jo pa- 
ties laiškų draugams būtų buvę ga- 
lima sužinoti vieną kitą smulkmeną, 
ryškiau atskleidžiančią jo vidaus gy- 
venimą ir jo bangavimus, tačiau rei- 
kia abejoti, ar iš ten būtų buvę ga- 
lima patirti dar nežinomų jo gyve- 
nimo įvykių, jų datų ar jo gyvenime 
reikšmingų asmenų vardų. Būdamas 
labai jautrus, Milašius nemėgo pa- 
šaliečiams detaliau atskleisti savo 
gyvenimo faktų, išskyrus tuos, ku- 
rie iš jo lūpų išsiverždavo spontaniš- 
kai arba kuriems jis skyrė esminės 
reikšmės. Nors jis mėgo kartais juo- 
kauti atvirai, lyg išdykęs berniokas, 
tačiau išviršiniams, daugiau anekdo- 
tinio pobūdžio, autobicgrafiniams 
faktams jis neskyrė reikšmės arba 
tyčiom vengė juos atskleisti. Antai, 
kai vieną kartą jam pasakiau, kad 
isigijau jo romaną “IL'Amoureuse 
Initiation“, Milašius dėl to mano pa- 
sakymo kažin kaip neramiai sujudė- 
jo. Matyt, jis bijojo, kad autobiogra- 
fiški jo romano brucžai neduotų man 
progos pasidaryti kai kurių išvadų 
jo biografijai. Suvaldęs savo nerimą, 
jis mane įspėjo į to romano “eks- 
travagancijas' žiūrėti atsargiai ir jų 
rimtai nevertinti. 

Kad Milašius neslėpė esmingų sa- 
vo gyvenimo faktų, bet vengė išvir- 
šinių anekdotinių faktelių, tai liudi- 
ja jo poezijoj nuolatinis labai jaut- 
rus jo vaikystės žaidimų draugės 
prisiminimas, — tos mergytės, kuri 
pirmoji suvirpino jo jausmus, ku- 
riuos būtų per drąsu vadinti meile. 
Tuos jausmus ir juos pažadinusią 
mergytę, kuri jo transcendentiniams 
ieškojimams ir aspiracijoms pirmoji 
nesąmoningai nurodė intuityvinę — 


meilės — kryptį, jis savo kūryboj 
dažnai iškeldavo, ją ir savo vaikys- 
tę parodydamas nepaliestoj rojaus 
šviesos nekaltybėje, bet tos mergy- 
tės vardo, atrodo, nėra pasakęs nė 
vienam savo draugui. Net viena ar- 
timiausių Milašiaus bičiulių, Renee 
de Brimont, matyt, nežinojo jos var- 
do, nors ji aiškiai liudija, kad mūsų 
poetas kalbėdavo apie savo "aistrą" 
“savo. amžiaus 


mergytei, rausvų 
skruostų mažai kaimynei". 
Todėl, nors šiandien, tiek Mila- 


šiaus biografams, tiek jo skaityto- 
jams, būtų labai įdomu žinoti, koks 
buvo jos vardas ir kas buvo ta mer- 
gytė, kuri turėjo tokios kapitalinės 
reikšmės poeto gyvenime ir kūryboj; 
nors nemažiau būtų įdomu patirti, 
kas buvo toji moteris, kuri “L'Amou- 
reuse Initiation“ romane įkvėpė Kla- 
risos-Analėnos reikšmingą persona- 
žą, — jų, turbūt, niekada nesužino- 
sime, arba dėl to, kad tie asmens 
tikrovėje buvo žymiai nereikšminges- 
ni negu jų įtaka kūrėjui, arba dėl 
to, kad Milašius tik jam vienam 
reikšmingų vardų nenorėjo išduoti 
nedėkingos publikos smalsumui. Tai- 
gi, turint visa tai galvoj, būtų ne- 
teisinga prikišti G. Židonytei, kad ji 
neatskleidė Milašiaus gyvenime nau- 
jų reikšmingų faktų, o pasitenkino 
antraeiliais, kurie reikšminguosius 
nežymiai papildo arba pakoreguoja. 

Sutikdami su G. Židonytės dėsty- 
mo metodu — Milašiaus gyvenimą 
glaudžiai sieti su jo kūryba — ne- 
galim vis dėlto nutylėti vienos klai- 
dos, kuri liečia Milašiaus tėvo Vla- 
dislovo mirtį. Savo disertacijos 79 
psl. autorė nurodė, kad ji įvyko 1904 
metais, o 100 puslapy ji tą mirtį nu- 
kelia į 1902 metus. Toks datų su- 
painiojimas, suprantama, galėjo at- 
sitikti  spaustuvėj dėl korektūros 
klaidos, tačiau jis klaidins skaityto- 
ją, ypač kitus vėlesnius autorius, ku- 
rie, rašydami apie Milašių, norės pa- 
siremti G. Židonytės knyga. Man at- 
rodo, kad mūsų poeto tėvas mirė 
1904 m. Taigi, pirmoji G. Židonytės 
data teisinga. 

Kai žvelgiame į G. Židcnytės na- 
grinėjamą Milašiaus kūrybą, reikia 
pripažinti, kad ji ima ją plačiau ne- 
gu tai buvo padaręs prieš 20 metų 
šias eilutes rašąs. Tada buvau pasi- 
tenkinęs originaliosios poetinės Mi- 
lašiaus kūrybos nagrinėjimu. Jį at- 
liekant, man rūpėjo Milašiaus psi- 
chologinė evoliucija, jo pasaulėžiū- 
ros kitėjimas ir viso to įtaka jo kū- 
rybos tematikai ir formai. Tai rūpi 
ir G. Židonytei. Turėdama daugiau 
kitų autorių pasisakymų apie Mila- 
šių, ji mūsų poeto kūrybą nagrinėja 
ir vertina, atrodo, labiau niuansuo- 
tai negu aš kadaise. Svarbiausia, ji 
ima ją plačiau, nes taip pat nagrinė- 

ja Milašiaus poetinius ir prozinius 
vertimus iš kitų kalbų į prancūzų 
kalbą ir jo filosofinius raštus. šie 
pastarieji nagrinėjami gana atsar- 
giai, be aiškaus vertinamojo žvilgs- 
nio, daugiau vadovaujantis kitų su- 
gestijomis. Tačiau šitokia autorės 
laikysena visai suprantama dėl dvie- 
jų priežasčių. 

Pirmiausia, paties Milašiaus filo- 
sofiniai raštai nėra gryna filosofija, 
bet savotiška poezijos, filosofijos ir 
teologiškai mistinių įžvalgų sintezė, 
gana artima jo psalmėms. Antra, Mi- 
lašiaus filosofinių raštų ligšiol dar 
nėra kritiškai vertinę filosofai. Apie 
juos savo įspūdžius, daugiausia ap- 
skritai pritardami, tėra pareiškę tik 
didesni ar mažesni poetai. Tačiau tai 
G. Židonytei, kaip literatei, tebuvo 
maža pagalba. Kad Milašiaus filoso- 
finių raštų pagrindinės tezės apie 
mūsų laiko-erdvės-materijos pasau- 
lio reliatyvumą ir apie tikrąją abso- 
liutinę Realybę arba transcendentinę 
Būtį, kaipo Meilę, yra teisingos ir 
tiesia linija siejasi su jo poezija, dėl 
to daugelis filosofų, atrodo, neturėtų 
Milašiui priekaištauti. Tačiau kaip 
jis prie savo tezių prieina (įžvalga- 
intuicija ir religiškai mistine eksta- 
ze) ir kaip jis jas grindžia (kartais 
net kabalistine žydų simbolika), Ti- 


losofai galėtų iškelti nemaža prie- 
kaištų. Filosofas Stasys šalkauskis, 
kuris kadaise buvo vienas mano di- 
sertacijos vertintojų, tiesiog apgai- 
lestavo, kad Milašius nuo poetinės 
kūrybos nukrypo į filosofiją. Nors 
St. Šalkauskis nebuvo specialiai Mi- 
lašiaus filosofinės kūrybos nagrinė- 
jęs, tačiau jis buvo drįsęs ją pava- 
dinti “guantite negligeable", palygi- 
nus su jo dailiąja kūryba. Taigi, dėl 
mūsų poeto filosofinės kūrybos, at- 
remtos daugiau į intuiciją ir mistiš- 
kai religinę viziją, ir dėl jos verti- 
nimų stokos, G. Židonytei buvo sun- 
ku dėl jos aiškiau pasisakyti, kaip ir 
dėl Milašiaus archeologinių-filologi- 
nių raštų. 

Tačiau visai savarankiškai atrodo 
tos Židonytės disertacijos vietos, kur 
ji kalba apie Milašiaus vertimų me- 
ną. Ten ji savarankiškai analizuoja 
ir nurodo, kas Milašiui geriau, kas 
menkiau pasisekė, nors šiaip jis bu- 
vo geras vertėjas. Jo lietuviškų dai- 
nų ir pasakų vertimai neretai atro- 
do kaip tikra kūryba. Joj jis meis- 
triškai pavartoja prancūzų kalbos 
senąsias formas, kad geriau perteik- 
tų svetimiems mūsų pasakų archa- 
jinę ir naiviąją dvasią. Taip pat ori- 
ginali ir savarankiška atrodo ta di- 
sertacijos dalis, kurioj autorė pažiū- 
ri į Milašių, kaip į prancūzų rašy- 
toją. Nagrinėdama jo poetinę frazę, 
jo žodžių tvarką sakiny, jo kalbos 
figūras, vaizdus ir simbolius, ji mū- 
sų poeto kūryboje randa neabejoti- 
nai originalių bruožų. Nors ji ten 
taip pat suseka prancūzų simbolisti- 
nės srovės įtakos ir jos konkrečių 
pėdsakų, tačiau autorė visai teisin- 
gai nurodė, kad Milašius yra simbo- 
listas iš prigimties. Kad ir jo jau- 
nystė nebūtų sutapusi su simbelisti- 
nės srovės iškilimų, jo spontaniškai 
mistinė asmenybė vistiek būtų pa- 
grindine išraiškos priemone pasirin- 
kusi simbolius, kurie įsiveržia net į 
jo filosofiją. 

Nors ankstybesni autoriai jau bu- 
vo nurodę apie kitų poetų ir filoso- 
fų įtakas Milašiaus poezijai ir pa- 
saulėžiūrai, tačiau G. Židonytei pri- 
klauso nuopelnas, kad ji kai kurių 
poetų įtaką specialiai panagrinėjo. 
Atrodo, kad ji taikliausiai pataiko, 
remdamasi citatomis, kai iškelia Mi- 
lašiaus jaunystės kai kurių eileraš- 
čių giminystę su vienu kitu Ed. Poe 
ir Swinburne kūrinėlių. Tačiau mums 
būtų buvę nemažiau įdomu, jei ji- 
nai būtų pamėginusi pažiūrėti į Mi- 
lašiaus santykius su švedų mistiškuo- 
ju filosofu Swedenborgu, apie kurio 
įtaką Milašiui yra minėję anksty- 
vesni autoriai. Tiesa, ji duoda vieną 
Th. Briant citatą, kurioj liudijama, 
kad Milašius uoliai skaitęs Sweden- 
borgą; kitoj vietoj ji aiškiai savo 

vardu sako: “Swedenborgo dvasinė 
estetika taip pat galėjo turėti įta- 
kos Milašiu jo Dievo ieškojime" 
(134 psl). Tačiau viskas tuo pasa- 
kymu ir baigiasi, konkrečiau nenu- 
rodžius galimų susilietimo taškų. Be 
abejo, mėginimas susekti Sweden- 
borgo įtaką būtų pareikalavęs nema- 
ža darbo, bet tada problema nebū- 
tų pasilikusi atvira. Tada būtų ga- 
lima tikrai pasakyti, ar ji buvo, ar 
ne; o jei buvo, tai kokia. Iš savo pu- 
sės, žinoma, G. Židonytė gali pasi- 
teisinti, kad ne jos uždavinys buvo 
specialius, taigi ir įtakų, klausimus 
išspręsti. Ir su tuo tektų sutikti. Ta- 
čiau tai drauge bylotų, kad Milašiaus 
kūryba dar laukia tyrinėtojo, kuris 
pamėgintų susekti visas giminystes 
ir įtakas, neišskiriant nė žydų Ka- 
balos, kurią G. Židonytė teisingai nu- 
rodo. 


Jei disertacijos uždaviniu nebuvo 
susekti įtakas, tai, atrodo, sunkiau 
yra pateisinamas  neišsprendimas 
klausimo, kada buvo sukurti Mila- 
šiaus eilėraščiai, kurie sudaro “Ele- 
ments' rinkinį, išėjusį iš spaudos 
1911 m. Kai man kadaise apie juos 
teko rašyti, tą “Gaivalų" rinkinį lai- 
kiau vėlesniu už “I/Amoureuse Ini- 
tiation" romaną, išėjusį 1910 m. Ši- 
tokį mano apsisprendimą tada nu- 
lėmė rinkinio data, jo idėjų giminys- 
te su “L'Amoureuse Initiation", ga- 
na rami giedrėjanti nuotaika po pe- 
simistinių jaunystės eilėraščių ir po 
gana audringos minėto romano nuo- 
taikos, ir pagaliau rami, beveik vi- 
sai klasikinė eilėraščių forma. Visa 
tai man rodė, kad “Gaivalų" rinki- 
nys yra vaisius Žmogaus, surandan- 
čio kelią į savo tikslą. Tuo tarpu G. 
Židonytė mano, kad “Gaivalų" rin- 
kinio eilėraščiai yra parašyti anks- 
čiau už “L'Amoureuse  Initiation“ 
romaną. Tai savo nuomonei paremti 
ji duoda ir argumentą. Ji mano, kad 
po 1906 m. pradėjęs keliauti po Eu- 
ropą, Milašius pirmiausia turėjo pa- 
stebėti gamtos grožybes, jomis susi- 
domėti ir šitų naujų nemiesčioniškų 
įspūdžių įtakoj parašyti eilėraščius, 
kuriuose iškyla įvairūs didingi, gai- 
valingi, amžini gamtos aspektai. Ši- 
tas argumentas gali ir būtų buvęs 
pakankamas, jei greta mano sam- 
protavimų nebūtų atsiradusi trečia 
vėlesnė nuomonė, kurią yra iškėlęs 
A. Godoy savo knygoj apie Milašių, 
kaip meilės poetą. Ten jis rašo, kad 
“Gaivalų" rinkinys turi būti anks- 
tesnis ne tik už “L'Amcureuse Ini- 
tiation", bet ir už “Sept Solitudes", 
taigi parašytas dar prieš 1906 m. 
Jam tie kūrinėliai atrodo esą tikri 
jaunystės eilėraščiai, nes jų forma 
esanti ultraklasikinė, o nuotaika — 
aiškiai romantinė. G. Židonytė ne- 
griauna nei mano nuomonės, nei A. 

Godoy, o pasirenka “Gaivalų" sukū- 
rimo laiką maždaug per vidurį, tarp 
mano ir Godoy nurodomų laikotar- 
pių. Gal toks vidurio ieškojimas tei- 
singas kitur, bet šiuo atveju jis yra 
mažiausia nepakankamas. "Tik su- 
griovus dvi priešingas ir kraštuti- 
nes nuomones, Židonytės sprendimą 
ir argumentą tebūtų galima laikyti 
patenkinamu. Tuo tarpu dabar klau- 
simą, kada parašyti “Elements", 
reikia laikyti neišspręstu. 

Kai mintyse lyginu savo kadaise 
parašytą disertaciją su naujausia 
knyga apie Milašių, ryškiai krenta 
į akis dar vienas naujas aspektas, ku- 
rį plačiai akcentuoja G. Židonytė, bū- 
tent, Milašiaus kosmopolitizmas ir 
kosmiškumas. Tas kosmopolitizmas 
iš karto atrodo labai teisingai ir 
taikliai pabrėžiamas. Juk Milašius 
lietuviško kraujo teturėjo tik iš sa- 
vo senelio, nors save laikė lietuviu, 
daugiau kaip 20 metų dirbo Lietu- 
vai, kaip geriausias patriotas, ir to- 
kiu mirė. Tačiau gimė jis tik isto- 
rinėj Lietuvoj, dabartinėj Gudijoj, 
vaikystėje buvo auklėjamas lenkiš- 
kos kultūros įtakoj, 12 metų perso- 
dintas į Prancūziją, jos kultūroj su- 
brendęs, jos kalba visus savo kūri- 
nius parašęs, tačiau apie Prancūziją 
savo raštuose mažiausiai tekalbėjęs, 
o tris savo pagrindinius kūrinius aiš- 
kiai susiejęs su Italija (“L/'Amoureu- 
se Initiation"), su Ispanija (“Miguel 
Manara') ir su bibline Palestina 
(“Mephiboseth"). Kas gi, atrodo, 
galėtų būti didesnis kosmopolitas, 
jei ne Milašius, kuris buvo išvažinė- 
jęs Europą skersai ir išilgai, kuris 
mėgo įvairių tautų didžiųjų genijų 
kūrybą? O iš tikrųjų tas Milašiaus 
kosmopolitizmas tėra paviršutiniškas 
ir nedaug kuo skiriasi nuo kiekvie- 
no plačiai išlavinto žmogaus kultū- 
ros. Kosmopolitinis tėra tik Mila- 
šiaus lukštas, o branduolys jo — la- 
bai asmeniškas, individualistinis. 

Nors Milašius patyrė įvairių tau- 
tų kultūrinės įtakos, tačiau savo gel- 
mėse jie buvo ir paliko užsidaręs 
svajotojas, mistikas, individualistas. 
Tai bruožai, kuriuos Žmogaus asme- 
nybei dažniau įspaudžia šiaurė ikĘ 
Rytai, negu Pietūs ir Vakarai. Nors 
jam patiko Italija ir apie ją rašė, 
tačiau visoje Milašiaus kūryboje ne- 
rasime nė už skatiką lengvo žais- 
mingumo, būdingo pietiečiams, ypač 
italams. Nerasime nė vokiško prak- 
tiškumo bei sistemiškumo, nors Mi- 
lašių žavėjo vokiečių Goethės “Faus- 
tas", kurį jis laikė viena pagrindin- 
giausių knygų ir ją vertė į prancūzų 
kalbą. Milašiui "Fauste", atrodo, pa- 
tiko kaip tik tai, kas ten mažiausia 
vokiška, būtent, paties Fausto indi- 
vidualizmas, jo aistringas tiesos ieš- 
kojimas, nevengiant meilės aistrų ir 


burtų apskritai. Milašiaus gražios 
manieros, jo kurtuazija, kurią jam 
suteikė lenkiška ir prancūziška kul- 
tūra, iš tikrųjų tebuvo tik fasadas, 
už kurio kunkuliavo ir sproginėjo jo 
spontaniški, sunkiai suvaldomi, prie- 
šingi jausmai. Tiesa, kad jis prancū- 
zų kalba galvojo ir ją valdė geriau 
už daugelį prancūzų, tačiau prancū- 
zų kultūros pozityvistinis racionaliz- 
mas Milašiui pasiliko svetimas. Kad 
ir suteikdamas paviršutinį aplygini- 
mą, tas racionalizmas tiesiog žudė 
jaunojo Milašiaus dvasią. Neveltui 
juk pats poetas vėliau priekaištavo, 
kad jis buvo auklėjamas brutalios 
laisvamanybės dvasioj. O kur pran- 
cūziškas racionalizmas įsiveržė į Mi- 
lašiaus poeziją, ten jis ją gadino, nu- 
kreipdamas į retoriką. O kai racio- 
naliomis sąvokomis Milašius vėliau 
bandė išreikšti savo mistiškai reli- 
gines vizijas, jas susieti su mokslų 
ir sukurti savo filosofiją, to vaisiai 
iššjo gana abejotini. Kad su pran- 
cūzišku racionalizmu iš esmės Mila- 
šius niekada nebuvo suaugęs, kad jo 
labai asmeniška kūryba prancūzams 
buvo svetima, o jo sielai svetimi 
prancūzai, rodo tai, kad nedaugelio 
prancūzų jis tebuvo vertinamas. Jis 
vis jiems atrodė per miglotas ir per 
keistas. O jei Milašius turėjo vieną 
kitą ištikimą draugą prancūzų tar- 
pe, tai tik antroje gyvenimo pusėje. 
Iš studentavimo laikų, iš jo jaunys- 
tės, kada jo iš prigimties mistiškai 
religinė siela, slėgiama racionalizmo 
ir ateizmo, kankinosi ir blaškėsi tarp 
būti ar nebūti, mes nežinome nė vie- 
no artimo Milašaus draugo prancū- 
zo. Buvo, be abejo, dienos draugų, 
bet jis nerado nė vieno sielos drau- 
go anais kritiškais jaunystės metais. 
Gal tokia yra apskritai dalia kiek- 
vieno kūrėjo, ypač genijaus, bet to- 
kia ypač buvo jaunojo Milašiaus da- 
lia Paryžiuj. Ž 

Suprantama, kad G. Židonytė ne- 
galėjo šitaip atvirai pasisakyti, nes 
ji rašė disertaciją prancūziškai Pa- 
ryžiaus universitetui apie žmogų, ku- 
ris rašė prancūziškai ir garbingai 
turtino prancūzų kultūrą. Tačiau, ki- 
ta vertus, atrodo, kad ji ir pati tiki 
tuo, ką rašo. O šitaip darydama, ma- 
no įsitikinimu, ji šituo atžvilgiu 
klaidingai nušviečia Milašiaus as- 
menį ir kūrybą, kuri yra individua- 
listo ieškotojo ir religinio mistiko 
kūryba. Tegu trijuose svarbiausiuo- 
se Milašiaus veikaluose veiksmo f0- 
nas būna itališkas, ispaniškas ir se- 
novės izraelitiškas, tačiau tų kūri- 
nių esmė glūdi ne fone, ne aplinku- 
moj, o yra sutelkta į jausmus, sva- 
jones ir problemas, kurios jaudina 
ir degina Milašių, kaip asmenį, nes 
liečia ne kieno kito, bet jo asmeninį 
likimą. Tariamai itališki, ispaniški 


ar izraelitiški bruožai ir temos ten 
tėra tik pretekstas, 0 esmė yra ke- 
liamose problemose ir emocijose. To- 
dėl ir tų veikalų pagrindiniai hero- 
jai panašūs į jų kūrėją. Jie — tai 
pats autorius, stilizuotas vis maž- 
daug viena ir ta pačia kryptimi. štai 
kodėl negalima sutikti su Židonyte, 
kai ji Milašių ir jo kūrybą nori iš- 
aikinti trimis veiksniais, šiaurietiš- 
kai lietuviška kilme, prancūzišku 
auklėjimu ir kosmopolitine kultūra 
(2374psl: ir). 

Paskutiniuosius du veiksnius rei- 
kėtų suvesti iki minimumo, iki iš- 
viršinio kiauto, kuris tik pridengė ir 
gal net slopino Milašiaus esminius 
sielos poskrydžius. Jei ne Paryžiaus 
snobistinė aplinka, gal nebūtų rei- 
kėję Milašiui jaunystės eileraščiuo- 
se savo nuoširdžiausius jausmus, lyg 
susigėdus, tuoj palydėti ironija. Jei 
ne Paryžiaus snobizmas ir jo minios 
abejingumas gilesniems siekimams, 
gal paskui Milašiui, kai jis norėjo 
sudominti prancūzus savo mistine fi- 
losofija, nebūtų reikėję lankytis į 
teosofų, spiritistų bei kabalistų susi- 
rinkimus, jų terminologiją kai kada 
į savo raštus įvesti ir net kai ką ra- 
šyti panašios pakraipos laikraš- 
čiams. Nors mes, lietuviai, ne visa- 
da suprantame savuosius, mokame 
taip pat būti nedėkingi ir net apkur- 
tę, tačiau jei Milašius būtų gyvenęs 
ir rašęs mūsų tarpe, jis būtų buvęs 
ir daug šilčiau sutiktas ir geriau su- 
prastas negu prancūzų. 

Tiesa, Židonytė aiškiai pasako, kad 
Milašiaus misticizmo pagrindas ir 
jo įkvėpimo esminiai elementai pri- 
klauso nuo jo lietuviškos kilmės 
(teisingiau — nuo lietuviškai šiaurie- 
tiško temperamento, kurį dilgino ita- 
Liško, iš senelės pusės, ir aklimeti- 
zuotos izraelitės kraujas, iš motinos 
pusės). Tačiau nei šito kilmės (tem- 
peramento, kraujo, gimtosios aplin- 
kos) veiksnio, ir juo labiau prancū- 
ziškų ir kosmopolitiškų įtakų nega- 
Jima laikyti tokiais veiksniais, kurie 
būtų nulėmę Milašiaus kūrybą, kaip 
teigia G. Židonytė (274 psl.). Neži- 
nome, ar ši deterministinė pozityvis- 
tinė pažiūra, gana miela prancūzų 
oficialiajam mokslui, yra sava G. 
židonytei, ar ji pozityvistų profeso- 
rių įkalta, bet ji beveik ištisai yra 
klaidinga. 

Tiesa, fizine ir kultūrine aplinka 
galima paaiškinti kai kurių idėjų at- 
siradimą, kai kurias stilistines prie- 
mones, o temperamento ir kraujo 
paveldėjimu — vienokį ar kitokį rea- 
gavimą į pasaulį, vienokių ar kitokių 
jausmų vyravimą, kūrinių žanrą, 
tačiau nei viena, nei kita nėra le- 
miantieji veiksniai žmogaus sielai, 
juo labiau tokio stipraus individualis- 
to-mistiko, koks yra buvęs Milašius. 


Jei jis šitoks pasirodė savo gyveni- 
mu ir kūryba, tai to negalėjo nu- 
lemti nei miglota Gudijos gamta, 
nei svajinga vaikystė Čerėjos paikuo- 
se, nei anksti blykstelėjusi skaisti 
meilė mergytei-kūdikiui, nei vėliau 
su Bergsonu kilęs vitalistinis anti- 
pozityvistinis sąjūdis prancūzų švie- 
suomenėje, nei pagaliau Milašiaus 
kelionės po Europą. Žmogiškuų žvilgs- 
niu žiūrint, neturėjo lemiančios 
reikšmės nė priešingi veiksniai — 
laisvamaniškas ir gal ateistinis jo 
(vaiko) auklėjimas namuose, aiškiai 
pozityvistinis ir ateistinis švietimas 
Paryžiaus mokyklose Milašiaus jau- 
nystėje ir pagaliau jo laisvi santy- 
kiai su moterimis. Tai tebuvo arba 
paskatai, arba kliūtys, kurie šį tą 
išryškino, avba šį tą prislopino Mi- 
lasiaus individualisto-mistiko kely, 
kuriuo jį kreipė jo siela ir Apvaizdos 
nepastebima ranka. 

Juk ne be pagrindo pati autorė 
kitoj vietoj yra teisingai nurodžius, 
kad Milašius būtų pasirinkęs simbo- 
lius, kaip išraiškos priemones, net 
tada, jei jo jaunystės kūryba nebūtų 
sutapusi su simbolizmo laikotarpiu. 
Bčtų teisingiau manyti, kad į ši- 
ta simbolių meilę kreipė jo įgimtas 
temperamentas ir kraujas. Jis ryš- 
kino tam tikrus bendrai žmogiškus 
jausmus ir svajones, jis davė jiems 
tam tikrą spalvą, jis buvo palankus 
ryškiau prasiveržti religinėms dva- 
sios tendencijoms, jis pagaliau iš pa- 
sąmonio kuždėjo, pasirenkant išraiš- 
kos priemones ir literatūrinį žanrą. 
Nors temperamentas ir kraujas yra 
svarbūs veiksniai, tačiau lemianti tė- 
ra visų žmogiškųjų paslapčių mįslė 
— žmogaus dvasia. Jei mokėtume į 
ją bent kiek įžvelgti, gal iš ten iš- 
skaitytume, kodėl, pavyzdžiui, Mi- 
lašius, tas rojiško nekalto moteriš- 
kumo ilgestingas garbintojas, beveik 
užmiršta Mergelę Mariją ir prie Ne- 
kalto Prasidėjimo trumpai stabteli 
tik į senatvę. O šito ir kitų esminių 
dalykų neišaiškins nei kilmė, nei 
prancūziškas auklėjimas, nei kosmo- 
politinė kultūra. 


Norėdami suvesti iki minimumo 
kosmopolitinės kultūros reikšmę Mi- 
lzšiaus asmeniui ir kūrybai, vis dėl- 
to turime sutikti su G. Židonyte, kad 
mūsų poetui buvo svetima tautinė 
neapykanta, kad jis gerbė įvairių 
tautų kultūros žiedus. Tai jam dik- 
tavo jo jautri širdis ir jo meilės 
koncepcija, — meilės, kuri persunkia 
net akmenį, nes Meilė yra viso ko 
principas, nes Ji yra tikroji Būtis. 
Taigi, nors G. Židonytė ir teisingai 
pabrėžia Milašiaus kosmines ten- 
dencijas, tačiau jas reikia aiškinti 
ne tiek kosmopolitizmu, o daugiau 
šita meilės koncepcija, kuri Mila- 
šiaus sąmonėje sušvinta apie 1910 


m., kai jis baigia išsivaduoti iš pran- 
cūzniškojo racionalizmo ir saikingu- 
mo. Tikėdamas, kad Meilė yra visos 
būties pagrindas, kad Dievas yra 
Mei.ė, kad įrankis ir kelias su Juo 
susiuiekti (pažinti, pajusti) yra mei- 
lė, Milašius pasijunta esąs viso kos- 
mo mažyte dalele, o kiekvienos, nors 
ir mažiausios, būtybės broliu. Šitas 
brolybės ir meilės ryšys su visais 
gamtos gaivalais ir visa visata ypač 
iškyla jo eilėraščiuose, kurie sudaro 
"Gaivalų" rinkinį, bet jis neišnyks- 
ta. nė vėliau ir šildo visą subrendu- 
fi» Milašiaus kūrybą. 


Lr situo kosminiu jausmu ir intui- 
tyvinio žvilgsnio platumu (nuo ne- 
būties iki Absoliuto-Meilės, nuo erd- 
vės ir laiko reliatyvybės į amžinybę) 
Milašius man primena M. K. čiur- 
lionį, kuriam įvairių tautų kultūra 
taip pat buvo pažįstama, kaip ir Mi- 
lašiui. Kaip Čiurlionis, taip ir jo am- 
žininkas Milašius siekia visatos svai- 
ginančių tolių ir jos pagrindų. Jiedu 
abu savo kūriniuose visas savo intui- 
tyvines pastangas yra nukreipę nuo 
kasdieninės realybės į transcendenci- 
ją, į transcendentinę didžiąją Paslap- 
tį. Ir vieno ir kito kūryboje šis kas- 
dieninis pasaulis tėra tiek tevertas, 
kiek jis duoda priemonių veržtis į 
tikrąją Realybę, kiek jis paskolina 
simbolius jai sugestijonuoti. Tačiau 
kai šitos Realybės buvimą visatos 
reiškiniuose Čiurlionis išreiškia vi- 
sur esančia šviesa, nors jis vaizduotų 
miglas ar naktį, tai Milašiaus kūry- 
boje tuo visur esančių ir viską jun- 
giančiu pradu yra Meilė. Ji aidi vi- 
soje jo kūryboje įvairiausiomis gai- 
domis. Ji — Meilė, kūdikiškai ne- 
kalta, eteriška meilė — yra Mila- 
šiaus vienintelė šviesa, kai jis jaunas 
blaškosi racionalizmo ir nihilizmo 
pinklėse, meilė, net geidulingos ais- 
tros degraduojama, yra įrankis ir 
kelias į kosmo pulsavimus, į Dievą, 
į žmones; pagaliau Meilė yra Mila- 
šiaus dvasinė Saulė, kurią jis regėjo 
ekstazės vizijoje. 

Kosminėmis tendencijomis be 
transcendentiniais siekimais Milašius 
taip pat yra panašus į kitą didelį 
savo amžininką prancūzą — P. Clau- 
del. Jie abu atsivertėliai, išsiveržė- 
liai iš prancūzų racionalizmo ir po- 
zityvizmo, abu daug sėmėsi iš šv. 
Rašto, ypaš iš Senojo Testamento, 
abu po pasaulį keliavę skersai ir išil- 
gai ir įvairiomis kultūromis gėrėjęsi, 
abu  Absoliuto garbintojai visatos 
reiškiniuose ir kiekvienoj būtybėj, 
abu simbolistai plačiąja prasme, ir 
tačiau drauge kokie jiedu skirtingi! 
Ir tie skirtumai, kurie iškyla lyginant 
Milašių su Claudeliu, aiškiau negu 
kas kitas pasako, kad Milašius ne 
prancūzas, nors ir prancūziškai ra- 
šė, Prancūziją mylėjo. Kai Milašiaus 

LOUIS JOUVET ATMINIMUI 


Autoriaus mirtimi sunkiau įtikėti 
negu kurio kito žmogaus. Ir vistik 
Louis Jouvet mirė šių metų rugpiū- 
cloma Tad: 

Prieš keletą mėnesių šis pran- 
cūzų aktorius-režiserius - producentas 
New Yorko scenoje gyveno ir judė- 
jo už tuziną. Čionykščiai kritikai su- 
tiko jį su atokia pagarba, verta 
klasiko. Publika, įpratusi prie natū- 
ralistinės vaidybos technikos, buvo 
apstulbinta ir, didžiąja dalimi, suža- 
vėta. šių eilučių autoriui tai nebuvo 
labiausiai sukrečiantis, bet, be abe- 


kūryboje nėra aiškiai prancūziškų 
temų, P. Claudelis yra Prancūzijos 
garbintojas, jos žemės ir jos istori- 
jos tam tikrų etapų įprasmintojas 
kūryboje; Milašius — individualistas, 
intuityvistas, subjektyvus, Claude- 
lis — visuomeniškas, gerokai racio- 
nalus, gana objektyvus; Milašius 
veržiasi į Absoliutą savo intuicija, 
savo meile, o Claudelis eina į Jį dau- 
giau per pasaulį; Milašiaus kūryba 
— iš esmės lyriška, lyriška net ta- 
da, kai ji nori būti epiška arba turi 
dramatinį pavidalą; tuo tarpu Clau- 
delio kūryba — dramatiškai epinė, 
turi stiprų epinį pamušalą net tuose 
kūriniuose, kurie nori būti lyriniai. 
šitie skirtumai, ypač Milašiaus ly- 
rizmas mums dar kartą pasako, kad 
Milašius — Šiaurės Rytų krašto 
žmogus, daugiau lietuvis, toliau sto- 
vi nuo Claudelio, nors rašė ta pačia 
kalba kaip jis, ir arčiau Čiurlionio, 
nors juodviejų kurti menai skirtingos 
rūšies, o bendra tėra meilė muzikai. 
Bet šitos mano išvados žymiai dali- 
mi prieštarauja išvadoms G. Žido- 
nytės, kuri Milašiaus susifocrmavi- 
mui lemiančios reikšmės skiria pran- 
cūzų genijui su jo protu, herojizmu 
ir gracija (273 psl.)). 


Einant į galą pastabų, kurios čia 
susidarė, kalbant apie G. Židonytės 
knygą, norisi dar pasakyti, kad bū- 
tų buvę įdomu, jei pamėginti pa- 
žvelgti į Milašių dabar madingos 
egzistencialistinės filosofijos žvilgs- 
niu. Nesu šitos filosofijos žino- 
vas, bet man atrodo, kad Mi- 
lašius savo jaunystės poezijoje 

jo, išbaigčiausias iš visų jo matytų- 
jų pastatymų. 

Kaip jūs žinote, “Moterų Mokyk- 
la", vienas iškiliausiųjų Moliere vei- 
kalų, nėra grynas farsas. Jame iš- 
keliami auklėjimo, vedybiniai, senat- 
vės ir kiti klausimai. Jouvet pasta- 
tymui jie tebuvo trečiaeilės svarbos. 
Tarp Christian Berard klasiškai pa- 
prastų ir išradingų dekoracijų (atsi- 
verianti tvora scenos vidury), ko- 
medija rutuliojosi, kaip žaidimas, ne- 
surištas su jokiu laiku ar problema. 
Iš farsiškųjų vietų buvo išimtas sun- 


———- 


kažkaip sutampa su egzistencialistų 
vaizduojamo žmogaus bruožais. Iš 
kitos pusės subrendusio Milašiaus 
kūryba, stipriai pažymėta veržimusi 
į transcendenciją, atrodo, griauna J. 
P. Sartre egzistencialistinę žmogaus 
koncepciją ir atskleidžia jos pagrin- 
dinę spragą. 

Nors čia dėl vienos kitos tezės te- 
ko G. Židonytei oponuoti, tačiau iš 
to nereikia daryti išvados, kad jos 
knyga nevertinga. Priešingai. 
tas faktas, kad yra dėl ko ginčytis, 
rodo, kad joje yra sprendžiamos ne 
tik esminės problemos Milašiui, bet 
kad jos liečia ir kūrybą apskritai. 
Tas problemas ji dėsto sistemingai, 
sklandžiai ir lengvai, savo nuomones 
stengiasi beveik visur pagrįsti Mi- 
lašiaus raštų ištraukomis arba kitų 
autorių pasisakymais. Nors dėl 
sprendžiamų ar paliestų kai kurių 
klausimų galima su autore nesutik- 
ti, tačiau jos knygą reikia laikyti ge- 
ra. Ji vispusiškai išnagrinėja ir ver- 
tina mūsų poeto kūrybą glaudžiame 
ryšy su jo gyvenimu ir jo asmeny- 
be. Dėl tos knygos Milašius tikrai 
džiaugtųsi, jei būtų gyvas. Reikia 
džiaugtis ir mums, kad iškyla nauja 
lietuviška  pajėga, nors ir pirmus 
žingsnius  teatliekanti, literatūros 
mokslo srity, ir kad Milašius susi- 
laukė jcs asmeny dar vieno nagrinė- 
tojo ir vertintojo. Skaitydami jos 
gražiai parašytą knygą, 
turės progos prisiminti ir Lietuvą. O 
tai jau yra patarnavimas ir mūsų 
šios dienos svarbiesiems rūpesčiams. 


J. Grinius 


Jau 


svetimieji 


kumas bei žemėtumas, ir jos judėjo 
šokio grakštumu. Bendras įspūdis 
buvo simetriško geometrinio brėži- 
nio, 

Komedijai įpusėjus, prisiminiau 
“Moterų Mokyklos" pastatymą Stutt- 
garte. Ten tarnų poros groteskiškos 
išdaigos bematant sukeldavo kvato- 
jimą. Jouvet tarnų subtilesnis, pu- 
siau abstraktus šelmiškumas versda- 
vo šypsotis, tyliau ir ilgiau. Taip 
pat viena komedijos aukštumų — 
Agnes taisyklių skaitymas — Jouvet 
pastatyme buvo dvigubai sustiprin- 
ta, paverčiant ją duetu tarp Domi- 
nigue Blanchar tariamai monotoniš- 
ko balso ir Jouvet nebylaus reagavi- 
mo į kiekvieną jos žodį. Per tas pen- 
kias minutes Jouvet suvaidino iškal- 
bingiausią išdidumų, meile ir godu- 
mu plyštančio senbernio pantomimą. 


Jo vaidmuo buvo to paties inten- 
syvumo per visą veikalą. Jis be per- 
stojo  kretėjo, šokinėjo, mosikavo 
rankom, purtė galvą, vartė akis, ro- 
vė plaukus. Kiekviena jo rūbų deta- 
16, kiekvienas santykis su aplinkos 
daiktais ir mažiausias judesys buvo 
tikslingas ir prasmingas. Nusigrę- 
žęs nuo publikos, jis vaidindavo savo 
nugara. Vien iš lazdelės savo ranko- 
se jis išgavo dešimtis nuotaikų ir 
prasmių. Scenoje su notaru jis stai- 
ga priminė rusų konstruktyvistus, 
virsdamas akrobatu ir kurdamas 
scenas vertikalioje erdvėje ant ko- 
pččių. Per visas tris valandas jis nei 
vieną akimirką pilnai nesutapatino 
savęs su vaizduojamu charakteriu, 0 
sąmoningai išlaikė nežymų nuotolį. 


ši vienkartinė vaidybinė karjera 
prasidėjo ankstyvoje Jouvet jaunys- 
tėje (gimęs 1887 m.). Apėjęs kele- 
tą mažųjų Paryžiaus teatralių, jis 
turėjo laimės sutikti Jacgues Co- 
peau, vieną iš moderniojo prancūzų 
teatro tėvų. Copeau bematant pažino 
jame visapusišką talentą, ir Jouvet 
pradėjo vaidinti charakterines roles 
Vieux Colombier teatre. šalia to jis 
buvo inventoriaus vedėju, elektro- 
techniku, režiseriaus padėjėju ir sce- 
nos architektu. 

Publikos pripažinimas atėjo su 
Jules Romains komedijos “Knock" 
pastatymu. Netrukus, 1928 metais, 
Jouvet pradėjo vieną vaisingiausiųjų 
bendradarbiavimų teatro istorijoje, 
atidengdamas naują dramaturgą — 
Jean Giraudoux. Jų teatralinės ve- 
dybos išsilaikė iki pastarojo mirties. 
Jcuvet pastatė arba vaidino visuose 
Giraudoux veikaluose, išskyrus “So- 
domą ir Gomorą". 


Be vaidinimo ir režisavimo, Jouvet 
be perstojo triūsė scenos technikoje, 


teatro teorijoje ir filmoje. Persikė- 
lęs į Athenee teatrą, jis įvedė naujas 
mašinas, įgalinančias greičiau pa- 
keisti dekoracijas. Taip pat prisi- 
mintini jo bandymai su judančiomis 
dekoracijomis. (pav., banguojančios 
kalvos “Knock'e"), arba apšvietimo 
ištobulinimas. Jo blaivūs, sausi 
straipsniai priklauso prie sėkmin- 
giausių aktoriaus mėginimų susiste- 
mint savo profesiją. Filma buvo jam 
“tik išsiblaškymas", tačiau jos dėka 
jo profilis tapo vienu populiariausių 
pasauly ir pakėlė vaidybos lygį ek- 
rane. Lietuviškoji publika prisimins 
ji iš “Didvyriškos mugės“, “Diena 
baigiasi" ar Valponės". 

Prieš pat karą Jouvet vardas jau 
buvo tapatus su meniniu (ir finan- 
siniu) pasisekimu.  Iškiliausieji jų 
buvo Giraudoux “Amphitryon 38“, 
Cocteau “Pragaro mašina“ ir Mol- 
iere “Moterų Mokykla". Vokiečių 
okupacija įtikino jį, kad “kurti te- 
galima laisvam teatre“. Romains ir 
Giraudoux buvo uždrausti, tad Jou- 
vet išklydo į sėkmingas gastroles, 
nuo Šveicarijos iki Brazilijos. 


Grįžęs namo 1945 metais, Jouvet 
atsidavė paskutiniojo Giraudoux vei- 
kalo — “Chaillot pamišėlės' — pa- 
statymui. Su juo pačiu skudurnin- 
ko vaidmeny, ši jau nežymiai nuvar- 
gusi fantazija apie vargšus sieloje ir 
turčius,  dingstančius kanalizacijos 
vamzdy, įgavo naujos gyvybės. Se- 
kantis laimėjimas buvo Moliere re- 


čiausiai statomas veikalas “Don 
Juan", kurį Jouvet repetavo ištisus 
metus. 


Po gastrolių New Yorke Jouvet 
ėmėsi naujausiojo Sartre veikalo — 
“Dievas ir Velnias". Dramatinės sub- 
stancijos jame buvo mažiau, kaip 
“Musėse"', ir penkias valandas trun- 
ką egzistencialistiniai monologai re- 
tai tejudėjo. Jouvet išeikvojo jam 
tonas dažų ir drobės, metė į sceną 
įvairiaspalvius kostiumus ir nesibai- 
giančius šviesos efektus. Matyt, poe- 
tinis teisingumas reikalavo, kad šis 
akinantis paskutinysis Jouvet pasta- 
tymas taptų vienų triukšmingiausių- 
jų pasisekimų. 

“Dievą ir Velnią" turėjo sekti Gra- 
ham Greene romano “Galia ir Gar- 
bė'' įscenizavimas. Po mėginimo įro- 
dyt Dievo nebuvimą, giliai religinis 
pergyvenimas? Jouvet buvo nuosek- 
lus tiek kaip menininkas — jam rū- 
pėjo kurti teatrą, išsiurbti iš veika- 
lo visą jo draminį potencialą. Jam 
nebuvo moralių ar nemoralių veika- 
lų, tik — daugiau ar mažiau dra- 
miški. 

Mėginant pasverti Jouvet įnašą 
teatro menui, “Columbia Dictionary 
of Modern Literature" apibūdinimas 


yra gana tikslus: “Vaidyboje ir re- 
žisūroje jo stulbinančios stilizacijos 
laimėjo madingojo pasaulio entuziaz- 
mą. Tačiau jei jis nieko nebūtų nų- 
veikęs ir vien tik atidengęs Girau- 
doux dramatinį talentą, literatūrinis 
pasaulis vistiek būtų jam didžiai 
skolingas", 

Toks buvo Jouvet. Atviras visiems 
moderniesiems bendralaikiams, jis 
atnaujino Molier'ą. Jo pastatymuo- 
se stebinančia darna jungėsi klasika 
su modernumu ir aistra tobulumui, 
Jo vedamose repeticijose veikalas 
būdavo skaitomas mėnesiais, kol 
kiekvienas žodelytis turėjo savo kū- 
ną; tada prasidėdavo mizanscenos, 
Jis buvo autoriaus režisierius, krei- 
piąs itin didelį dėmesį žodžiui. (Po 
Giraudoux Undinės" pastatymo bu- 
vo šnabždamasi, kad Athenee daro- 
si plepesnė už Comedie Francaise). 
Jį viliojo stilizacija, filminės prie- 
menės ir prabanga. Bet užvis labiau 
jis mėgo aiškumą. 

Jouvet kaip aktorių geriausiai api- 
būdino Giraudoux. Pasak jo, Jouvet 
balsas buvęs stiprus ir aiškus, bet 
nelabai spalvingas. Jo charakteriai 
buve reljefingi, bet nelabai įvairūs. 
Tačiau jo tikslumas ir išbaigtumas 
buvę nepalyginami. Kaip ir režisūro- 
je, jis buvo autoriaus aktorius. (“Ak- 
torius turi būt instrumentas, kuriuo 
autorius groja, kempinė, panardina- 
ma į visas spalvas...') Taip pat jo 
priėjimas prie vaidmens buvo itin 
protinis. Tęsdamas profesinio pran- 
cūzų aktoriaus tradiciją, jis iš tolo 
dvelkė užkulisiais ir dekoracijomis. 
Pavydžios lūpos kalbėjo apie jo ci- 
nizmą, kandų humorą ir šaltumą už 
teatro ribų. Bet jo tikrasis gyveni- 
mas vyko teatre. šaltumas, žemėto 
gyvybingumo ir širdies trūkumas 
jautėsi ir jo kūryboje, tačiau tai tik 
išaštrino savitą jo priėjimą. Jis 
skaptavo Tartiufą su skustuvu. Jis 
mėgo “didįjį spektaklį", kaip ir Rein- 
hardtas, bet su sveika skeptiškumo 
doze; jis žaidė teatro magika, kaip 
ir Cocteau, tačiau racionaliau ir ne- 
nugrimzdamas joje. 

Grįždamas namo iš Pietų Ameri- 
kos, Jouvet pareiškė: '"Tremtyje 
žmogus atranda save. Ieškodamas 
bet kokios prasmės savo gyvenime, 
aš radau ją savo amate ir prancū- 
ziškojoje tradicijoje". 

šie kuklūs žodžiai tiksliai nusa- 
ko Jouvet. Jo asmeny atsispindėjo 
eilė jo tautos savybių. Jis buvo me- 
nininkas-amatininkas, geriausiąja to 
žodžio prasme. "Teatras jam buvo 
šventykla ir dirbtuvė, nepabaigiamo 
triūso vieta. 

Mirtis tartum atlygina aktoriaus 
gyvenimo prabėgtinumą ir nepasto- 


Louis Jouvet 


vumą.  Netikėdami Jouvet, mes nu- 
kentėjome keleriopai, nes čia mirė 
Don Žuanas ir Dr. Knockas, ir Ar- 
nolfas, ir Jupiteris, ir Tartiufas... 
A. Landsbergis 


KOMEDININKAS IR AKTORIUS 


(Iš Louis Jouvet “Reflexions du 

comedien"') 

Pradžioje būtina nustatyti techni- 
kinį skirtumą tarp aktoriaus ir ko- 
medininko. Aktorius gali vaidinti tik 
tam tikrus vaidmenis; jis iškreipia 
kitus pagal savo asmenybę. Komedi- 
ninkas betgi gali vaidinti visus... 
Garrick buvo komedininkas: jis su- 
gebėjo interpretuoti tragiškas ir ko- 
miškas roles su ta pačia jėga ir tei- 
svbe. Terminų sumaišymas kasdie- 
nėj kalboj galima paaiškinti tuo, 
kad demarkacijos linija tarp kome- 
dininko ir aktoriaus niekad griežtai 
nenubrėžiama. Esama aktorių, ku- 
rie tuo pačiu yra komedininkai ir 
atvirkščiai. 

Tragikas visad yra aktorius - in- 
terpretuotojas, kurio asmenybė tokia 
stipri ir ryški, jog pantomima nie- 
kad jos nepaslepia. 

Pantomima — tai žmogiškas in- 
stinktas, gyvas nuo anksčiausios 
vaikystės. Tobulas komedininkas iš- 
vysto tą instinktą iki kraštutinumo. 
Pagrindinis skirtumas tarp komedi- 
ninko ir aktoriaus ir glūdi pantomi- 
moje, kuri aktoriuje nėra taip pla- 
čiai išsivysčiusi, kaip komedininke... 

Kada prie instinkto pantomimai 
prisijungia nuolatinis reikalavimas 

EBAO LT T KZAS 


ISPANŲ REVOLIUCIJA 


Ispanų revoliucijos laikais įvykiai 
respublikonų politikos fronte buvo 
stengiamasi simpatiškiau atvaizduo- 
ti, tuo tarpu daugelyje demokrati- 
nių kraštų nacionalistams tekdavo 
blogesnis žodis.  Priežasties turėtu- 
me ieškoti Franco ryšyje su Hitle- 
riu ir Mussolini, jo nesivadovavimu 
demokratiškomis idėjomis, bet taip 
pat didelę įtaką nustatyti pasaulinei 
opinijai turėjo dalis masonų ir di- 
dieji žydijos centrai. šį faktą nacio- 
nalistai dažnai perdeda iki to, kad 
visą jų nesugebėjimą ir nepasiseki- 
mus suverčia masonų, žydų ir komu- 
nistų sąskaiton. 

Krikščioniškasis pasaulis, nebūda- 
mas gerai informuotas ir nejausda- 
mas palankumo kylančiam šoviniz- 
mui Europoje, tinkamai neįvertino 
pavojaus, laukiančio krikščionybės 
Ispanijoje. Užsienio spaudos kores- 


išklysti ir įsikūnyti, atsiranda pa- 
šaukimas. Tas pašaukimas pasireiš- 
kia labai anksti ir labai autoritetin- 
gai: jis turi nugalėt nuomonę, jog 
komedininko profesija esanti gėdin- 
ga. Tačiau tame pašaukime taip pat 
galima įžiūrėti itin stiprų geismą 
patenkinti kitus — savo rūšies drau- 
gijinę maniją... 

Sunku suformuluoti tai profesijai 
taisykles, išskyrus keletą technikos 
dėsnių. Priežastys yra kelios: 1. 
Minėta profesija yra empiriška. 2. 
Komedininkas yra instrumentalistas 
ir kartu patsai savo instrumentas. 
Tik vienas menininkas yra toje pa- 
čioje padėtyje — tai dainininkas. 
Studijuot teatrą yra palyginamasai 
mokslas, išsivystęs iš bendruomeniš- 
kumo idėjos. Yra trys aktorių rū- 
šys, visos glaudžiai susijusios: ak- 
torius-autorius, aktorius - komedinin- 
kas, publikos aktorius. Įsidėmėtinas 
osmozės vyksmas tarp šių trijų ele- 
mentų. 4. Būti profesiniu komedinin- 
ku reiškia nuolatiniai prisitaikyti. 
Teatrinis menas, turįs daugiau im- 
provizacijos nei kuris kitas, atspin- 
di gyvenamojo meto atmosferą ir 


priklauso nuo mados įstatymų. To- 
dėl, ką mes bevaidintumėm, teturi 
reliatyvios reikšmės. 

Vertė A. L. 

pondentai, kaip anglai, prancūzai ir 
amerikiečiai, sekdami savo tautie- 
čių žygius, turėjo laikytis respubli- 
konų pusės, nes ten kovėsi daugu- 
mas užsieniečių iš Vakarų Europos, 
išskyrus italus ir vokiečius, kurie 
jau prieš revoliuciją Vakarams buvo 
antipatiški dėl savo nacinių vyriau- 
sybių. Nacionalistai dažnai turėdavo 
susidurti su internacionalinėmis bri- 
gadomis, todėl ir jų palankumas už- 
sieniečių  korespondentams nebuvo 
didžiausias. Tai labai paveikė infor- 
macijų kokybę ir jas pavertė įdo- 
miais reportažais, o ne objektyvio- 
mis apžvalgomis. 


Peržiūrėję nuomones, kurios lie- 
čia ispanų revoliuciją, pastebime, 
kad jos daugiausia skiriasi į dvi gru- 
pes: viena prieš, o kita už naciona- 
listus, o kas iš tų patamsių mėgi- 
na išsikapstyti į šviesą, yra vienų 
apšaukiamas komunistu arba maso- 
nu, o kitų frankistu. Minėtieji nuo- 
monių skirtumai, praėjusių įvykių 
šviežumas bei objektyvių šia tema 
veikalų trūkumas labai apsunkina 
tikslų įvykių aprašymą, bet nuošir- 
dus mėginimas dažnai būna vertas 
įdėtų pastangų. 


Monarchijos pabaiga 


Ispanija, laikydamasi neutraliai 
per pirmąjį karą ir alijantams dirb- 
dama ginklus, o vokiečių povande- 
ninius laivus priglausdama savo 
uostuose, pakėlė valstybės balansą, 
visada minusą rodžiusį, iki 500 mili- 
jonų pezečių. Bet pokariniai streikai, 
keli nenusisekę ministerių kabinetai, 
Abd-el-Krimo riaušės Maroke prive- 
dė prie didelių neramumų, kurių me- 
tu vienas kardinolas ir keli žymesni 
asmenys buvo nužudyti. Padėčiai iš- 
gelbėti 1923 m. politinėje arenoje at- 
sirado generolo Primo de Rivera as- 
menybė. Nuo čia ispanų ekonominė 
padėtis gerėja šuoliais, nes kieta dik- 
tatoriaus ranka prispaudė nereika- 
lingas politines riaušes, o pats Pri- 
mo de Rivera įgijo muštynių įsibo- 
dėjusios daugumos pasitikėjimą. Bet 
diktatorius su cenzūra ir aštriais 
įsakymais nuėjo per toli, ir 1927 m. 
kai kurios universitetų ir kariuo- 
menės grupės ėmė šiauštis. Genero- 
las nenusileido. Kovą laimėjo profe- 


soriai ir karininkai, užnugaryje tu- 
rėdami palankią jiems tautos opini- 
ją, taip kad gen. Primo de Rivera 
gavo išvykti į Paryžių. 

1930 metais įsiteisėjus konstituci- 
nėms laisvėms, krašte buvo suorga- 
nizuota 514 didelių streikų, kurių 
skaičius 1931 metais pasiekė 704. 
Karalius, negalėdamas suvaldyti tau- 
tos, sušaudė keletą aršiausių riaušių 


„rengėjų, kurie rytojaus dieną tapo 


tautos kankiniais. Kad išvengtų 
kraujo praliejimo, Alfonso XIII 1931 
m. balandžio 14 d. abdikavo ir pasi- 
traukė į Prancūziją. 


Respublika 

Pirmąją respublikos vyriausybę 
sudarė lauktoji kairiųjų valdžia su 
prezidentu Alcala Zamora ir minis- 
teriu pirmininku Manuel Azana. Ji 
6mėsi reformuoti kraštą, iš Ispanijos 
išmesdama jėzuitus, konfiskuodama 
Bažnyčios žemes, atitolindama klerą 
nuo auklėjimo ir pradėdama žemės 
ir kariuomenės reformą. 

1933 m., išskyrus žemės ūkį, kito- 
se, aukščiau minėtose srityse refor- 
mos darbas buvo gerokai pažengęs, 
kai pirmieji vyriausybe nepasitenki- 
nimo ženklai ėmė rodytis piliečių 
tarpe. Respublikos vadovybė savo 
valdymu vis labiau ėmė panašėti į 
diktatūrą, bet visiems kaltinimams 
atmesti pravedė laisvus rinkimus, 
per kuriuos kairieji, nežiūrint refor- 
mų bei pažadų, gavo stipriai pralai- 
mėti ir pasitenkinti 99 deputatais, 
o dešiniesiems atiteko 207 ir centrui 
167 vietos ispanų parlamente, arba 
“Cortes!/. 

Po nepasisekusių rinkimų 
metais socialistai, padedami anar- 
chistų ir komunistų, Asturijos ap- 
skrityje sukurstė vietinius darbinin- 
kus, įduodami jiems ginklus, tuo su- 
keldami mažą civilinį karą, per ku- 
rį Žuvo su viršum 1,300 asmenų. 
Apie šį sukilimą komunistai išsireiš- 
kė, kad ispanų darbininkai kovojo 
už sovietą, komunistų vadovaujami. 
Už jo organizavimą į kalėjimą pate- 
ko keli socialistų vadai, jų tarpe bu- 
vęs Min. pirmininkas M. Azana ir 
katalanų (Barcelonos dalies) separa- 
tistų vadai. 

Kitais metais iškilęs “Straperlo"'*) 
skandalas visai sukrėtė ir taip ka- 
binetus bekeičiančią Ispanijos vado- 
vybę. Ispanijos prezidentas Alcala 
Zamora pasidavė kairiųjų grupių 
spaudimui ir 1936 m. vasario mėne- 
sį paskelbė bendrus rinkimus, per 
kuriuos “Frente Popular", kairiųjų 
koalicija, vadovaujama Azanos, is- 
panų parlamentą vėl pasuko staigiai 
į kairę. 

Įvykiai prieš Revoliuciją 
Kadangi šis trumpas 1936 metų 
laikotarpis, nuo rinkimų iki revoliu- 


cijos, yra juodžiausias respublikos 
istorijoje ir tie keli pilni neramumų 
mėnesiai privedė ispanų tautą prie 
civilinio karo, mums tenka kiek nuo- 
dugniau nušviesti tuometinę padėtį 
Ispanijoje. 

Prieš pat rinkimus kairieji susibū- 
rė apie liaudies frontą kartu su 
anarchistais, kurie iš politinių bend- 
rų tikėjosi 30,000 kalinių išlaisvini- 
mo, nes suimtųjų tarpe buvo daug 
anarchistų. Komunistai (tuo metu 
apie 50,000 narių) šiltai pritarė 
“Frente Popular" sąjungai, bet į va- 
dovavimą nesispraudė. Dešinieji bu- 
vo netaip vieningi, nors laikėsi “(Ce- 
da“ koalicijos, tuo tarpu centras po 
balsavimų labai nukentėjo. 

Kad įgytų stipresnę daugumą, 
“Frente Popular" ėmė savo politi- 
nius priešus vieną po kito mėtyti 
lauk iš “Cortes", pirma tvarkingai 
nubalsuodami paruoštas rezoliucijas. 
Manuel Azana buvo išrinktas prezi- 
dentu, o ministerio pirmininko vie- 
tą perėmė Cesares Guiroga. 

Per dešiniųjų valdymo metą buvę 
prispausti asmens atgijo kartu su 
paleistais kaliniais, kurie pagal se- 
ną ispanų anarchistų tradiciją nelei- 
do laiko veltui ir per keturis mėne- 
sius nužudė 269 žmones, iš dalies 
arba visai sugriovė 251 bažnyčią (iš 
jų 170 sudegino), surengė virš 300 
streikų, neskaitant įvairiausios rū- 
šies riaušių, įvykusių visame kraš- 
te. Madrido valdžia šių išsišokimų 
akivaizdoje pasirodė itin neveikli ir 
visoje Ispanijoje leido siausti barba- 
riškiausiam chaosui. 

Praėjusi keliems mėnesiams nuo 
rinkimų, respublikos vyriausybė, ste- 
bėdama bekylantį nepasitenkinimą 
esama padėtimi ir gaudama žinių, 
kad nacionalistinės ir marksistinės 
grupės ginkluojasi, stengėsi griežtais 
įsakymais sužlugdyti nacionalistų re- 
voliucinį judėjimą, palikdama visiš- 
koje beveik laisvėje socialistų orga- 
nizacijas. Matydami šį partiškumą, 
nacionalistai nebesiskaitė su priemo- 
nėmis, taip kad Madride dienos me- 
tu pradėjo įvykti ginkluoti susidūri- 
mai tarp fašistinių ir marksistinių 
grupių arba policijos. Konservatorių 
atstovo Calvo Sotelo politinis nužu- 


dymas, tuometinei policijai priside- 
dant, buvo paskutinis skambutis 
pradėti civiliniam karui. 


Padėtis prasidėjus revoliucijai 


1936 m. liepos mėn. 17 d. visoje Is- 
panijoje prasidėjo kautynės tarp res- 
publikonų ir revoliucijonierių, vado- 
vaujamų tradicionalistų, falangistų ir 
karininkų, kurie sukilo, nepakęsda- 
mi respublikos laikais įvestų refor- 
mų ir jos netvarkingos vyriausybės. 
Stipriausi nacionalistų taškai buvo 
Kanarų salos, iš kur Francisco Fran- 


ko atvyko vadovauti kautynėms Is- 
panijoje, ir Marokas su arabų pul- 
kais ir svetimšalių legijonu. Pačiam 
pusiasalyje tik ketvirtadalyje Ispa- 
nijos nacionalistams tepasisekė įsi- 
tvirtinti, o kitose dalyse jie buvo 
žiauriai numalšinti. Vietomis ištisos 
kuopos buvo sušaudytos, o karinin- 
kai beveik visur liaudies teismų nu- 
teisti mirti, jei nesutikdavo grįžti 
prie lojalistų. 

Jeigu vieną pusę pavadinsime fa- 
šistais, dėl italų ir vokiečių pagal- 
bos nacionalistų trupėms, tai kitą 
frontą turėtume vadinti raudonai- 
siais, nes anarchistų ir marksistinių 
sindikalistų palaikoma milicija ne 
tik raudonai galvojo, bet ir raudo- 
nus marškinius dėvėjo. Abiejų pusių 
vadai propagandai ėmė vartoti tuos 
pavadinimus, 0 vidutinis ispanas, 
pagautas žavingų šūkių, su įprastu 
jam užsidegimu šoko į kovą, kartais 
prieš savo brolį ar tėvą. Galima įsi- 
vaizduoti, kiek tragedijų kilo ispa- 
nų šeimose, juo labiau, kad vienoje 
ir kitoje pusėje žmonės buvo mo- 
bilizuojami, o pagauti į nelaisvę kal- 


tinami, kaip revoliucijonieriai arba 
raudonieji. 
Oficialiai Vakarų kraštai laikėsi 


nesikišimo politikos, bet Prancūzijo- 
je, Čekoslovakijoje, Anglijoje, USA 
ir daugelyje kitų šalių buvo renka- 
mi vyrai į internacionalines briga- 
das. šie asmenys daugeliu atvejų bu- 
vo aršūs nacių priešai, bet idėjiškai 
taip pat nusistatę ir prieš komuniz- 
mą, nors daugumas jų vadų buvo 
ištikimi kominterno tarnai, kurių 
vardus dabar užtinkame Vakarų 
spaudoje, kai minimi šnipai ir streikų 
kurstytojai. 

Internacionalinės brigados kaip tik 
ir buvo tie daliniai, kurie sulaikė 
Franco prie pat Madrido, nes buvo 
gerai paruošti ir kovingi. Italai ir 
vokiečiai bijodami, kad Franco, su- 
stabdytas keliose fronto dalyse, ims 
trauktis, pasiuntė kariuomenės ir 
ginklų. Bolševikai buvo greitesni už 
nacius, nors apsispręsti užtruko virš 
20 dienų. Bet jau rugsėjo mėn. Ma- 
dride iš Rusijos atsirado karo pata- 
rėjų, 0 respublikonų karininkai nu- 
vyko į Odesą pirktis ginklų už atsi- 
gabentą auksą. 

Karui prasidėjus, komunistai ne- 
buvo stiprūs ir šalia socialistų bei 
anarchistų neturėjo daug įtakos, bet 
kai kominternas ėmė siųsti pagalbą 
ginklais bei žmonėmis, jų (komunis- 
tų) partijos įtaka ėmė diena iš die- 
nos augti. Komunistų partijos narių 
skaičius pakilo iki 300,000, o Stali- 
nas 1936 metų rudenį Jose Diaz, 
tuometiniam KP sekretoriui Madri- 
de, kuris neseniai nusivylęs bolše- 
vizmu pabėgo iš Sovietų Rusijos, pa- 
siuntė telegramą: “Ispaniškoji  ko- 


va nėra vien tik ispanų reikalas. Tai 
yra bendras visos pažangios žmoni- 
jos interesas". Kitos kairiosios par- 
tijos, silpniau palaikomos užsienio, 
turėjo pasiduoti komunistų spaudi- 
mui ir iniciatyvą perleisti kominter- 
no žmonėms. šie laikai buvo patys 
nemaloniausi  kairiosioms grupėms, 
nes komunistai ėmė naikinti trockis- 
tus ir anarchistinius-socialistinius 
liaudies priešus, kurie nenorėjo eiti 
išvien su proletariato atstovais. Kar- 
tą pokarinės Barcelonos gubernato- 
rius išsireiškė, kad daugeliui jų bū- 
tų buvę mieliau žūti nuo fašisto ran- 
kos ir tapti kitų akyse didvyriu, ne- 
gu būti nugalabytiems buvusių poli- 
tinių bendrų įsakymų. 


Civilinio karo eiga 


Dėl respublikonų vyriausybės ne- 
ryžtingumo pirmomis civilinio karo 
dienomis Franco, padedamas veiklių 
karininkų, per kelis mėnesius užė- 
mė pusę Ispanijos, bet susidūręs su 
geriau organizuota kariuomene ir 
internacionalinėmis brigadomis, turė- 
jo sulėtinti ofensyvą. 1937 metų ga- 
le nacionalistai savo žinioje turėjo 
du trečdalius valstybės ir, neutralių 
ekspertų nuomone, 600,000 apmoky- 
tų ispanų karių, apie 50,000 italų ir 
7,000 vokiečių. Lojalistų pusėje buvo 
apie pusė milijono ispanų ir 50— 
100,000 svetimšalių, kurių tikslaus 
skaičiaus stebėtojai nepajėgė nusta- 
tyti, nes respublikonų generalinis 
štabas vengė duoti tikslių žinių apie 
šiuos vienetus. 

Po Aragono ofensyvos lojalistų da- 
liniai prie Madrido ir  Valenci- 
jos buvo atkirsti nuo Barcelonos. 
Franco ėmė tvirtinti užimtąją Ispa- 
nijos dalį ir ieškoti kitų valstybių 
pripažinimo. 1938 metų gale, išsky- 
rus Sovietų Sąjungą, Prancūziją, 
Latviją ir Lietuvą, visi Europos kraš- 
tai turėjo savo atstovus Burgose, 
tuometinėje nacionalistų vyriausybės 
buveinėje. Keli Tautų Sąjungos na- 
riai norėjo suvesti abu civilinio karo 
priešininkus deryboms, bet Franco 
atsisakė kalbėtis. Jausdamasis už- 
tektinai pajėgus pats vienas atsilai- 
kyti, Franco ėmė rodyti neutralumą 
bendrų Europos problemų atžvilgiu 
ir per tuometinį Ispanijos pasiuntinį 
Londone Dugue de Berwick y Alba 
anglams pranešė, kad nacionalistinė 
Ispanija Čekoslovakijos reikale lai- 
kysis neutralumo. 

Respublikos prezidentui pasitrau- 
kus į Prancūziją, o pačioje Ispanijo- 
je lojalistų pusės vadovavimą vis la- 
biau perimant komunistų simpatikui 
daktarui Negrinui, kitos respubliko- 
nų grupės sudarė atskirą Gynimosi 
Komitetą be komunistų. kuris po 
įtempto varžymosi su Dr. Negrinu 
perėmė lojalistų vadovybę. Bet ji il- 

gai neišsilaikė, nes nacionalistai, pa- 
6mę Barceloną ir susitvarkę, pa- 
spaudė Madrido frontą. Per penkto- 
sios kolonos atstovus Madride mė- 
ginta derėtis dėl kapituliacijos, bet 
tuo metu nacionalistai smarkiai pa- 
žengė pirmyn, ir Franco pats parei- 
kalavo, kad Madridas pasiduotų. 
Kovo 27 d. nacionalistai įžygiavo į 
Madridą, o 29 dieną, pasidavus ki- 
tiems miestams, baigėsi ispanų civi- 
linis karas. 


Ispanijos pamoka 


Kalbėdami apie ispanų revoliuci- 
jos įvykius, pasigendame politinių 
grupių, galėjusių garbingai atstovau- 
ti tautos norus. Anarchistai jau iš 
XIX a. pasižymėjo chaotiškais savo 
jėgų mėginimais, o respublikos me- 
tu tapo daugeliu atvejų komunistų 
įrankiu. Socialistų radikalusis: ele- 
mentas reikalavo per staigių refor- 
mų, linkstančių į aiškią revoliuciją. 
Dešiniosios grupės pasirodė neakty- 
vios, perdaug atitrūkusios nuo tikro- 
vės ir neryžtingos socialinių proble- 
mų sprendime. Naujai atsiradusi na- 
cionalistų partija, vedama Primo de 
Rivera sūnaus, kuris respublikonų 
1936 metais buvo sušaudytas, pasu- 
ko į per didelį totalitarizmą. Komu- 
nistai laikėsi taktikos ir metodų, 
šiandien puikiai pažįstamų, bet ta- 
da dar netaip garsių. “The Times'' 
jau 1938. 5. 3 dienos vedamajame 
rašė: “Kad ir kažkaip Barcelonos 
vyriausybė (respublikonų — J. P.) 
gali kaltinti neišprovokuotą genero- 
lo Franco sukilėlių užpuolimą, jų 
patarėjai Maskvoje jau paskelbė ci- 
vilinio karo sukurstymą esant jų pa- 
čių subversyvios diplomatijos laimė- 
jimu, nes jis yra vienas iš pagrin- 
dinių laipsnių trokštamos revoliuci- 
jos, kuri turi, — tai yra dogmatiškai 
patvirtinta, — eiti tuo pačiu keliu 
visuose kraštuose. šie keturi žings- 
niai į žavingąjį laimikį yra: pirmas 


yra “liaudies frontas", antras — 
streikai ir netvarka, trečias — civi- 
linis karas ir ketvirtas — sovietinė 
valdžia". 


Nėra abejonės, kad 1936 metais 
didelė ispanų tautos dalis stojo na- 
cionalistų pusėn, nors nujautė, kad 
Franco valdžia eina su diduomene ir 
konservatyviaisiais kariuomenės ele- 
mentais, bet kartu buvo įsitikinę, jog 
įsivyravus tvarkai, krašte baigsis 
liaudies teismų siautėjimas, parem- 
tas tikra Čeka, nustos galios komu- 


nistų  intrigantai, dabartinės Rytų 
Europos puikiai pažįstami, ir apla- 
mai tautai bus grąžinta ramybė. 


Monarchistai nacionalistiniame judė- 
jime matė galimybę įsitvirtinti Is- 
panijoje, 0 nuskriausti respublikos 
laikais žemių savininkai ir pramo- 


nininkai tikėjosi švelnesnių reformų. 


432 


Ispanijos dvasiškija, per tą laiką 
skaudžiai nukentėjusi ir matydama, 
kad jokių priemonių neatsisakančios 
kairiosios ir anarchistų grupės ne 
tik yra respublikos nevaldomos, bet 
dar skatinamos pulti Bažnyčią, Fran- 
co pusėje laikinai ieškojo užuovėjos. 

Todėl netiesa, kaip kai kurie loja- 
listai kad tvirtina, jog tik Franco 
pradėjęs revoliuciją iš Afrikos ir 
Kanarų salų. čia buvo daugiau nei 
ambicingo karininko  užsimojimas 
paglemžti Madrido valdžią. Sukilė- 
liams Ispanijoje vadovauti turėjo ne 
Franco, o gen. Sanjurjo, kuris žuvo 
lektuvo katastrofoje, dar neperėmęs 
vadovybės. Žuvus ir garsiam gene- 
rolui Molai, Franco stojo nacionalis- 
tų priešakin, nes pasižymėjo kari- 
niais gabumais ir jau būdamas 23 
metų turėjo majoro laipsnį, o po ka- 
ro su arabais, t. y. po dešimties me- 
tų, tapo geenrolu. 


Konservatyviau nusiteikę ispanai 
pritarė Franco užsimojimams, nes 
tikėjosi, kad jo diktatūra yra tik 
karo būtinybė, o po revoliucijos kraš- 
tas eis prie savivaldos sunormalėji- 
mo ir bus ieškoma tinkamos valdy- 
mosi formos. Sosto pretendentas 
Don Juan Bourbon aiškiai palaikė 
nacionalistinį judėjimą per visą ka- 
rą, bet apie 1945 metus, po pakar- 
totinių paraginimų labiau atsižvelgti 
į monarchistų pageidavimus, pradėjo 
aštriau kritikuoti Franco valdžią, 
gal bijodamas, kad Ispanijos Vy- 
riausybei vis labiau švelninant savo 
politiką, proga grįžti į sostą praeis. 
Kiek Franco šiandien turi simpatikų 
ir kiek priešų Ispanijoje, mes čia 
nenagrinėsime, bet viena yra tikra, 
kad revoliucijos laikais jis turėjo 
didesnį ispanų pasitikėjimą nei loja- 
listai. 

Tam reiškiniui išaiškinti priežas- 
čių jau radome, ir gaila, kad kai ku- 
rios politinės grupės, nenujausdamos 
pavojaus iš komunistų ir iš neatsa- 
kingų žmonių pusės, su jų pagalba 
norėjo padėti savo tautai. Pamoka 
(ne paskutinė, kaip mums Rytų Eu- 
ropos istorija kad rodo) buvo skau- 
di, 0 jos moralas lietuviškai skam- 


bėtų: “Neik su velniu obuoliauti, 
Nes As 
*) Prieš valstybės įstatymus Daniel 


Strauss su aukštų ispanų pareigūnų pa- 
galba vos negavo ''Straperlo'' 
(kaip ruletė) koncesijos. 


žaidimo 


J. Pabedinskas 


“AIDŲ" žurnalo administracijoje, 
Kennebunk Port, Maine gaunamos 
šios knygos: 4 


Naujas Testamentas. Vertė arki- 
vyskupas J. Skvireckas, išleido prel. 
P. M. Juras. Kaina 2 dol. Audeklo 
viršeliais — 3 dol. 


Lekcijos ir Evangelijos. Išleido ar- 
kivyskupas J. Skvireckas. Kietais 
viršeliais. Kaina 2 dol. 50 centų. 


Nello Vian — šv. Antanas Padu- 
vietis. Vertė A. Vaičiulaitis. 145 psl. 
Kaina 1 dol. 


Tomas Kempietis — Kristaus se- 
kimas. Vertė O. Labanauskaitė, išlei- 
do prel. P. M. Juras. 424 psl, kai- 
na 2 dol. 


“Aidų" žurnalo komplektas, įrištas 
kietais viršeliais. Kaina su prisiunti- 
mu 9 dol. 50 centų. 


Jurgis Baltrušaitis  — 
Spaudai parengė J. Aistis, 
prel. P. M. Juras. 270 psl., 
1 dol. 


A. Vaičiulaitis — Kur bakužė sa- 
manota. Išleido Kultūros Institutas, 
288 psl., kaina 2 dol. 


Poezija. 
išleido 
kaina 

ŽEMĖ. Naujosios Lietuvių poezi- 
jos antologija. Redagavo Kazys Bra- 
dūnas. Įvadą parašė Juozas Girnius. 
Išleido “Lietuvių Dienos", Los An- 
geles, 1951. 193 p. Antologijoje da- 
lyvauja: Juozas Kėkštas, Kazys Bra- 
dūnas, Alfonsas Nyka Niliūnas, Vy- 
tautas Mačernis ir Henrikas Nagys. 


Juozas Kėkštas: RAMYBĖ MAN. 
Išleido "Gabija", 1951 m. 45 p. 


Lazdynų Pelėda: MOTULĖ PAVI- 


LIOJO. Išleido “Gabija)', 1951 m. 
43 p. . 
Julius štarka: LIAUDIES DAI- 
NOS MIšRIAM CHORUI. Antroji 
laida. Išleido Pašvaistė, New York. 


Rinkinyje — 10 liaudies dainų. 12 p. 


RAUDONI BA- 
Išleido Gabija. 


Jurgis Savickis: 
TUKAI.  Novelės. 
95 medai os 


Jonas Gailius: SUSITIKIMAS. 
Apysaka. New York, 1951 m. 155 p. 


GABIJA, trimėnesinis literatūros 
žurnalas Nr. 1. Leidžia Lietuvių 
Spaudos Centras Amerikoje, red. 


Stepas Zobarskas. Žurnale yra 18 
autorių proza, poezija ir straipsniai. 
Iliustracijos dail. Pr. Lapės. 84 psl., 
kaina 1 dol. 


BALDAI SKIRIA LITERATŪROS PREMIJA 


Mėnesinis kultūros žurnalas “Aidai ', leidžiamas TT. Pranciškonų, pamečiui skirs po vieną $500.00 premiją už 


premijos komisijos geriausiu pripažinta grožinės literatūros ir mokslo veikalą. šiuo skelbiamos jos taisyklės pir- 

1. 

dinta. Novelių ar apysakų rinkinys turi būti nemažiau kaip 100 puslapių dydžio spausdintos knygos. 

5. Paskutinė data kūriniams įteikti gruodžio 31 d. Siųsti šiuo adresu: Aidai, Premijos Komisijai, 680 Bushwick 
Ave., Brocklyn 21, N. Y. 

6. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 

7. Premijos sprendėjų komisiją sudaro: Bern. Brazdžionis, J. Girnius, V. Maciūnas, Pr. Naujokaitis, A. Nyka 
Niliūnas, Ant. Vaičiulaitis ir leidėjų atstovas T. Dr. L. Andriekus, O.F.M. 

ŽURNALAS 


Jau prasidėjo AIDŲ platinimo vajus. Norime, kad mūsų žurnalas pasiektų kiek- 
vieną lietuvį inteligentą, kuris sielojasi tautinės gyvybės išlaikymu, lietuviš- 
kąja kultūrine kūryba, Lietuvos Nepriklausomybės atgavimu. 


AT BD-A*I 

nis žurnalas iš visų pasaulio kraštų buria aplink save mūsų mokslininkus, rašy- 

